
Qalblarimizni iymon nuri bilan oydin qilgan, nuri hidoyati ila iymonga muyassar etgan 
va bizga ehsonu ofiyatlar bilan fazlu marhamatlar ko`rsatgan Zotga - yakkayu yolg`iz 
Allohga hamdlar bo`lsin. U bizga bilmagan narsamizni o`rgatdi. Bizni Islom ne'mati ila 
haq yo`lga hidoyat etdi. 


Alloh taologa yuzining ulug`ligiyu saltanatining buyukligi qadar hamd bo`lsin. 
Kuch-qudrat ham, yaxshiligu yomonlik ham yolg`iz Alloh qo`lida deb bilguvchi kishi 


sifatida Allohdan o`zga iloh yo`qligiga guvohlik beraman. Foyda-ziyon yetkazguvchi ham, 
adashtirguvchi-yu haq yo`lga boshlaguvchi ham yolg`iz Allohdir. 

«Alloh xohlagan kishisini adashtirur, xohlagan kishisini to`g`ri yo`lda 
(barqaror) qilur» (An'om, 39). 


Bularning barchasi ayni haqiqat. Bu yerda hech qanday tabdil va ta'vil yo`q! Hukm 
qilguvchilarning eng yaxshisi bo`lgan Alloh barcha aybu nuqsondan pokdir! 


K2 o A BA 

«U o`zi qiladigan biron narsa haqida mas'ul bo`lmas, ular (ya'ni bandalar esa 
qiladigan har bir ish-amallari xususida) mas'ul bo`lurlar» (Anbiyo, 23). 

Javome'ul kalim (qisqa so`zlar bilan ko`p ma'nolarni ifodalash) sohibi, maqtovli 
maqom va shirin suvli hovuz egasi Muhammad ibn Abdullohga Allohning saloti va 
salomlari yog`ilsin. U zot butun olamlarga rahmat, rasullarga peshvo-imom va insonlar 
uchun Qiyomatda shafoatchi qilib yuborilganlar. Alloh taolo u zotni go`zal mukofotlar ila 
mukofotlasin. 


Odamlar borliq so`nggi nafaslarini olayotganini, Rasulullohning (sollallohu alayhi 
vasallam) yuborilishlari vaqtlar «nihoyaning avvali» ekanini aqllariga sig`dira olmayapti. 
Chunki inson o`limni uzoq deb o`ylaydi. Orzu-umidlari juda ko`p. Unga oxirgi qadamlarini 
tashlayotganini anglatish oson emas. Hech shak-shubha yo`qki, aksariyat kavniy oyat- 
alomatlar hamda yaqiyniy dalillar Qiyomatning yaqin qolganini tasdiqlamoqda. 


Kim bunga iymon keltirsa, inshaalloh, haqni tasdiq etgan bo`ladi. Kim tan olmasa, biz 
nima ham qila olardik. Zero, kuch ham, qudrat ham yolg`iz Alloh taolo bilandir. 


SI ua d ka o Sh aa 
Ga ar 
IU J 


ko «YAYAYa KAA ANN 
«(Ey Muhammad, mushriklar) sizdan (o`sha Qiyomat) soatining qachon voqe 


bo`lishini so`rarlar. Siz qaerdasiz-u, uni (ya'ni, Qiyomat qachon bo`lishini) zikr qilib 
eslash (qaerda)? (Ya'ni, siz hech qachon u Kunning vaqtini aytib bera olmaysiz). Uni 
bilish yolg`iz Parvardigoringizga borib to`xtar. Siz faqat o`sha (Qiyomat)dan 
qo`rqadigan kishilarni ogohlantirguvchisiz, xolos. (Ammo u kunning qachon voqe 
bo`lishini aytib berish sizning vazifangiz emasdir.) Ular u (Qiyomat soati)ni ko`radigan 
Kunda (bu dunyoda) go`yo birgina peshindan so`ng yoki choshgoh paytida 
turgandek (ya'ni, bir kun ham yashamagandek) bo`lib qolurlar» (Van-noziot, 42-46). 


Allohdan qo`rqmaydigan ba'zi bir kimsalar Qiyomat hijriy 1709 (bir ming yetti yuz 
to`qqizinchi) sanada bo`ladi, deb da'vo qiladilar. Bu botil hisob go`yoki Qur'on 
suralarining ta'viliga asosan qilingan emish. Suralarning boshida keluvchi harflar ostiga 
yashirilgan bu «sir»ni go`yo o`sha «dono» kimsalardan bo`lak hech kim 
payqamaganmish! 


Kitob so`ngida biz bu haqda batafsil to`xtalamiz, inshaalloh. 
Bizni haq yo`lga yo`llab qo`ygan Allohga hamdlar bo`lsin. Zero, Allohning hidoyatisiz 


hech qachon bunga qodir bo`lmas edik. Parvardigorimiz rasullari faqat haq bilan 
kelgandir! 

BIRINCHI BOB 


Birinchi fasl 
Qiyomat yaqin qoldi 


«B 
. 


IOD Uza Ki IB ITA 


«Ular (Makka kofirlari o`tmishdagi o`z payg`ambarlarini yolg`onchi qilgan qavmlar 
duchor bo`lgan halokatlardan eslatma-ibrat olmadilar), endi faqat to`satdan (Qiyomat) 
soati kelib qolishinigina kutmoqdalar. Darvoqe, uning alomatlari keldi. Bas, 
ularga (Qiyomat soati) kelgan vaqtida ularning eslatma-ibrat olishlari (uchun) 
qanday (imkon) bo`lur?!»“ (Muhammad, 18-oyat) 


Insonlarga hayot muhlatining tugayotgani, Qiyomat kuni tobora yaqinlashayotgani 
haqida xabar beruvchi oyat-alomatlarning ayon qilinishi ham Alloh rahmatidir. Ushbu 
oyat-alomatlardan ibrat olib, insonlar shoyad o`zlarini o`nglab olsalar. Gunohlardan 
tavba-tazarru etib, Parvardigorlari toat-ibodatiga astoydil kirishsalar. 


Qiyomatning yaqinligi haqidagi eng birinchi alomat Muhammad alayhissalomning 
yuborilishlari edi. Rasululloh (sollallohu alayhi vasallam): «Men payg`ambar etib 
yuborilganimda Qiyomat mana shunday edi», deya o`rta va ko`rsatkich barmoqlariga 
ishora qildilar. 


Xolid ibn Umayrdan (r.a.) rivoyat qilinadi. «Rasululloh (sollallohu alayhi vasallam) 
bizga xutba o`qidilar. Alloh taologa hamdu sano aytib so`z boshladilar: «Dunyo uzilishini 
e'lon qildi. Kovushini orqaga burdi. Undan (dunyodan) faqatgina bir tomchi qoldi. Bu 
xuddi sohibi oxirgi tomchisini ichayotgan idish (tubi)dagi (so`nggi) tomchi kabidir» 
(Ahmad va Ibn Jarirlar rivoyati. Sanadi sahih). 


Ya'ni, dunyo oxir bo`lmoqda. U uzilishini e'lon qildi, ortiga burildi. Idish tubida qolgan, 
arzimas tomchichalik qoldig`i - muddati bor, xolos. 


Dunyoning oxirlab, Qiyomatning yaqin qolgani shunday ifodalangan. Mazkur hadis 
aytilganiga ham o`n to`rt asr bo`ldi. Bu muddat ichida Qiyomatning shartlari birin-ketin 
voqelikda ko`rindi. Ularning eng oxirgi ro`y berganiga biz ham guvoh bo`ldik, 
yalangoyoq, yalang`och bo`lgan kishilar uy qurishda bir-birlari bilan musobaqaga 
kirishdilar. 


Rasululloh (sollallohu alayhi vasallam) davrlarida ko`ringan Qiyomat alomatlaridan biri 
oyning bo`linishi edi. Bu voqea Payg`ambarimiz hali Makkada turganlarida yuz bergan. 


ina aslini KA z0 a a 


I Oyati karimalar tarjimasi Alouddin Mansurniki. 

«(Qiyomat) soati yaqinlashib qoldi va oy ham bo`lindi. Agar ular (Quraysh 
kofirlari Muhammad alayhissalomning payg`ambar ekanliklariga dalolat qiladigan) biron 
oyat-mo`jiza ko`rsalar (ham u payg`ambarga iymon keltirish o`rniga) yuz o`girurlar 
va «(Bu) har doimgi sehr-ku!» derlar» (Qamar, 1-2). 


Buxoriy va Muslim Anas ibn Molikdan rivoyat qiladi: «Makka ahli Rasulullohdan 
(sollallohu alayhi vasallam) oyat-mo`'jiza ko`rsatishni so`radi. Rasululloh (sollallohu 
alayhi vasallam) ularga oyni ikki bo`lib ko`rsatdilar. Makka ahli Hiro tog`i oyning ikki 
bo`lagi o`rtasida qolganini ko`rdi». 


Bayhaqiy va Ibn Jarir Abdulloh ibn Mas'uddan sahih sanad bilan rivoyat qiladi: 
«Rasululloh (sollallohu alayhi vasallam) davrlarida oy bo`lindi. Quraysh ahli: «Bu Abu 
Kabsha o`g`lining sehri», deyishdi. So`ng aytdilar: «Safarda yurgan kishilar nima 
deyishiga qaranglar. Chunki Muhammad hammani baravar sehrlay olmaydi». Safardan 
qaytganlar ham shuni aytishdi». Ya'ni, oyning bo`linganiga guvohlik berdilar. 


Ibn Kasir aytadi: «Bunga ulamolar orasida ittifoq qilingan, ya'ni, oyning bo`linishi 
Rasululloh (sollallohu alayhi vasallam) zamonlarida bo`lgan va u eng katta mo`'jizalardan 
hisoblanadi». 


Inshaalloh, Qiyomatning kichik shartlariga oid hadislarni keyingi faslda keltiramiz. Biz 
kichik alomatlarning deyarli barchasi voqelikda ko`ringaniga guvoh bo`ldik. Faqat bitta 
alomat hozircha yuz bergan yo`q va u katta shartlar jumlasiga kiradi. Ba'zilar uni kichik 
shartlar qatorida sanashgan. Vallohu a'lam! 


«Ilmning ko`tarilishi, jaholatning yoyilishi, xamr (mast qiluvchi ichimliklar) ichilishi, 
zinoning keng tarqalishi va erkaklarning kamayib, ayollarning ko`payib ketishi Qiyomat 
qoyim shartlaridandir, hatto ellikta ayolga bitta qarovchi (erkak) bo`ladi» (Buxoriy va 
Muslim rivoyati). 


Ushbu hadisda zikr etilgan alomatlarning deyarli barchasi bo`lib o`tdi. Faqat ellikta 
ayolga bir erkakning to`g`ri kelib qolishi hali hayotda yuz bermadi. Ulamolar voqelikdagi 
mazkur alomatlarni Qiyomatning kichik shartlari qatorida sanaydilar. 


Alloh taolo bizni fitna domidan salomat saqlasin! Himoyachimiz Alloh! U eng ishonchli 
himoyachidir! 


Ikkinchi fasl 
Qiyomatning yaqin qolgani haqida xabar beruvchi zikrlar 


Bu faslda Qiyomatning yaqinligi va uning kichik shartlari bayon qilingan sahih hadislar 
keltiriladi. Tushunish qiyin bo`lgan ayrim so`zlar ustidagina bir oz to`xtab o`tiladi. Alloh 
madadkordir! 


1. Buxoriy va Muslim Sahl ibn Sa'd as-Sayyodiydan (r.a.) rivoyat qilishadi: Rasululloh 


(sollallohu alayhi vasallam) ikki barmoqlariga ishora qilib, ularni cho`zib turib aytdilar: 
«Men (payg`ambar qilib) yuborilganimda Qiyomat mana shu ikkisidek edi». 

2. IMmom Ahmad Buraydadan rivoyat qiladi: «Men yuborildim. Qiyomat mendan o`zay- 
o`zay deb qoldi». 


3. Mustavrid ibn Shaddoddan rivoyat qilinadi: «Men Qiyomat nafasida yuborildim. 
Undan xuddi mana bunisi unisidan o`zganidek o`zdim». Rasululloh (sollallohu alayhi 
vasallam) ko`rsatkich va o`rta barmoqlariga ishora qildilar. 


«Qiyomat nafasida» - ya'ni, nafas olishida. Bu ham yaqinlikni bildiruvchi belgi, ya'ni, 
inson boshqa bir kishining nafasini eshitish uchun juda yaqin turishi kerak. 


4. Buxoriy va Muslim Ibn Umardan rivoyat qilishadi: Rasululloh (sollallohu alayhi 
vasallam) dedilar: «Sizlarning muhlat-ajallaringiz ilgarigilar ajali oldida asr namozidan 
quyosh botgunichalik (muddat), xolos». 


5. Ibn Umardan rivoyat qilinadi: «Biz Rasululloh (sollallohu alayhi vasallam) oldlarida 
edik. Asrdan keyin edi. Quyosh Qu'ayqion tog`i (Makkadagi tog') ustida edi. Nabiy 
alayhissalom dedilar: «O`tgan kishilar umri oldida sizlarning umrlaringiz xuddi mana shu 
kunning o`tgan qismi oldidagi qolgan qismi kabidir» (Ahmad rivoyati. Sanadi sahih). 


Hadisda asrdan keyingi quyosh botishiga yaqin qolganidek, Qiyomat qoyimga ham 
yaqin qolgani aytilmoqda. 


6. Huzayfa ibn Yamondan (r.a.) rivoyat qilinadi: Rasululloh (sollallohu alayhi 
vasallam) dedilar: «Jonim qo`lida bo`lgan, Zotga qasamki, imomlaringizni o`ldirib, (bir- 
biringizga) qilich solmagunlaringizgacha va dunyolaringizni yomonlaringiz meros qilib 
olmagunicha, Qiyomat qoyim bo`lmaydi». 


Bu fitna bo`lib o`tgan. Usmon ibn Affon o`ldirildi. So`ng fitna avj oldi. Allohning o`zi 
asrasin! 


7. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Musulmonlarning ikki guruhi bir-birlari bilan urushmagunicha Qiyomat 
bo`lmaydi. Ular o`rtasida ulkan jang bo`lib o`tadi. Har ikkisining da'vosi bitta bo`ladi» 
(Muttafaqun alayh). 

Bu ish Siffin jangida ko`rindi. 


8. Abu Hurayradan (r.a.) rivoyat qilinadi: «Rasululloh (sollallohu alayhi vasallam) 
dedilar: 

—- Harj ko`paymagunicha Qiyomat qoyim bo`lmaydi. 

— Yo Rasululloh. Harj nima o`zi? - deb so`rashdi sahobalar. 

Qatl, qatl, - deb javob berdilar Nabiy alayhissalom» (Muslim rivoyati). 


9. Anas ibn Molikdan (r.a.) rivoyat qilinadi: Rasululloh (sollallohu alayhi vasallam) 
dedilar: «Qiyomat oldidan qop-qorong`u tun bo`laklaridek fitnalar bo`ladi. Kishi mo`min 
holda tong ottirib, kofir holda kech kirgizadi. Mo`minligida kech kirgizgan kishi kofir bo`lib 
tong ottiradi. Qavmlar o`z dinlarini dunyoning bir arazi —- o`tkinchi narsasi uchun 
sotadilar» (Termiziy rivoyati. Hasan sahih). 

10. Huzayfa ibn Yamondan (r.a.) rivoyat qilinadi: Rasululloh (sollallohu alayhi 
vasallam) dedilar: «Dunyoda eng saodatli kimsa Luka' ibn Luka' bo`lib qolmagunicha 
Qiyomat qoyim bo`lmaydi» (Termiziy rivoyati, hasan). 

Luka'ibn Luka' - past, yaramas qul yoki nodon kimsa. 


11. Anas ibn Molik (r.a.) vafoti yaqinlashganida aytdi: «Sizlarga Rasulullohdan 
(sollallohu alayhi vasallam) bir hadis aytib beraymi?! Mendan keyin hech kim uni sizga 
aytmaydi! Rasulullohning (sollallohu alayhi vasallam) quyidagi so`zlarini eshitganman: 

—- Ilmning ko`tarilishi, jaholatning zohir bo`lishi, xamrning ichilishi, zinoning yoyilishi 
va erkaklarning kamayib, ayollarning ko`payib ketishi Qiyomat qoyim shartlaridandir. 
Hatto ellik ayolga bitta qarovchi-erkak bo`ladi». 


12. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Hijoz yeridan olov chiqmagunicha Qiyomat qoyim bo`lmaydi. (Hijozdan chiqqan 
bu olov) Busradagi tuyalarning bo`ynini yoritadi» (Muttafaqun alayh). 


Ibn Hajar aytadi: «Qurtubiy o`zining «Tazkira»sida shunday deydi: «Hijoz olovi 
Madinadan chiqdi. U tungi ulkan zilzila bilan boshlandi. Bu 654 hijriy sana, jumodul 
oxirning uchinchi (seshanba) kunida boshlanib, juma kuni peshinga yaqin tugadi». 


Navaviy aytadi: «Barcha Shom ahli bu olovning chiqqanini juda yaxshi biladi» 
(«Fathul Boriy»dan). 


13. Avf ibn Molikdan (r.a.) rivoyat qilinadi: «Rasululloh (sollallohu alayhi vasallam) 
huzurlariga bordim. Payg`ambarimiz dedilar: «Qiyomat oldidan olti narsani sana: mening 
vafotim, so`ng Baytul Maqdis fathi, so`ng xuddi chorva o`lati kabi orangizda tarqaladigan 
o`lat, so`ng mol-dunyoning to`lib-toshishi, so`ng bironta arab xonadonini qoldirmay 
kiradigan fitna, so`ng sizlar bilan Bani Asfar o`rtasidagi tinchlik. Ular aldaydilar. 
Sizlarning ustingizga saksonta tug` bilan (bostirib) kelishadi. Har bir tug` tagida o`n ikki 
ming (jangchi) bo`ladi» (Buxoriy rivoyati). 


«Chorva o`lati kabi orangizda tarqaladigan o`lat». Ya'ni, orangizda bir kasallik 
tarqaladi va shu sababli o`lim ko`payadi. Bu Umar (r.a.) davrida Shomda tarqalgan vabo 
deb taxmin qilinadi. Mana shu vaboda Abu Ubayda va boshqa ko`plab musulmonlar 
o`lgan. 


Endi Bani Asfarning xiyonatiga kelsak, ular saksonta bayroqning har biri ostiga o`n 
ikki ming jangchini to`plab bostirib keladi. Ya'ni, qariyb bir million askar bilan hujumga 
o`tadi. 


14. Anasdan (r.a.) rivoyat qilinadi: Rasululloh (sollallohu alayhi vasallam) dedilar: 
«Dajjol (kelishi) oldidan bir necha yillar aldov-makrlar bo`ladi. Bu yillarda rostgo`y 
yolg`onchiga chiqarilib, yolg`onchi rostgo`y sanaladi. Omonatdor xiyonatchiga, xiyonatkor 
esa omonatdorga chiqariladi. Mana shu muddatda Ruvaybaza gapga tushadi» (Ahmad, 
Abu Ya'lo va Bazzozlar rivoyat qilgan. Sanadi juda yaxshi). 


Xuddi shu mazmundagi boshqa bir hadisni Ibn Moja Abu Hurayradan rivoyat qilgan. 


Unda quyidagi qo`shimcha ham bor: 
«- Yo Rasululloh, ruvaybaza nima degani o`zi? - deyishdi sahobalar. 

Payg`ambarimiz javob berdilar: 
—- U ommaning ishi haqida (o`zicha) gapiruvchi bema'ni - bachkana kimsa». 
Biz bugun uni ko`pchilik notiq va jurnalistlar timsolida ko`ryapmiz. 


15. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Qiyomat qoyim bo`lmaydi, toki ikki ulkan jamoa urushmagunicha. Ular 
o`rtasida katta jang bo`lib o`tadi. Har ikkisi bir narsani da'vo qiladi. Toki o`zini 
payg`ambar hisoblaguvchi o`ttizta dajjol chiqmagunicha, toki ilm olib qo`yilmagunicha, 
zilzilalar ko`payib, zamon yaqinlashib, fitnalar zohir bo`lib, harj (qatl) ko`payib 
ketmagunicha Qiyomat qoyim bo`lmaydi. Toki orangizda mol dunyo to`lib-toshib, hatto 
mol egasiga zakotni oladigan kishi(ni topish) qayg`u bo`lmagunicha Qiyomat qoyim 
bo`lmaydi. Mol egasi birovga zakotini bersa, u: «Buning menga keragi yo`q», deb 
aytmagunicha, shuningdek, toki odamlar uy qurishda musobaqaga kirishib, toki qabr 
yonidan o`tayotgan kishi: «Qani edi uning o`rnida bo`lsam», deb aytmagunicha Qiyomat 
qoyim bo`lmaydi. Quyosh g`arbdan bosh ko`tarmagunicha Qiyomat qoyim bo`lmaydi. 
Quyosh g`arbdan bosh ko`targach, uni ko`rib hamma-hamma iymon keltiradi. Bu ilgari 
iymon keltirmagan yoki iymonida xayr-yaxshilik kasb qilmagan kishiga iymoni foyda 
bermaydigan paytdir» (Muttafaqun alayh. Hadis lafzi Buxoriyniki). 


Muslim ularni alohida-alohida rivoyat etgan. Hadisda sanab o`tilgan kichik alomatlar 
voqeda ko`rindi. Ammo katta alomatlar, ya'ni, quyoshning g`arbdan chiqishi, zamonning 
qisqarishi va boshqalar Iso alayhissalom tushib, xinzirni (cho`chqa) o`ldirganlaridan so`ng 
namoyon bo`ladi. 


Keyin Ya'juj va Ma'juj chiqadi. Alloh taolo Iso alayhissalom duolari barakoti bilan 
ularni o`ldiradi. 


Biz, hadisda aytib o`tilgan kichik alomatlar voqeda ko`rindi, dedik. Vallohu a'lam! 

Eng avvalo, payg`ambarlik da'vosini qiluvchi yolg`onchilar chiqdi. Bu yolg`onchilarning 
peshqadami va o`ta xatarlisi Musaylama kazzob edi. Uni Abu Bakr xalifaligi davrida, 
Yamoma jangida Alloh qilichi Xolid ibn Valid qo`shini o`ldirdi. 


Endi bir-birlari bilan urishgan ikki ulkan jamoa haqida to`xtalsak. Usmon ibn Affon 
o`ldirilganidan keyin fitnalar, sahobalar o`rtasida kelishmovchiliklar yuz berdi. Ular 
turlicha ijtihod qildilar. Natijada avval Jamal, so`ngra Siffin janglari bo`lib o`tdi. So`ng 
xulafoi roshidinlarning eng oxirgi vakili Ali ibn Abu Tolib shahid etildi. Uni ikki dunyo 
badbaxti Ibn Muljim o`ldirdi. Hamma narsa aynan Payg`ambar (sollallohu alayhi 
vasallam) xabar berganlaridek bo`ldi: «(Ey Ali,) Seni dunyoyu oxiratda badbaxt bo`lgan 
kimsa o`ldiradi», degan edilar u zot. 


Nihoyat, o`zaro janglar barham topdi. IMom Hasan ibn Ali musulmonlarni birlashtirish 
uchun Muoviya ibn Abu Sufyon bilan kelishdi. Uni xalifa deb tan oldi. Hasanning (r.a.) 
fazli bilan ummat yana birlashdi. Rasululloh (sollallohu alayhi vasallam) bu haqda ham 
xabar bergan edilar: «Mening shu o`g`lim sayyiddir. Uni sabab qilib, Alloh taolo 
musulmonlarning ikki ulkan jamoasini birlashtiradi deb umid etaman». 


Rasululloh (sollallohu alayhi vasallam) aytganlaridek bo`ldi. Butun olamlar 
Parvardigoriga behad hamdu sanolar aytamiz! 

Ilmning olinishini esa, bizga quyidagi hadis sharhlab beradi. 


Abdulloh ibn Amr ibn Osdan (r.a.) rivoyat qilinadi: Nabiy (sollallohu alayhi vasallam) 
dedilar: «Alloh taolo odamlardan ilmni (shunday) olib qo`ymaydi. Ilmni olimlarni olish 
bilan oladi. Hatto bironta olim qolmaydi. (So`ng) odamlar o`zlariga johil (ya'ni, olimlik 
da'vosini qiluvchi nodon) kimsalarni boshliq qiladilar-da, ulardan fatvo so`raydilar. Ular 
o`zlari bilmasdan turib fatvo beradilar. Natijada o`zlari ham adashadilar, o`zgalarni ham 
adashtiradilar» (Buxoriy va Muslim rivoyati). 


Hadis zohiridan ko`rinib turibdiki, olib qo`yiladigan ilm dunyoga taalluqli ilm emas. U 
faqat diniy ilm bo`ladi. Dunyoviy ilm gullab yashnamoqda. Odamlar fazoga uchyapti, 
oyni tekshiryapti. Lekin olinajak ilm — din yo`qolib boraveradi. Haqiqiy olimlar 
qolmagach, johil kimsalar boshliq qilib olinadi va ular o`zlari bilmagan narsalarga fatvo 
beradilar. Natijada hamma adashadi. 


Bizga Alloh kifoya va U naqadar yaxshi kifoya qiluvchi! 


«Zilzilalar ko`payadi». Ehtimol, bu yerda yer yuzining hamma burchaklarida 
zilzilalarning ko`payishi va uzluksiz davom qilishi aytilayotgandir. Chunki zilzila qadimdan 
mavjud edi. Demak, uning ko`payishi va uzluksiz davom qilishi Qiyomat alomatlaridan 
bo`ladi. Agar hadisni ana shunday tushunadigan bo`lsak, hali bu alomat voqega chiqqani 
yo`q. Ehtimol, u butun yer yuzini zilzilaga ko`mib yuboruvchi yadroviy urush natijasida 
zohir bo`lar. Vallohu a'lam! 


«Zamon yaqinlashadi». Mazkur jumlani Termiziyning Anasdan (r.a.) rivoyat qilgan 
boshqa bir hadisi sharhlaydi: Rasululloh (sollallohu alayhi vasallam) dedilar: «Zamon 
yaqinlashmagunicha Qiyomat qoyim bo`lmaydi. (Zamon shunchalik yaqinlashadiki), 
hatto yil oydek, oy juma (hafta)dek, juma kundek, kun esa bir parcha cho`g`dek (yalt 
etib o`chadigan yolqindek) bo`lib qoladi». 


Agar hadis zohiri olinsa, hali bu alomat ham voqe bo`lgani yo`q. Balki bu voqea 
Qiyomat juda-juda yaqin qolganida yuzaga chiqar. Unda butun olam halokatga yuz 
tutadi, yer va yulduzlar harakati buziladi. 


Agar hadisning zohiri olinmasa, unda zamon yaqinlashuvidan murod turli 
ehtiyojlarning tezda qondirilishi va juda uzoq masofalarni qisqa muddatda bosib o`tish 
tushuniladi. Ilm-fanning gullab-yashnashi natijasida bu imkoniyatlar bugungi kunda 
mavjud. Qadimda bir yil qilingan ishni hozirda o`n-yigirma kunda bitkazib qo`yilmoqda. 


«Harj ko`payadi. U qatldir». Zohiran olinganda, hadisda qatl-o`ldirishning misli 
ko`rilmagan suratda ko`payib ketishi aytilmoqda. Chunki insoniyat tarixida qatl ilgari 
ham ko`p bo`lgan. Endi Qiyomatning katta alomatlaridan biri sifatida tushuniladigan 
qatlning ko`payishiga kelsak, bu bizningcha, dahshatli yadroviy urush natijasida vujudga 
keladi. Vallohu a'lam! 


Hatto mana shu jangdan omon qolgan kishi ham o`zini ulkan balo-ofat ichida his 


qiladi. Rasululloh (sollallohu alayhi vasallam) aytganlaridek, qabr yonidan o`tib 
ketayotib, marhumga havas qiladi: «Qani edi men uning o`rnida bo`lsam!» 

Mol-dunyoning haddan ziyod ko`payishi va hatto mol egasi: «Kim zakotimni olar 
ekan», deb tashvish chekib qolishi Umar ibn Abdulaziz davrida vujudga kelgan edi. Bu 
narsa Iso alayhissalom zamonida yana bir marta takrorlanadi. 


Alloh taolo oshkoru yashirin fitnalardan asrasin. O`zi bizga ofiyat-omonlik ato etsin. 
Alloh bizga kifoya va U naqadar yaxshi kifoya qilguvchi! 


IKKINCHI BOB 
Qiyomatning ulkan shartlari 


Qiyomat oldidan uning yaqinlashayotganini bildiruvchi alomatlar ko`rinadi. 


Kichik alomatlar Qiyomatning juda yaqinligini bildirmaydi. Ulardan keyin ham hayot 
ming-ikki ming yil davom etishi mumkin. Insoniyat boshidan kechirgan umriga nisbatan, 
albatta, bu yillar hech narsa emas. Avvalgi bobda Qiyomatning kichik shartlari va 
ularning avvaliyu oxiri haqida gapirgan edik. 


Hozir Qiyomatning katta shartlari kutilmoqda. Ularning biri ko`rinishi bilanoq xuddi 
shodasi uzilgan marjonlardek, bosh-qalari ham ketma-ket voqega chiqadi. So`ng 
Qiyomat boshlanadi. 


Bu oy-kuni to`lgan ayolning qachon to`lg`oq tutishini bilmay, kutib yurganiga 
o`xshaydi. 


Qiyomatning ulkan alomatlari: 

e Mahdiyning chiqishi. 

e Masihi Dajjol. 

e Iso alayhissalomning tushishlari va Dajjolning o`ldirilishi. 

e Ya'juj va Ma'jujlarning chiqishi. 

e Iso alayhissalom vafotlaridan so`ng esadigan va mo`minlar jonini oladigan shamol. 

e Dobbatul arz va quyoshning g`arbdan bosh ko`tarishi. 

e Insonlarni mahshargoh sari haydaydigan olov. 

Mazkur alomatlarning qay biri avval-keyin bo`lishi haqida olimlar turlicha fikr 
bildirganlar. 

Bu bobda Qiyomat shartlari zikr qilingan hadislarning iloji boricha sahih va hasanlari 
keltiriladi, inshaalloh. Alloh madadkor! 


Birinchi fasl 
Mahdiyning chiqishi to`g`risidagi hadislar 


Ibn Taymiya o`zining «Muntaqo» asarida shunday yozadi: «Mahdiyning chiqishi 
haqida sahih hadislar bor. Ularni Ahmad, Abu Dovud va Termiziylar rivoyat qilganlar. 
Masalan, Ibn Mas'uddan rivoyat etilgan ma'ruf hadis: 

16. «Agar dunyodan faqat bir kun qolganida ham Alloh taolo uni uzun qilib qo`ygan 
bo`lardi. Hatto (toki) ismi mening ismimga, otasining ismi otamning ismiga to`g`ri 
keladigan bir kishi chiqadi. U dunyoni (oldin) qanday jabru zulmga to`lgan bo`lsa, (endi) 
uni shunchalik adlu adolatga to`ldiradi». 


17. Abu Dovud va Termiziy Ummi Salamadan rivoyat qiladilar: «Mahdiy mening 
avlodimdan, Fotimaning bolalaridan». 


18. Abu Dovud rivoyat qiladi: «Yerga yetti yil egalik qiladi». 


19. Ali (r.a.) Hasanga (r.a.) qarab shunday dedi: «Uning pushti kamaridan hali bir 
kishi chiqadi. U Nabiylaringiz ismi bilan nomlangan bo`ladi. Payg`ambarga tuzilishda 
emas, xulq-atvorda o`xshaydi. Yer yuzini adolatga to`ldiradi». 


Ammo «Iso ibn Maryamdan o`zga Mahdiy bo`lmas», degan hadis zaifdir. Shu sababli u 
boshqa hadislarga qarshi tura olmaydi» (Ibn Taymiya so'zi tugadi). 


20. Tabaroniy Qays ibn Jobirdan, u otasidan, otasi bobosidan rivoyat qiladi: 
Rasululloh (sollallohu alayhi vasallam) dedilar: «Hali mendan so`ng xalifalar bo`ladi. 
Xalifalardan keyin amirlar bo`ladi. Amirlardan so`ng podshohlar, podshohlardan so`ng esa 
zo`ravonlar bo`ladi. So`ng ahli baytimdan bir kishi chiqadi. U yer yuzini (oldin) qanday 
jabr-zulmga to`lgan bo`lsa, (endi) xuddi shunday adolatga to`ldiradi. So`ng qahtoniy amir 
qilinadi. Meni haq bilan yuborgan Zotga qasamki, u (ahli baytdan chiqqan kishi) undan 
(qahtoniydan) keyin emas». 


Ibn Xaldun aytadi: «Asrlar davomida ahli islom orasida mashhurki, oxir zamonda ahli 
baytdan bir kishi aniq chiqadi. Dinni quvvatlaydi, adlu adolat o`rnatadi. Musulmonlar 
unga bo`ysunadilar. Islom yerlariga egalik qiluvchi bu kishi Mahdiy nomi bilan taniladi. 
Dajjolning chiqishi va sahih hadislarda aytilgan Qiyomatning boshqa shartlari shundan 
keyin bo`ladi». 


Ibn Xaldun aynan shu mavzuga taalluqli bir qancha hadislarni ham keltirgan. Quyida 
ularning sahih va hasanlari beriladi. 


21. Abdulloh ibn Mas'uddan (r.a.) rivoyat qilinadi: Rasululloh (sollallohu alayhi 
vasallam) dedilar: 

«Ahli baytimdan bo`lgan bir kishi arabga egalik qilmagunicha dunyo ketmaydi. Ismi 
mening ismim bilan bir bo`ladi» (Termiziy rivoyati, hasan sahih). 


22. Alidan (r.a.) rivoyat qilinadi: Rasululloh (sollallohu alayhi vasallam) dedilar: «Agar 
dunyoning faqat bir kuni qolsa ham, albatta, Alloh taolo ahli baytimdan dunyoni (oldin) 
jabru zulmga to`lganidek, adolat bilan to`ldiradigan bir kishini yuboradi» (Abu Dovud 
rivoyati). 


23. Abu Said Xudriydan rivoyat qilinadi: Men Rasulullohning (sollallohu alayhi 
vasallam) quyidagi so`zlarini eshitganman: «Mahdiy mendandir. U peshonasi ochiq 
(ya'ni, boshining yarmigacha sochi yo`q), burgut burun kishi. Yer jabru zulmga qanday 
to`lgan bo`lsa, (endi uni) adlu adolatga shunday to`ldiradi. Yetti yil podshohlik qiladi» 
(Abu Dovud rivoyati. Sanadi hasan). 

24. Abu Said Xudriydan rivoyat qilinadi: «Rasululloh (sollallohu alayhi vasallam) 
dedilar: «Mahdiy mening ummatimdan chiqadi. Besh yoki olti yoki yetti yashaydi». Biz: 
«U (besh, oltilar) nima?» deb so`radik. Rasululloh (sollallohu alayhi vasallam) aytdilar: 
«Bu yillar. Uning (Mahdiyning) oldiga bir kishi kelib: «Ey Mahdiy, menga (biron nima) 
bergin», deydi. Mahdiy uning kiyimi (etagi)ga ko`targanicha narsa to`kadi» (Termiziy 
rivoyati, hasan). 


25. Ibn Moja va Hokim quyidagicha rivoyat etganlar: «Ummatimda Mahdiy bo`ladi. 
Kami yetti, ko`pi to`qqiz (yil turadi). Uning davrida ummatim misli ko`rilmagan darajada 
ne'matlanadi. Yer o`z mevalarini (xazinayu dafinalarini) chiqaradi. Hech narsani olib- 
zahira qilib qolmaydi. Mol u kunda toptalgan narsa (tuproq) kabi bo`ladi. Kishi turib: «Ey 
Mahdiy! Menga bergin», deganida Mahdiy: «Ol», deydi». 


26. Abu Said Xudriydan (r.a.) rivoyat qilinadi: Rasululloh (sollallohu alayhi vasallam) 
dedilar: «Yer jabru zulmga, adovatga to`lib ketmagunicha Qiyomat bo`lmaydi. So`ng ahli 
baytimdan bir kishi chiqib, (oldin) qanday jabr-zulmga to`lgan bo`lsa, (endi) shunday 
adlu adolat bilan to`ldiradi» (Hokim rivoyati. U hadisni Buxoriy va Muslim shartiga ko'ra 
sahih degan). 


27. Quyidagi hadisni ham Hokim «Mustadrak»ida keltirgan va Buxoriy va Muslim 
shartiga ko`ra sahih degan. 


Muhammad ibn Hanafiy naql qiladi: «Biz Ali (r.a.) huzurida o`tirar edik. Bir kishi u 
zotdan (r.a.) Mahdiy haqida so`rab qoldi. Shunda Ali (r.a.) quyidagicha javob berdi: 

—- Bu oxir zamonda bo`ladi. «Alloh! Alloh!» degan kishi o`ldiriladi. Alloh taolo u 
(Mahdiy)ning atrofiga xuddi bulut bo`laklaridek guruhlarni jamlab, qalblarini bir-birlariga 
oshno etadi. Ular hech kimga nafrat bilan qaramaydilar va biron kishining saflariga 
kirishi bilan quvonib ketmaydilar. Sonlari Badr ahli soniga teng bo`ladi. Avvalgilar 
ulardan o`zmaganlar, keyingilar ularga yetmaganlar. Yana ular Tolut bilan birga 
daryodan o`tgan jangchilar - Tolut ashoblari adadicha bo`lishadi». 


Abu Tufayl aytadi: «Muhammad ibn Hanafiy (Alining Fotimadan keyingi ayolidan 
tug`ilgan o`g`li): «Uni (Mahdiyni ko`rishni) xohlaysanmi», deb so`radi. «Ha», dedim. «U 
(Makkaning) mana bu ikki tog`i orasidan chiqadi». «Hechqisi yo`q, - dedim men. - To 
o`lgunimcha Makkani tark etmayman». 


Muhammad ibn Hanafiy xabar berishicha, Abu Tufayl Mahdiy chiqishini kuta-kuta 
Makkada hayotdan ko`z yumgan. 


Mahdiy ashoblarining soni Badr ahli adadicha, ya'ni, 313 kishi. Ibn Qayyim «Zodul 
ma'od»da Odam alayhissalomdan to Muhammadgacha (sollallohu alayhi vasallam) 
bo`lgan payg`ambarlar soni ham 313ta degan. 


Ibn Xaldun aytadi: «Mazkur hadis faqat Muslim shartiga ko`ra (sahih)dir». 
28. Rasululloh (sollallohu alayhi vasallam) dedilar: «Xalifa o`lganida ixtilof bo`ladi. 
Madina ahlidan bir kishi qochib, Makka (tomon)ga chiqadi. Uni o`zi xohlamagan tarzda 


chiqaradilar. Rukn bilan Maqom o`rtasida unga bay'at berishadi. Unga Shomdan bir 
guruh yuboriladi. Makka bilan Madina oralig`idagi cho`lda guruhni (ortga) qochiradi. 

Kishilar buni ko`rganlaridan so`ng uning oldiga Shom abdol - solih kishilari va ahli Iroq 
asoib - birlashgan guruhlari kelib bay'at beradi. So`ng Qurayshdan bir kishi chiqadi, 
uning tog`alari Kalb (qabilasi). Ularga qo`shin yuboriladi va bu qo`shin g`olib bo`ladi. Bu 
Kalb yurishidir. Kalb g`animasiga qatnashmagan kishilar omadsizlikda qoladi. (So`ng) u 
molni taqsim qiladi. Kishilar o`rtasida Nabiylari sunnati bilan ish yuritadi. Islomni yer 
yuzida barqaror o`rnatadi. Yetti yil turib, so`ng vafot etadi. Unga musulmonlar janoza 
o`qiydilar» (Abu Dovud rivoyati. Sanadi hasan). 


Ikkinchi fasl 
Masih Dajjol 
Kutilayotgan g`aybiy yomonlik 


Mo`minlar uchun eng katta fitna Masih Dajjol fitnasidir. Rasululloh (sollallohu alayhi 
vasallam) namozlari so`ngida tashahhuddan keyin, salomdan oldin Dajjol fitnasidan 
panoh tilaganlar va shunday qilishga buyurganlar. Bu ham Dajjol fitnasining katta va 
xatarli ekaniga dalolat qiladi. 


29. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «(Qay) biringiz oxirgi tashahhuddan forig` bo`lsa, to`rt narsadan Allohdan panoh 
tilasin: jahannam azobidan, qabr azobidan, tiriklik va o`lim fitnasidan hamda Masih 
Dajjol yomonligidan» (Muslim rivoyati). 


30. Rasululloh (sollallohu alayhi vasallam) Alloh taolodan quyidagicha panoh 
so`rardilar: «Parvardigoro! Men Sendan do`zax azobidan, do`zax fitnasidan, qabr 
azobidan, qabr fitnasidan, boylik fitnasining yomonligidan, faqirlik fitnasining 
yomonligidan va Masih Dajjol fitnasining yomonligidan panoh tilayman. Jurmu isyondan 
panoh berishingni so`rayman» (Muttafaqun alayh). 


Dajjol fitnasining mo`minlarga yetadigan fitnalar orasida eng katta ekanini 
tasdiqlovchi sahih rivoyatlar kelgan. 


31. Imron ibn Husayndan rivoyat qilinadi: Rasululloh (sollallohu alayhi vasallam) 
dedilar: «Odamning yaratilishidan to Qiyomat qoyimga qadar Dajjol (fitnasi)dan 
kattaroq (fitna) yo`q» (Muslim rivoyati). 


32. Rasululloh (sollallohu alayhi vasallam) dedilar: «Dajjolning (chiqqanini) eshitgan 
kishi. undan uzoqlashsin, Allohga qasamki, o`zini (iymoni baquvvat) mo`min 
hisoblaguvchi kishi oldiga (Dajjol) kelganida, haligi kishi unga ergashib ketadi» (Abu 
Dovud sahih sanad bilan rivoyat qilgan). 


Ya'ni, iymonini baquvvat, Dajjol fitnasi qarshisida o`zini sobit tura oladigan deb 
biluvchi kishilar ham uni ko`rganda fitnalanib qoladilar. Allohning o`zi saqlasin! 


33. Jobir ibn Abdullohdan rivoyat qilinadi: «Ummi Shariyk menga Rasulullohning 
(sollallohu alayhi vasallam) shunday deganlarini xabar berdi: «U zot: «Odamlar 

Dajjoldan qochib tog`larga chiqib ketadi», dedilar. Men: «Yo Rasululloh (sollallohu alayhi 
vasallam), u kunda arablar qaerda bo`lishadi», deb so`radim. Rasululloh (sollallohu 
alayhi vasallam): «Ular ozdirlar!» dedilar» (Muslim rivoyati). 


Dajjol va uning chiqishi haqida ko`plab hadislar bor. Alloh madadi bilan mazkur 
hadislarning ba'zilarini keltirib o`tamiz. 


34. Abu Said Xudriydan (r.a.) rivoyat qilinadi: «Rasululloh (sollallohu alayhi vasallam) 
Dajjol haqida bizga uzoq gapirib shunday degan edilar: «Dajjol chiqadi. Unga Madina 
o`rovi (devori)ga kirish harom qilingan. Dajjol Madinadagi ba'zi o`t unmas (yaydoq) 
yerlarga yetadi. O`sha kunlarda unga eng yaxshi kishi yoki yaxshilardan bo`lgan bir kishi 
chiqib aytadi: «Guvohlik beramanki, albatta sen Rasululloh (sollallohu alayhi vasallam) 
bizga ta'riflagan Dajjoldirsan!» Shunda Dajjol (atrofdagi kishilarga): «Agar mana shuni 
o`ldirib tiriltirsam, (keyin ham) ishda (ya'ni, mening haqligimda) shubha qilasizlarmi?» 
deydi. «Yo`q!» deyishadi (odamlar). Dajjol haligi kishini o`ldirib, so`ng yana tiriltiradi. 
(Haq so`zni aytgan o`sha) kishi tirilganidan so`ng shunday deydi: «Allohga qasamki, seni 
bugungichalik yaxshi tanib olmagan edim». Dajjol uni yana o`ldiraman, deydi. Lekin (bu 
gal) unga qodir qilinmaydi» (Buxoriy rivoyati). 


35. Muslim Abu Said Xudriydan (r.a.) rivoyat qiladi: Rasululloh (sollallohu alayhi 
vasallam) dedilar: «Dajjol chiqadi. Uning qarshisida bir mo`min kishi turadi. Shunda 
(Dajjolning) sipohiylari unga qarab: «Bizning parvardigorimizga iymon keltirmaysanmi?» 
deyishadi. «Parvardigorimizda maxfiylik yo`q!» deb javob beradi mo`min. «Uni 
o`ldiringlar!» deyishadi sipohiylar. Shunda itlaridan qay biri aytadi: «Parvardigoringiz 
u(ning izni)siz biron kishini o`ldirishdan sizni qaytarmaganmi?!» 


Keyin mo`minni olib Dajjol oldiga olib borishadi. Mo`min kishi uni (Dajjolni) ko`rishi 
bilan shunday deydi: «Ey odamlar! Bu Rasululloh (sollallohu alayhi vasallam) aytgan 
Dajjol (bo`ladi)!» Dajjol uni yorish-yaralashga buyuradi: «Uni ushlanglar-da, yorib- 
yaralanglar!» Mo`minning yelkasi va qornini yorib ketadilar. Keyin Dajjol so`raydi: «(Endi 
ham) menga iymon keltirmaysanmi?! «Sen Masih Dajjoldirsan!» deydi mo`min. So`ng 
Dajjol buyrug`iga binoan arra bilan uning boshidan oyog`igacha bo`lib tashlaydilar. Dajjol 
mo`min tanasining ikki bo`lagi o`rtasidan yurib o`tadi. Keyin «tur» deb amr qiladi. Mo`min 
yana oyoqqa turadi. «(Endi ham) menga ishonmaysanmi?» deydi «Men endi seni yana- 
da yaxshiroq tanib oldim. Ey odamlar! Mendan so`ng u endi hech kimga (hech narsa) 
qila olmaydi», deb aytadi mo`min. Dajjol uni so`ymoqchi bo`ladi. Bo`yni bilan o`mrov 
suyagi oralig`iga mis (pichoq) tiraydi. Lekin o`ldirishga qurbi yetmaydi. So`ng qo`l- 
oyog`idan ushlab, mo`minni uloqtirib yuboradi. Odamlar uni olov-do`zaxga uloqtirildi deb 
o`ylaydilar. Lekin u jannatga tashlangan bo`ladi. Bu odam Olamlar Parvardigori oldida 
eng ulug` guvohlik bergan kishi bo`ladi». 


36. Huzayfa ibn Yamondan (r.a.) rivoyat qilinadi: «Rasululloh (sollallohu alayhi 
vasallam) dedilar: «Men Dajjoldagi narsani uning o`zidan yaxshiroq bilguvchiman. Dajjol 
bilan birga ikki daryo bo`ladi. Biri ko`zga oppoq suv bo`lib ko`rinsa, boshqasi alangalanab 
turgan olov bo`lib ko`rinadi. Agar biron kishi (Dajjolgacha) yetadigan bo`lsa, olov bo`lib 
ko`ringan daryoga kelsin. (Ko`zini) yumsin. So`ng boshini egib, undan ichsin. U sovuq 
suv bo`ladi. Dajjolning bir ko`zi mash etilgan (yumuq). Uning (yumuq ko`zning) ustida 
qalin-qo`pol teri bor. Ikki ko`zi o`rtasiga «kofir» deb yozib qo`yilgan. Bu yozuvni yozishni 
bilganu bilmagan barcha mo`min o`qiy oladi» (Muslim rivoyati). 

«Dajjolning chap ko`zi ko`r. Sochi qalin, bir-biriga buralib-yopishib ketgan. Uning 
jannati va do`zaxi bo`ladi. Uning do`zaxi jannat, jannati esa do`zaxdir» (Muslim rivoyati). 


37. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Dajjol haqida hali hech bir nabiy qavmiga aytmagan hadisni sizlarga 
aytayinmi?! U bir ko`zli bo`ladi. Jannat va do`zaxning misli bilan keladi. Uning «jannat» 
degani do`zax bo`ladi. Men sizlarni xuddi Nuh o`z qavmini undan ogohlantirganidek 
ogohlantiryapman» (Muttafaqun alayh). 


Uboda ibn Somitdan (r.a.) rivoyat qilinadi: Rasululloh (sollallohu alayhi vasallam) 
dedilar: «Men sizlarga Dajjol haqida gapirdim. Hatto, aql yurgizmay qo`yasizlarmi, deb 
qo`rqdim. Masih Dajjol qisqa, maymoq (qiyshiq oyoq), jingalak sochli, bir ko`zli. Uning 
bir ko`zi yumuq (qoplangan). (Lekin bu yumuq ko`zi) turtib ham chiqmagan, yashirin 
ham emas. Agar (Dajjolni yana) aniq ajratolmay qolsangiz, bilinglarki, Parvar-digoringiz 
bir ko`zli emas!» (Abu Dovud rivoyati). 


38. Abu Bakr Siddiqdan (r.a.) rivoyat qilinadi: Rasululloh (sollallohu alayhi vasallam) 
aytdilar: «Dajjol mashriq yerlaridan chiqadi. U yerni Xuroson deyishadi. Dajjolga yuzlari 
xuddi qalqon, bolg`adek bo`lgan qavmlar ergashadi» (Termiziy rivoyati. Hasan g'arib). 


39. Anas ibn Molikdan (r.a.) rivoyat qilinadi: Rasululloh (sollallohu alayhi vasallam) 
dedilar: «Dajjolga Isbahon (Isfahon) yahudiylarining yetmish mingtasi ergashadi. Ular 
ustida taylason (rido) bo`ladi» (Muslim rivoyati). 


40. Mujamma”' ibn Jofiyadan (r.a.) rivoyat qilinadi: Rasululloh (sollallohu alayhi 
vasallam) dedilar: «Dajjolni Ibn Maryam Lud (Shom yoki Falastindagi joy nomi) 
darvozasi oldida o`ldiradi» (Termiziy rivoyati. Sahih). 


41. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Madinaga kirish yo`llarida farishtalar turadi. U yerga Dajjol ham, o`lat ham 
kirmaydi» (Buxoriy rivoyati). 


42. Anas ibn Molikdan (r.a.) rivoyat qilinadi: Rasululloh (sollallohu alayhi vasallam) 
dedilar: «Dajjol Madina (yoni)ga kelib, u yerni qo`riqlab turgan farishtalarni ko`radi. 
Inshaalloh, Madinaga Dajjol ham, vabo ham yaqinlashmaydi» (Buxoriy rivoyati). 


43. Ansoriy sahobalarning biridan rivoyat qilinadiki, Rasululloh (sollallohu alayhi 
vasallam) dedilar: «Sizlarni Masihdan ogohlantiraman. U yer yuzida qirq tong (kun) 
turadi. Saltanati barcha buloq bo`yiga yetadi. Faqat to`rtta masjidga kelmaydi 
(kirmaydi): Ka'ba, Payg`ambar masjidi, Masjidul Aqso va Tur (masjidi)». 


Ibn Hajar: «Bu hadisni Ahmad rivoyat etgan, roviylari ishonchli kishilardir», deb 
aytgan («Fathul Boriy»dan). 


Abu Nuaym siqot (ishonchli) tobe'inlardan biri Hasson ibn Atiyya tarjimai holida sahih 


sanad bilan rivoyat qiladi: «Dajjol fitnasidan faqat o`n ikki ming erkak va yetti ming 
ayolgina omon qoladi (xolos)». 


www.ziyouz.com kutubxonasi 14 


Qiyomat alomatlari. Muhammad Salamat Jabar 


Ibn Hajar aytadi: «Bu o`ylab turib aytiladigan gap emas. Ehtimol, ma'ruf hadisdir. 
Ehtimol, uni ba'zi bir ahli kitob so`zidan olgandir» («Fathul Boriy»dan). 


44. Anas ibn Molikdan (r.a.) rivoyat qilinadi: Rasululloh (sollallohu alayhi vasallam) 
dedilar: «Dajjol kelib, Madinaning yaqiniga tushadi. So`ng Madina uch marta silkinadi. 
Shunda uning oldiga barcha kofir va munofiq kimsalar chiqadi» (Buxoriy rivoyati). 


45. Abdulloh ibn Umardan (r.a.) rivoyat qilinadi: Rasululloh (sollallohu alayhi 
vasallam) dedilar: «Tushimda Ka'bani tavof qildim. Qoracha, sochlari yoyilgan bir kishi 
boshidan suv tomchilardi. Men: «Bu kim?» deb so`radim. «(Iso) ibn Maryam», deyishdi. 
So`ng yana aylanishda davom etdim. Banogoh gavdali, qip-qizil, jingalak sochli bir ko`zi 
ko`r kishi(ga ko`zim tushdi). Uning ko`zi uzum donasidek nursiz edi. «Bu Dajjol», 
deyishdi. U xuzoalik Ibn Qatonga (Ibn Qaton - Abdul Uzzo Qaton. Xuzoadan. Johiliyatda 
hayotdan ko`z yumgan) juda o`xshab ketadi» (Buxoriy rivoyati). 


«Dajjol Madinaga kirishdan mahrum qilingan-ku?! U qanday qilib Ka'bani tavof etishi 
mumkin?!» degan savolga qozi Iyoz shunday javob beradi: «Dajjol Makkaga oxir 
zamonda chiqqan payti kiritilmaydi». 


46. Oisha roziyallohu anhodan rivoyat qilinadi: «Rasulullohning (sollallohu alayhi 
vasallam) namozda Dajjol fitnasidan panoh tilaganlarini eshitganman» (Buxoriy 
rivoyati). 


47. Nuvas ibn Sam'ondan (r.a.) rivoyat qilinadi: Rasululloh (sollallohu alayhi 
vasallam) Dajjol haqida gapirib shunday dedilar: «Agar u chiqqanida men orangizda 
bo`lsam, qarshingizda o`zim unga hujjat keltiruvchiman. Agar orangizda yo`qligimda 
chiqsa, har kim o`ziga-o`zi hujjat keltiruvchi (himoyachi) bo`ladi. Barcha muslim ustida 
Alloh o`rinbosarim (hujjat keltiruvchi)dir. Sizlardan qay biringiz Dajjol (zamoni)ga yetsa, 
unga (qarshi) Kahf surasining avvalgi (oyatlari)ni o`qisin. Bu oyatlar sizlarni Dajjol 
fitnasidan saqlovchi bo`ladi. 

—- U qancha turadi? - deb so`radik biz. 

—- Qirq kun, - dedilar Rasululloh (sollallohu alayhi vasallam), - bir kuni yildek, bir kun 
oydek va yana bir kuni haftadek, qolgan kunlari (oddiy) kunlaringizdek bo`ladi. 

—- Yo Rasululloh (sollallohu alayhi vasallam). Bir yildek bo`ladigan kunda bir kecha- 
kunduzlik namoz bizga kifoya qiladimi? 

—- Yo`q. Unga o`z miqdorini belgilaysizlar. So`ng Damashq sharqidagi oq minora oldiga 
Iso ibn Maryam tushadi. Lud darvozasi yonida Dajjolga yetib, uni o`ldiradi» (Muslim va 
Termiziy batafsil rivoyat etishgan. Abu Dovud muxtasar bayon qilgan. Yuqoridagi lafz 
Abu Dovud rivoyatidan). 


Navaviy «Sharhi Sahihi Muslim»da aytadi: «Ulamolar mazkur hadisni zohiriga ko`ra 
olishgan. Yuqorida aytib o`tilgan uch kun uzunlikda haqiqatan yil, oy va haftaga teng 
keladi. Rasulullohning (sollallohu alayhi vasallam): «Qolgan kunlari (oddiy) 
kunlaringizdek bo`ladi», deganlari ham shunga dalolat qiladi. Endi o`sha uzun 
kunlarga o`z miqdor-o`lchovini berishga kelsak, bu quyidagicha tushuniladi: o`sha 
kunning tonggi otgach, har kuni o`lchov bilan peshin kutiladi. Odatdagi vaqtga ko`ra 
peshin kirganligi aniqlanib, namoz o`qiladi. Peshindan so`ng odatda asr kirishi uchun 
qancha kutilsa, shuncha turilib asr o`qiladi. Asrdan so`ng shom kirishi uchun ilgari 


www.ziyouz.com kutubxonasi 15 


Qiyomat alomatlari. Muhammad Salamat Jabar 


qancha vaqt kutilgan bo`lsa, yana shuncha muddat kutiladi-da, keyin shom o`qiladi. 
Xufton va bomdodlar ham xuddi shunday belgilanadi». 


Menimcha, mazkur uch kunning uzunligidan murod - u kunlarda Dajjol fitnasi sababli 
qattiq qayg`urish bo`lsa kerak. Ya'ni, kunlar qayg`u-g`am ko`pligi bois yildek, oydek uzun 
tuyuladi. 


Savol: Rasululloh (sollallohu alayhi vasallam) ashoblariga: «U kunlarga o`z miqdorini 
belgilaysizlar», deb javob berishlari bilan sahobalarning u kunlarni haqiqatan ham yil-oy 
kabi uzun deb tushunganlarini tasdiqlamadilarmi? 


Javob: Balki bu yerda shar'iy hukm bayon qilinayotgandir. Ya'ni, qutb va shimol 
tomonlardagi kabi uzun kunlar musulmonlar boshiga tushsa, nima qilish lozimligi 
tushuntirilgan. Yana Allohning o`zi bilguvchiroqdir! 


Savol: Rasululloh (sollallohu alayhi vasallam) qanday qilib sahobalari noto`g`ri 
tushunsalar ham, ularni tasdiqlab, indamay qo`ydilar? 


Javob: Bu taqrir tasdiq emas. Balki o`ta muhim shar'iy ahkomlarni bayon qilib 
berishdir. Chunki kunning 24 soatdan ortiq bo`lishi hayotda uchraydigan hodisa va ayni 
mana shunday holatda namoz hukmini bayon qilib berish vojibdir. 


Savol: Agar Rasululloh (sollallohu alayhi vasallam) Dajjol kunlarining uzunligini 
aytayotganlarida haqiqiy emas, nisbiy (ma'joziy) uzunlikni nazarda tutgan bo`lsalar, 
nega endi ashoblariga buni ochiq aytib qo`ymadilar? 


Javob: Bu ta'riflash, ochiq-oydin bayon qilishdan ko`ra balog`atliroq. Bunga boshqa bir 
misol keltirish ham mumkin: 


Oisha roziyallohu anhodan rivoyat qilinadi: «Rasulullohning (sollallohu alayhi 
vasallam) ayollaridan biri u kishidan: «Qay birimiz sizga eng tez yetishamiz?» deb 
so`radi. Rasululloh (sollallohu alayhi vasallam): «Eng uzun qo`lligingiz», dedilar. Ular bir 
qamishni olib, o`lchashga kirishdilar. Savdaning qo`li hammanikidan uzun chiqdi. Keyin 
bilsak, uning uzun qo`lliligi sadaqa qilishi (ochiqqo`lligi) ekan. Bizning ichimizda u eng 
birinchi Rasulullohga (sollallohu alayhi vasallam) yetishdi. U sadaqa qilishni yaxshi ko`rar 
edi» (Muttafaqun alayh). 


Demak, some'lar noto`g`ri tushunsalar ham, ba'zan bayon-izoh bermasdan sukut 
saqlash ham mumkin ekan. Ya'ni, kishilar keyinroq ishoralar orqali so`zdan nima ko`zda 
tutilganini bilib olishadi. 


Rasululloh (sollallohu alayhi vasallam): «Eng uzun qo`lligingiz», deganlarida faqir- 
miskinlarga ko`p sadaqa qiluvchi ma'nosini nazarda tutgan edilar. Lekin onalarimiz 
so`zning zohirini tushunib, qo`l o`lchashga tutinishdi. Ammo keyinroq o`zlarining 
xatolarini anglab yetdilar. 

Fikrimizga dalil sifatida yana bir misol keltiramiz: 


Namrud: «Men ham kishilarga (xohlasam) hayot beraman, (xohlasam) o`ldiraman», 
deb yolg`on da'vo qilganida, Ibrohim alayhissalom uni yolg`onchiga chiqarmagan edilar. 
Ya'ni bu yolg`on da'voga sukut qilganlar. Lekin sukut tasdiqlash emasdi. Ibrohim 
alayhissalom uni quyidagi so`zlar bilan mot qildi: 


«Alloh podshohlik berganidan hovliqib Ibrohim bilan Parvardigori haqida 
talashgan kimsaning (Namrudning) holi-xabarini bilmadingizmi? Qaysiki 
Ibrohim: «Parvardigorim tiriltirib, o`ldiradigan zotdir», deganida, u: «Men 
(ham) tiriltiraman va o`ldiraman», dedi. Ibrohim aytdi: «Albatta, Alloh quyoshni 
mashriqdan chiqaradi. Sen uni mag`ribdan chiqargin-chi?» Shunda bu inkor 
qiluvchi dovdirab qoldi. Alloh zolim kimsalarni hidoyat qilmaydi» (Baqara, 258). 


Namrud o`zicha o`ldirish va hayot berishni xato tushungan edi. Ibrohim alayhissalom 
uning bu noto`g`ri tushunishi haqida hech narsa demadilar-da, boshqa bir rad qilib 
bo`lmaydigan dalil keltirdilar. Kofir kimsa lom-mim deya olmay qoldi. 


Men so`zimni qat'iy ravishda haq deb aytayotganim yo`q. Bu bir ehtimol - taxmin 
xolos. Faqat bizning fikrimizni yoki yana boshqa bir ta'vilni keskin man qiladigan mone” 
ko`rilmayapti. Zero, Alloh taolo barcha narsaga qodirdir! 


Endi Dajjol fitnasiga qarshi Kahf surasining avvalgi oyatlarini o`qishga kelsak, uni 
quyidagi hadis sharhlab beradi. 


48. Abu Dardodan (r.a.) rivoyat qilinadi: Rasululloh (sollallohu alayhi vasallam) 
dedilar: «Kim Kahf surasining avvalidan o`n oyatni yod olsa, Dajjol fitnasidan ma'sum 
qoladi» (Ahmad, Muslim va Nasoiylar rivoyati). 


Hadislarda Dajjol fitnasiga yo`liqmasdan ilgari yaxshi amallarni ko`proq qilib qolishga 
buyurilgan. 


49. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Yetti (narsa kelishidan oldin yaxshi) amallarga shoshilingiz. Nimani 
kutyapsizlar? (Hamma narsani) unuttirguvchi faqirliknimi, (insonni) haddidan oshirib 
tug`yonga soluvchi boyliknimi, (sog`lik-salomatlikni) buzuvchi-izdan chiqaruvchi 
kasalliknimi, aqlni zaif qilib qo`yuvchi qariliknimi, (hamma narsaga xotima yasab) 
tugatuvchi o`limnimi, kutilayotgan g`aybiy yomonlik — Dajjolnimi yoki Qiyomat 
qoyimnimi (kutyapsizlar!)? Darhaqiqat, Qiyomat dahshatli va o`ta achchiqdir» (Termiziy 
rivoyati, hasan). 

Uchinchi fasl 
Dajjol hozir hayotmi? 


Ajab savol. 

Javob ham ajab. 

Sahih hadislarda Masih Dajjolning Yaman dengizi orollarining birida tutqin ekani 
rivoyat qilingan. 


Yana boshqa sahih rivoyatlarda esa Dajjol sifatlarini o`zida jamlagan kimsa haqida 
xabar berilgan. Hadislarda aytilishicha, Rasululloh (sollallohu alayhi vasallam) 
zamonlarida yashagan o`sha kimsaning ismi Ibn Sayyod yoki Ibn Said bo`lgan. 


Shubhasiz mazkur hadislarning hammasi ham sahih va kuchli sanadli hadislar. 
Masalaning o`ta nozikligi, rivoyatlarni jamlash yoki birini boshqasidan og`ir-kuchli deyish 
mushkulligi bois ulamolar turlicha fikr bildirganlar. 


Alloh taolo iznu irodasi bilan quyida mavzuga aloqador hadislarni va ulamolar so`zini 
sanab o`tamiz. So`ng Alloh madadi ila, inshaalloh, bir to`xtamga kelamiz. 


Tamim Doriy hadisi 


50. Fotima binti Qays roziyallohu anhodan rivoyat qilinadi: «Jarchining «Jamoat 
namozi» deya jar solayotganini eshitib, masjidga chiqdim. Qavmning eng oxiridagi 
ayollar safida turib, Rasululloh (sollallohu alayhi vasallam) bilan namoz o`qidim. 
Payg`ambar (sollallohu alayhi vasallam) namozlarini tugatgach, kulib minbarga o`tirdilar. 
So`ng: «Hech kim joyidan jilmasin. Sizlarni nega to`plaganimni bilasizlarmi?» dedilar 
Nabiy alayhissalom. «Alloh va rasuli bilguvchiroqdir!» deb javob qaytardi kishilar. 
«Allohga qasamki, men sizlarni qo`rquv yoki quvonch sababli jamlaganim yo`q. Sabab 
shuki, Tamim Doriy nasroniy edi. U kelib bay'at berdi va musulmon bo`ldi. Tamim Doriy 
menga bir gap aytdi. Uning so`zlari men sizlarga aytgan Dajjol haqidagi so`zlarga 
muvofiq kelar ekan. Tamim Doriyning aytishicha, u Laxm va juzomlik o`ttiz kishi bilan 
birga kemaga o`tiribdi. (Dengiz) to`lqini ularni(ng kemasini) bir oy o`ynabdi. So`ng 
kunbotarda ular bir orolga yaqinlashibdilar. Kichik-kichik qayiqlarga tushib, orolga 
kelishibdi. Ularga bir qalin sochli (jundor) hayvon (maxluq) ro`baro` bo`libdi. Uning (juni 
ko`pligidan) orqasidan oldidagi narsani bilmabdilar. 

— Vayl bo`lsin senga! Kimsan? - deb so`rabdilar. 

— Men Jassasa bo`laman, - deydi. 

— Nima u Jassasa? 

- Ey qavm! Sizlar (mana bu) dayr (g`or)dagi odamning oldiga kiringlar! U 
xabaringizga mushtoq (bo`lib o`tiribdi). 


Maxluq ular tomon yura boshlaganini ko`rgach, shayton-jin bo`lishidan (qo`rqib), 
undan uzoqlashibdilar. 

(Tamim Doriyning o`zi) aytadi: «Biz tez yurib dayrga kirdik. U yerda bahaybat bir 
inson turardi. (Bu ulkan gavdali kishi) mahkam zanjirlangan edi. 

— Vayl bo`lsin, sen kimsan? - deb so`radik. 

—- Darhaqiqat, mening xabarimni (bilishga) qodir bo`ldingiz. Aytinglar-chi, o`zlaring 
kimsizlar? 

- Biz arablarmiz. Kemaga chiqqan edik, dengiz to`lqinlanib bizni bir oy o`ynadi. So`ng 
sening orolingga yaqin kelib qolibmiz. Qayiqlarga o`tirib, orolga tushdik. Bizga bir jundor 
—- sochi ko`p hayvon ro`baro` bo`ldi. Sochi (juni) ko`pligidan orqasidan oldida nima 
borligini bilmadik. Unga: «Vayl bo`lsin senga, kimsan?» deb savol berdik. «Men 
Jassasaman», dedi. «Nima u Jassasa», dedik. U aytdiki: «Dayrda o`tirgan anavi kimsa 
oldiga boringlar. U xabaringizga mushtoq». So`ng sen tomonga tez yo`l oldik. Uning 
shayton bo`lishidan qo`rqqan edik. 


(G`ordagi kimsa) dedi: 

—- Menga Bayson xurmolari haqida xabar beringiz. 

—- Uning nimasi haqida so`rayapsan? - dedik biz. 

—- U yerning xurmolari meva solyaptimi? 

—- Ha! 

—- Meva bermay qolay demayaptimi? Endi Tabariya ko`li haqida xabar beringiz. 
—- Uning qaysi narsasidan xabar berishimizni so`rayapsan? 

— Ko`lda suv bormi? 

- Ha, hali ko`lning suvi ko`p. 

—- U quriy-quriy deb qolmadimi? (Endi) Zug`ar bulog`i haqida gapiringiz! 

—- Uning nimasi haqida xabar kerak? 

- Buloqda suv bormi? Aholi uning suvi bilan ekin ekyaptimi? 

Ha, buloqda suv ko`p. Buloq ahli uning suvidan foydalanib ekin ekishyapti. 
Ummiylar payg`ambari haqida xabar beringiz! U nima qildi? 

- Payg`ambar Makkadan chiqdi. Madinaga tushdi. 

—- Arablar bilan urushdimi? 

- Ha! 

—- Ularga qanday muomala qildi? 


Unga payg`ambarning atrofdagi arablar ustidan g`olib kelganini va ularning itoatga 
kirganini aytib berdik. 

—- Shunday bo`ldimi? 

—- Ha. 

—- Unga itoat etishlari o`zlariga yaxshi emasmidi? (Endi) sizlarga o`zim haqimda xabar 
beray. Men Masih Dajjolman. Chiqishga izn berilishiga yaqin qoldi, deb turibman. Qirq 
kun ichida Makka va Toyyibadan boshqa barcha qishloq (shahar)ni kezib chiqaman. 
Makka bilan Toyyiba menga harom qilingan. Qachon ularga maqsad qilsam, meni qo`lida 
yalong`ochlangan qilich tutgan farishta qarshilab, u yerdan to`sadi. Uning (shaharning) 
har bir (kirish) yo`lida farishtalar qo`riqchilik qiladi». 


Rasululloh (sollallohu alayhi vasallam) so`ng asolari bilan minbarga urib: «Mana shu 
(er) Toyyiba (ya'ni, Madina) Axir men sizlarga mana shu gaplarni aytmaganmidim?!» 
dedilar. «Ha (aytgansiz)», deyishdi kishilar. «Tamimning so`zlari mening Dajjol va 
Madina-Makka haqida sizlarga aytgan so`zlarimga muvofiq kelganidan ajablandim. Ogoh 
bo`lingizkim, u (Dajjol) Shom va Yaman dengizida. Yo`q, balki u mashriq tomondan, 
mashriq tomondan, mashriq tomondan», deya Rasululloh (sollallohu alayhi vasallam) 
qo`llari bilan mashriqqa ishora qildilar». 

Fotima binti Qays aytadi: «Men bularni Rasulullohdan (sollallohu alayhi vasallam) 
(eshitib) yodlab olganman» (Muslim, Abu Dovud va Termiziy rivoyati). 


Mazkur hadisni Fotima binti Qays bilan birgalikda Abu Hurayra, Oisha va Jobir 
(roziyallohu anhum) ham rivoyat qilishgan. 


Yuqoridagi sahih hadis Masih Dajjolning Yaman va Shom dengizi orollaridan birida 
zanjirband ekaniga ochiq dalolat qilmoqda. Boshqa (38- va 39-) hadislarda 
sharhlanganidek, u mashriq tomondan - Xuroson yoki Isfahondan chiqadi. 


Savol: Bugunga kelib barcha katta-kichik orollar kashf qilib bo`lindi. Biron yerda 
Dajjolga tegishli bir narsa topilmadi. Xo`sh, bunga nima deyiladi? 


Javob: Biz Allohga va Uning rasuliga iymon keltirganmiz. Inshaalloh, bu savolga 
mana shu javob kifoya. Endi boshqacharoq bir javob aytishga ham urinib ko`ramiz: 


Alloh taolo Masih Dajjolni insonlar ko`zidan yashirib qo`ygan. Biz agar butun orollarni 
kezib chiqsak ham, baribir uni hozir ko`ra olmaymiz. Tamim Doriyning ko`rishi esa Alloh 
tomonidan Rasulullohning (sollallohu alayhi vasallam) haqliklariga qilingan qo`shimcha 
alomat bo`lgan. Rasululloh (sollallohu alayhi vasallam) aytgan so`zlar bilan Tamim Doriy 
keltirgan xabar bir-biriga muvofiq edi. 


Nabiy alayhissalom uning so`zlarini kishilarga yetkazar ekanlar, quvonchlarini hech 
kimdan yashirmagan edilar. 


Ibn Sayyod Masih Dajjolmi?! 


Ibn Sayyod Madinai Munavvarada tug`ilgan. Ota-onasi yahudiy bo`lgan. Unda Dajjol 
alomat-belgilari topilgan. Ashobi kiromlar uning Dajjol yoki Dajjol emasligini bila 
olmaganlar. Rasululloh (sollallohu alayhi vasallam) bu haqda ochiq bir gap 
gapirmaganlar. Biz bu faslda Ibn Sayyod haqidagi hadislarni va masalaning daqiq 
o`rinlarini sharhlagan ulamolar so`zlarini keltirib o`tamiz. So`ng, inshaalloh, o`zimiz haq 
deb topgan xulosani bayon qilamiz. 


51. Abdulloh ibn Umardan rivoyat qilinadi: «Umar ibn Xattob va bir guruh sahobalar 
Rasululloh (sollallohu alayhi vasallam) bilan Ibn Sayyod tomonga (uni izlab) chiqdilar. 
Ibn Sayyod Bani Mug`olaning baland uylari yonida bolalar bilan o`ynab yurgan ekan. Bu 
vaqtda u balog`atga yetay deb qolgan edi. Ibn Sayyod to Rasululloh (sollallohu alayhi 
vasallam) uning yelkasiga turtmagunlariga qadar hech narsa sezmadi. «Mening Alloh 
payg`ambari ekanimga guvohlik berasanmi?» deb so`radilar. Ibn Sayyod Rasulullohga 
(sollallohu alayhi vasallam) qaradi-da: «Sizning ummiylar payg`ambari ekaningizga 
guvohlik beraman, siz meni Allohning rasuli deb guvohlik berasizmi?» dedi. Rasululloh 
(sollallohu alayhi vasallam) uni rad qildilar va: «Allohga va Uning rasuliga iymon 
keltirdim», dedilar. So`ng Rasululloh (sollallohu alayhi vasallam) Ibn Sayyoddan 
so`radilar: «Nimalar ko`ryapsan?» «Menga rostgo`y ham, yolg`onchi ham kelyapti», 
javob berdi Ibn Sayyod. «Inshaalloh, sen uchun chigal bo`libdi (aralashib ketibdi)», 

dedilar Payg`ambarimiz (sollallohu alayhi vasallam). So`ng yana Ibn Sayyodga 
gapirdilar: «Men sendan bir narsani yashirdim». 


Rasululloh (sollallohu alayhi vasallam) Duxon surasining quyidagi oyatini yashirgan 
edilar: 


«Osmon ochiq tutun (duxon)ni keltiradigan kun» (Duxon, 10). 
Ibn Sayyod: «Dux», dedi (ya'ni to`liq ayta olmadi). 


«Tur, yo`qol! - dedilar Payg`ambarimiz (sollallohu alayhi vasallam), - hech qachon 
haddingdan oshma!» 


Shunda Umar ibn Xattob dedi: «Yo Rasululloh (sollallohu alayhi vasallam)! Ruxsat 
bering, uning bo`yniga uray!» Payg`ambar alayhissalom aytdilar: «Agar u (haqiqatan 
ham Dajjol) bo`lsa, hech qachon uning ustida hukmingni o`tkaza olmaysan. Agar u 
(Dajjol) bo`lmasa, uni o`ldirishda sen uchun biron yaxshilik yo`q» (Buxoriy va Muslim 
rivoyati). 


Olim aytadiki: «Men Ibn Umarning shunday deganini eshitganman: Shu (voqea)dan 
so`ng Rasululloh (sollallohu alayhi vasallam) Ubay ibn Ka'b Ansoriy bilan Ibn Sayyod 
yotgan xurmozorga bordilar. Rasululloh (sollallohu alayhi vasallam) xurmo shoxlariga 
tegib ketmaslik uchun ehtiyot bo`lib xurmozorga kirdilar. Chunki Payg`ambar (sollallohu 
alayhi vasallam) Ibn Sayyodga o`zlarini ko`rsatmay turib, uning so`zlarini eshitmoqchi 
edilar. Rasululloh (sollallohu alayhi vasallam) Ibn Sayyodning o`z to`shagida barxat 
yopinchig`i ustida yotganini ko`rdilar. U yerdan g`o`ng`illagan ovoz kelardi. Banogoh Ibn 
Sayyodning onasi Rasulullohni (sollallohu alayhi vasallam) ko`rib qoldi va Ibn Sayyodga: 
«Ey Sof, ana Muhammad», dedi (Sof - Ibn Sayyodning ismi). (Onasining so`zlarini 
eshitgan) Ibn Sayyod o`rnidan sakrab turdi. Rasululloh (sollallohu alayhi vasallam) 
dedilar: «Agar (onasi) indamaganida, uning ishi oydinlashgan bo`lardi». 


52. Abu Said Xudriydan (r.a.) rivoyat qilinadi: Rasululloh (sollallohu alayhi vasallam), 
Abu Bakr va Umar roziyallohu anhumolar Madina yo`llarining birida Ibn Sayyodni 
uchratib qolishdi. 

—- Mening Alloh rasuli ekanimga guvohlik berasanmi? - dedilar Payg`ambar (sollallohu 
alayhi vasallam). 

—- Siz meni Alloh rasuli deb guvohlik berasizmi? - dedi Ibn Sayyod. 

—- Allohga, farishtalariga va kitoblariga iymon keltirdim. (Ey Ibn Sayyod) Nimalarni 
ko`ryapsan? 

—- Suv ustida turgan arshni ko`ryapman. 

—- Sen dengiz ustida Iblis arshini ko`rgansan. (Yana) nima ko`ryapsan? 

—- Ikki rostgo`y va bir yolg`onchini yoki ikki yolg`onchi va bir rostgo`yni ko`ryapman. 

—- Uniki chalkash-chigal bo`lib ketibdi. Qo`yinglar uni, - dedilar Payg`ambar (sollallohu 
alayhi vasallam) (Muslim va Termiziy rivoyati). 

«Uniki chalkash-chigal bo`lib ketibdi», degan so`zdan unga shayton xabar olib kelishi, 
hammasi aralashib ketgani tushuniladi. 


53. Abu Said Xudriy (r.a.) aytadilar: «Makka yo`lida Ibn Sayyodga hamroh bo`ldim. 
Yo`lda u menga shunday dedi: 

—- Meni Dajjol deb gumon qiladigan kishilarni uchratganmisan? Axir Rasulullohning 
(sollallohu alayhi vasallam): «Dajjol Madinaga ham, Makkaga ham kirmaydi», degan 
so`zlarini eshitmaganmisan? 

- Ha (eshitganman), - dedim men. 

—- Men Madinada tug`ilganman. Hozir Makkaga ketyapman... 


So`ng so`zi oxirida yana shunday dedi: 
—- Allohga qasamki, Dajjolning tug`ilgan joyini, makon-manzilini va qaerda ekanini 
bilmaymanmi?! (Bilaman.) 


Abu Said Xudriy aytadi: «U meni shubhalantirib qo`ydi» (Muslim rivoyati). 


54. Abu Said Xudriydan (r.a.) rivoyat qilinadi: «Haj (yoki umra) niyatida 
chiqqanimizda oramizda Ibn Sayyod ham bor edi. Yo`lda bir manzilga qo`ndik. Hamma 
har yoqqa tarqab ketdi. Men va Ibn Sayyoddan boshqa hech kim qolmadi. U haqda turli 
gaplar aytilgani bois, yolg`iz qolganimdan juda cho`chidim. Ibn Sayyod narsalarini olib 
kelib mening narsalarim yoniga qo`ydi. 

—- Issiq qattiq (bo`lyapti), - dedim men. -— Narsalaringni anavi daraxt tagiga 
qo`ymaysanmi? 


U aytganimdek qildi. 

Qo`ylar ko`rindi. Ibn Sayyod borib, katta kosa(da sut) olib keldi. 

- Ey Abu Said, ich, - dedi. 

— Issiq qattiq bo`lyapti. Sut ham issiq, - dedim. Men uning qo`lidan sut ichishni 
xohlamaganim uchungina shunday degan edim. Ibn Sayyod dedi: 

- Ey Abu Said. Odamlarning men to`g`rimda aytayotgan gaplaridan (to`yganim uchun) 
arqon olib, daraxtga o`zimni ossam, deyman. Sizlarga - ansorlar jamoasiga maxfiy 
bo`lmagan Rasulullohning (sollallohu alayhi vasallam) (qaysi bir) hadislari biron kishidan 
maxfiy qolibdi?! Sen Rasululloh (sollallohu alayhi vasallam) hadislarini eng yaxshi 
biluvchilardan emasmisan?! Axir Rasululloh (sollallohu alayhi vasallam): «U (Dajjol) kofir 
bo`ladi», demaganmidilar?! Men musulmonman-ku! Yoki: «U bepusht bo`ladi. Undan 
farzand tug`ilmaydi», demaganmidilar?! Men Madinada farzandlarimni qoldirib 
kelyapman-ku! Yana Rasululloh (sollallohu alayhi vasallam): «Dajjol Madinaga ham, 
Makkaga ham kirmaydi», degan emasmilar? Axir men Madinadan chiqib, Makkaga 
ketmayapmanmi?! 


Abu Said aytadi: «Hatto uni kechirib yuborishimga sal qoldi». 

«So`ng Ibn Sayyod dedi: 

—- Allohga qasamki, men Dajjolning qachon dunyoga kelishini va hozir qaerda ekanini 
bilmaymanmi?! (Ya'ni, juda yaxshi bilaman, demoqchi.) 


Abu Said aytadi: 
- Abadul abad senga halokat-hasrat bo`lsin! - dedim men unga (Muslim rivoyati). 

55. Ibn Umarning mavlosi (ozod qilgan quli) Nofe'dan rivoyat qilinadi: Ibn Umar (r.a.) 
Madina yo`llarining birida Ibn Sayyodni uchratib, unga g`azabini qo`zg`aydigan bir so`z 
aytdi. (G`azablangan) Ibn Sayyod shishib-kattalashib, hatto ko`chani to`ldirdi. So`ng Ibn 
Umar (r.a.) Hafsa roziyallohu anhoning oldiga kirdi. U ham voqeadan xabardor bo`lgan 
edi. Hafsa Ibn Umarga dedi: «Alloh rahmatiga yo`liqqur, Ibn Sayyoddan nimani xohlagan 
eding. Axir Rasulullohning (sollallohu alayhi vasallam): «U (Ibn Sayyod) avval g`azab 
qilib keyin chiqadi», deganlarini bilmaysanmi?» (Muslim rivoyati) 


56. Yana Nofe'dan rivoyat qilinadi: Ibn Umar aytadi: «Men uni (ya'ni, Ibn Sayyodni) 
ikki marta uchratdim. Bir gal uni qavm bilan ko`rdim. Qavmdagilardan biriga: «Sizlar uni 
o`sha (Dajjol) deb aytasizlarmi?» dedim. Ular qasam ichib: «Yo`q (unday emas)», 
dedilar. «Meni aldayapsizlar, - dedim men. - Sizlardan kimdir aytgan edi. U to 
orangizda eng badavlat va serfarzand kishi bo`lmaguncha o`lmas emish». Biz bir oz 
gaplashib turib so`ng ajralishdik. Boshqa safar uni uchratganimda (bir) ko`zi chiqqan 
ekan. Men undan: «Bir ko`zing qachon chiqdi?» deb so`radim. «Bilmayman», dedi u. 


«Boshingda turgan ko`zingni ham bilmaysanmi?» 
«Agar Alloh xohlaganida uni sening manavi asoingda ham yaratgan bo`lardi». 


Shundan so`ng u xuddi eshakdek juda qattiq pishqirib, xirillab yubordi. Ba'zi 
yo`ldoshlarim aytishicha, men uni qo`limdagi aso bilan uribman va hatto asoim sinib 
ketibdi. O`zim esa, Allohga qasamki, hech narsa sezganim yo`q». 


Ibn Umar keyin mo`minlar onasi (Hafsa roziyallohu anho) oldiga kirib, bo`lgan voqeani 
gapirib berdi. Ummul mo`minin (Hafsa) dedi: «Undan nima istaysan? Axir Rasulullohning 
(sollallohu alayhi vasallam) quyidagi so`zlarini bilmaysanmi: «Albatta, uning insonlarga 
yuboradigan eng birinchi narsasi g`azabidir» (Muslim rivoyati). 


«O`zim hech narsa sezganim yo`q», degani Ibn Umarning (r.a.) Ibn Sayyodga qattiq 
g`azab qilganiga dalil bo`ladi. Hatto Ibn Umar o`zining nima qilganini sezmay qoldi. 
G`azab, agar mana shu darajaga chiqsa, «ig`loq» (yopish, berkitib tashlash, qorong`u 
qilish) deyiladi. Chunki u kishiga maqsadini qorong`u qiladi. (Ya'ni, odam o`zining nima 
qilayotganini sezmaydi). 


Hafsa roziyallohu anhoning Ibn Umarga aytgan so`zidan, u ham otasi va inisining 
fikrida ekani, ya'ni, Ibn Sayyodni Dajjol deb bilishi ko`rinadi. Umar (r.a.) Rasululloh 
(sollallohu alayhi vasallam) oldlarida Ibn Sayyodni Dajjol deb qasam ichgan edi. 


58. Jobir ibn Abdullohdan (r.a.) rivoyat qilinadi: «Biz Ibn Sayyodni Harra kunida 
yo`qotib qo`ydik» (Abu Dovud sahih sanad bilan rivoyat qilgan). 


Harra voqeasi taxminan hijratning 63 yilida Yazid ibn Muoviya zamonida bo`lib o`tgan. 
Demak, Ibn Sayyod Madinada musulmonlar orasida yetmish yildan ortiqroq yashagan. 
Harra jangi kunida yo`qolib qolgan va hech kim uning qayoqqa ketganini bila olmagan. 
Hadisdan ko`rinib turibdiki: «Ibn Sayyod o`ldi, odamlar uning yuzini ochib ko`rib, Dajjol 
emasligiga amin bo`ldilar», kabi gaplar sahih emas ekan. 

59. Ibn Umar (r.a.) aytadi: «Allohga qasamki, men Masihi Dajjolning Ibn Sayyod 
ekaniga shubha qilmayman» (Abu Dovud sahih sanad bilan rivoyat qilgan). 


60. Muhammad ibn Munkadirdan (r.a.) rivoyat qilinadi: «Men Jobir ibn Abdullohni 
(r.a.) Alloh nomiga qasam ichib: 

- «Ibn Sayyod Dajjol» deganini ko`rdim. 

- Siz Alloh nomiga qasam ichyapsizmi? - deb so`radim undan. 

—- Men Umarning mana shunday deb Rasululloh (sollallohu alayhi vasallam) oldlarida 
qasam ichganlarini eshitganman. Nabiy alayhissalom uni inkor qilmagan edilar» 
(Buxoriy, Muslim va Abu Dovud rivoyat qilgan). 


Dajjolning ota-onasi qanday ko`rinishda bo`ladi 
Termiziy rivoyat qilgan bir hadisda Ibn Sayyodning Dajjol ekani deyarli ochiq aytilgan. 


61. Abu Bakradan (r.a.) rivoyat qilinadi: «Rasululloh (sollallohu alayhi vasallam) 
dedilar: 


— Dajjolning ota-onasi o`ttiz yil yashab farzand ko`rmaydilar. So`ng bir ko`zli bola 
tug`iladi. U oilasida zarrari ko`p, foydasi kam (bola bo`ladi). Ko`zlari uxlasa ham, qalbi 
uxlamaydi. 


So`ng Payg`ambar alayhissalom uning ota-onasini ta'rifladilar. 
— Otasi uzun bo`yli, oriq, qushburun kishi, onasi esa ulkan gavdali, qo`llari uzun ayol 
bo`ladi». 


Abu Bakra (r.a.) aytadi: «Madina yahudiylari orasida shunday ko`rinishda tug`ilgan bir 
bolaning daragini eshitdik. Men Zubayr ibn Avvom bilan birga uning ota-onasi oldiga 
bordim. Ularda Payg`ambar alayhissalom aytgan sifatlar bor edi. Ulardan: 

- Farzandingiz bormi? - deb so`radik. 

—- Biz o`ttiz yil bola ko`rmadik. So`ng oilamizda bir ko`zi ko`r, zarari ko`p, foydasi kam 
bir bola tug`ildi. Uning ko`zlari uxlaydi, ammo qalbi uyg`oq bo`ladi, - deb javob berdi 
yahudiy ota-ona. 


Biz tashqariga chiqdik. Haligi bola yoping`ichda o`ranib, tashqarida yotgan ekan. U 
tomondan bir g`o`ldirash eshitilardi. Bola boshini ochib: «Nima dedinglar?» deb so`radi. 
Biz ham: «Nima deganimizni eshitdingmi?» deb so`radik. 


«Ha - dedi u, - Mening ko`zlarim uxlasa-da, qalbim uxlamaydi» (Termiziy rivoyati, 
hasan g'arib). 


62. Jobirdan (r.a.) rivoyat qilinadi: «Bir yahudiy ayoli bir ko`zi ko`r, boshqa ko`zi esa 
bo`rtib-turtib chiqqan bola tug`di. Rasululloh (sollallohu alayhi vasallam) uning Dajjol 
bo`lib chiqishidan xavotir oldilar» (Imom Ahmad rivoyati). 


63. Abu Zar G`iforiydan (r.a.) rivoyat qilinadi: «Rasululloh (sollallohu alayhi vasallam) 


meni uning onasi oldiga yubordilar. 
—- So`ra-chi, onasi uni necha oy qornida ko`tarib yuribdi, —- dedilar. 

—- Men uni 12 oy ko`tarib yurdim, - dedi onasi, - tug`ilgan vaqtida u xuddi bir yashar 
go`dakdek chinqirdi» (Ahmad va Bazzoz rivoyati). 


Endi Alloh izni va madadi bilan Ibn Sayyod haqidagi ulamolar so`zini keltirib o`tamiz. 


Xattobiyning fikri 
Ibn Asir «Jome'ul usul»da Xattobiyning quyidagi so`zlarini keltiradi: 


«Ibn Sayyod xususida kishilar xilma-xil fikrlar bildirishgan. Ba'zan savol qilinadi: 
«Qanday qilib Rasululloh (sollallohu alayhi vasallam) yolg`ondan payg`ambarlik da'vosini 
qiluvchi kimsani Madinada sog`-omon qoldirdilar? O`zlariga hamshahar bo`lib turishiga 
ruxsat berdilar? Buni qanday tushunmoq kerak? Rasululloh (sollallohu alayhi vasallam) 
nima uchun Duxon surasidan bir oyatni yashirdilar? So`ng unga: «Tur, yo`qol, hech 
qachon haddingdan oshma!» dedilar?» 


Menimcha, bu voqea musulmonlar bilan Madina yahudiylari va uning ittifoqchilari 
o`rtasida sulh tuzilgan vaqtlarda bo`lib o`tgan. Ya'ni, Rasululloh (sollallohu alayhi 
vasallam) Madinaga kelganlarida yahudiylar bilan quyidagi shartlar asosida sulh tuzgan 
edilar: 

1. Yahudiylarning hech qachon shahardan chiqib ketmasliklari. 

2. Ularning o`z hollariga tashlab qo`yilishlari. 


Ibn Sayyod ham yahudiy yoki ularga taalluqli hisoblanardi. Rasululloh (sollallohu 
alayhi vasallam) Ibn Sayyodning da'volarini, o`ziga g`oyibdan xabar berilishini 
eshitganlaridan so`ng, uning oldiga borib sinab ko`rdilar. Suhbat so`ngida ma'lum 
bo`ldiki, u ham sehrgar yoki folbin yoki jin xabar keltiruvchi kimsa yoxud shayton bilan 
«bitim tuzgan»lardan ekan. 


Duxon surasini aytolmasdan «Dux» deb qolganidan keyin Payg`ambar (a.s.) uni: 
«Tur, yo`qol! Hech qachon haddingdan oshma!» deb quvib yubordilar. 


Ya'ni, bu samoviy vahiy emas, balki shayton uning tiliga solayotgan vasvasa edi. 
Chunki Ibn Sayyod vahiy orqali xabar beradigan nabiylar martabasidan ham, qalb 
nurlari ila haqni to`g`ri topadigan, ba'zi narsalarga ilhomlanadigan avliyolar darajasidan 
ham yiroq edi. U o`zicha g`oyibdan xabar berib, goh topib, goh adashib yurardi. «Menga 
rostgo`y ham, yolg`onchi ham kelyapti», deganida, «Senga ish chalkash-chigal bo`lib 
ketibdi», degan edilar unga Rasululloh (sollallohu alayhi vasallam). 


Xullas, Ibn Sayyod mo`min bandalar uchun bir fitna-sinov qilib yuborilgan. 


KORD I - 

«Halok bo`luvchilar (ya'ni kofirlik yo`lini tutuvchilar) ochiq hujjat bilan (ya'ni, 
Allohning mo`'jizasiga guvoh bo`lgan hollarida) halok bo`lsinlar, tirik qoluvchilar 
(ya'ni iymonga kiruvchilar) ham ochiq hujjat bilan tirik qolsinlar» (Anfol, 42). 

Alloh taolo Muso alayhissalom qavmini buzoq bilan imtihon qilgan edi. Qavm buzoq 
sababli fitnalanib halok bo`ldi. Faqat Alloh asragan va hidoyatda sobit etgan 
bandalargina omon qoldilar. Ibn Sayyodning kofirligi va ulg`ayganidan keyingi ahvoli 
haqida xilma-xil rivoyatlar bor. Ba'zi rivoyatlarda uning tavba qilgani va Madinada vafot 
etgani hikoya qilinadi. Aytishlaricha, Ibn Sayyodga janoza namozini o`qimoqchi bo`lgan 
musulmonlar uning yuzini ochib ko`rdilar va «(Uning Dajjol emasligiga) Guvoh 
bo`linglar!» deyilgan. Yana bir rivoyatda esa, Harra jangi kunida Ibn Sayyod yo`qolib 
qolgani va hech kim uni topa olmagani aytilgan. Vallohu a'lam!» (Xattobiy so'zi tugadi) 


«Ibn Sayyod Madinada o`ldi», degan gap noto`g`ri, chunki Jobirdan (r.a.) sahih sanad 
bilan rivoyat qilinishicha, u Harra kunida yo`qolgan. 


Demak, Xattobiy fikricha, Ibn Said Dajjol emas balki, bir sehrgar yoki folbin edi. 
Barcha folbin yoki kohinlar kabi u ham jin-shaytonlari keltirgan xabarni aytgan. Uning 
xabarlari ba'zan rost, ba'zan yolg`on bo`lib chiqqan. Vallohu a'lam. 


Ibn Hajar «Fathul Boriy»da yozadi: «Qurtubiy aytadi: «Ibn Sayyod kohin-folbinlar 
odatiga ko`ra, o`zicha g`oyibdan xabar berar va uning xabarlari ba'zan rost, ba'zan 
yolg`on chiqar edi. Uning xabari atrofga tarqaldi, (lekin) u haqda vahiy nozil bo`lmadi». 


Rasululloh (sollallohu alayhi vasallam) Ibn Sayyodning aynan kim ekanini tekshirib 
ko`rmoqchi bo`ldilar. 


Ahmad Jobirdan (r.a.) rivoyat qilinadi: «Bir yahudiy ayoli bir ko`zi ko`r, boshqa ko`zi 
esa bo`rtib-turtib chiqqan bola tug`di. Rasululloh (sollallohu alayhi vasallam) uning Dajjol 
bo`lib chiqishidan xavotir oldilar». 


Termiziy Abu Bakradan (r.a.) quyidagi marfu” hadisni rivoyat qiladi: 


«Dajjolning ota-onasi o`ttiz yil yashab farzand ko`rmaydilar...» (61-raqamli hadis 
takrorlangan). 


Yana Ahmad va Bazzorlar Abu Zar G`iforiydan rivoyat qilishadi: «Rasululloh (sollallohu 
alayhi vasallam) meni uning onasi oldiga yubordilar. 

—- So`ra-chi, onasi uni necha oy qornida ko`tarib yuribdi, —- dedilar. 

—- Uni 12 oy ko`tarib yurdim, —- dedi onasi, - tug`ilgan vaqtida u xuddi bir yashar 
go`dakdek chinqirdi». 


Demak, Qurtubiy ham xuddi Xattobiydek Ibn Sayyodni Dajjol emas, balki kohin- 
folbinlarning biri deb bilgan. Vallohu a'lam. 


Bayhaqiy fikri 


«Fathul Boriy»dan keltiramiz: «Bayhaqiy Abu Bakradan Abu Dovud eshitgan quyidagi 
hadisni aytib o`tgach, Ibn Sayyod qissasi haqida gapiradi: 

«Rasululloh (sollallohu alayhi vasallam) dedilar: «Dajjolning ota-onasi o`ttiz yil yashab 
farzand ko`rmaydi. So`ng (ularning oilasida) bir ko`zli bola tug`iladi...» (61-raqamli 
hadis). 


Mazkur hadis faqat Ali ibn Yazid ibn Jud'an tomonidan rivoyat qilingan va u kuchli 
emas. 


Endi Jobirdan (r.a.) rivoyat qilingan hadisga kelsak (60-hadis), unda ham ular 
qasamiga Rasulullohning (sollallohu alayhi vasallam) jim turib javob berganidan boshqa 
narsa yo`q. Ehtimol, o`sha vaqtda Payg`ambar alayhissalom Ibn Sayyod haqida aniq bir 
to`xtamga kelmagandir. Ammo keyinchalik Alloh tarafidan uning Dajjol emasligi 
Payg`ambarga (sollallohu alayhi vasallam) bildirilgan bo`lishi mumkin. 


Tamim Doriy hadisi (50-raqam) ham ana shu ma'noga dalolat qilmoqda. «Dajjol Ibn 
Sayyod emas!» deb qat'iy aytuvchilar aynan shu hadisga asoslanadilar va bu yo`l 
to`g`riroq. 


Demak, Ibn Sayyod faqat sifatda Dajjolga o`xshash bo`lib qolgan, xolos». 


Shundan so`ng Bayhaqiy Tamim Doriy hadisini keltiradi. Dajjolning Yaman orollarining 
birida kishanlab qo`yilgani aytiladi. 


Bayhaqiy o`z so`zini quyidagicha davom ettiradi: «Tamim Doriyning hadisida oxir 
zamonda chiqadigan Dajjol Ibn Sayyod emasligiga dalil bor. Ibn Sayyod Rasululloh 
(sollallohu alayhi vasallam) chiqadi deb xabar bergan yolg`onchi Dajjollarning bittasi, 
xolos. Bunaqa kichik Dajjollar ko`p chiqqan. Qat'iy ravishda: «Ibn Sayyod Dajjol», 
deganlar Tamim Doriy qissasini eshitmaganga o`xshaydilar. Illo Tamim Doriy qissasi 
bilan ular so`zini sira bir-biriga bog`lab bo`lmaydi. Axir, qanday qilib Rasululloh 
(sollallohu alayhi vasallam) bilan balog`atga yetar yoshda savol-javob qilgan bola - 
vaholanki, bu nubuvvat hayoti o`rtalarida bo`lib o`tgan - nabaviy hayot oxirlariga kelib 
qaysi bir orolda kishanlanib yotgan bo`ladi? «Payg`ambar chiqdimi, yo`qmi?» deb 
musofirlardan so`raydi? Ularni Tamim Doriy qissasidan bexabar qolgan deyish, eng afzal 
(echimdir)». (Bayhaqiy so'zi tugadi) 


Bayhaqiy «ularni» deganda Umar va Jobirni (r.a.) ko`zda tutmoqda. 


Ya'ni, ular: «Ibn Sayyod Dajjol», deb qasam ichganlarida Tamim Doriy qissasidan 
bexabar bo`lganlar. Lekin bu taxmin noto`g`ri. Chunki Jobir ibn Abdulloh (r.a.) Tamim 
Doriy qissasining roviylaridan biri hisoblanadi. 


64. Jobir ibn Abdullohdan (r.a.) Abu Dovud hasan sanad bilan rivoyat qiladi. 
Rivoyatda jumladan shunday deyiladi. 


«Ibn Abu Salama aytadi: 

Jobir u (Dajjol) Ibn Sayyod deb guvohlik berdi. 
—- U (ya'ni, Ibn Sayyod) o`lgan-ku, - dedim men. 
— O`lgan bo`lsa ham! - dedi Jobir 

—- (Ibn Sayyod) Islomni qabul qilgan? 

—- Islomni qabul qilgan bo`lsa ham! 

—- U Madinaga kirgan? 
—- Madinaga kirgan bo`lsa ham!» 


Jobir ibn Abdulloh baribir o`z so`zida qat'iy turgan. Bunga yuqoridagi hadis ochiq dalil 
bo`la oladi. Bizningcha, Jobir (r.a.) Dajjolni juda ko`p narsaga qodir deb o`ylaydi. Ya'ni 
iymoni zaiflarni yo`ldan ura oladigan darajada g`ayri oddiy imkoniyatlari bor. Masalan, u 
bir mo`minni odamlar ko`zi o`ngida o`ldirib, so`ng tiriltiradi. Dajjol uzoq orollarning birida 
zanjirband bo`lib yotishi va keyin yahudiy oilasida go`dak bo`lib dunyoga kelishi 
ehtimoldan uzoq emas. So`ng 63-yilda Harra kunida birdan g`oyib bo`ladi va to 
oxirzamonga qadar Isbahon yahudiylari yurtida yashirinib turadi. Vallohu a'lam! 


Endi Bayhaqiy shubhalari haqida gaplashamiz. Alloma Ibn Sayyodning bolog`atga 
yaqin yoshda Rasululloh (sollallohu alayhi vasallam) bilan uchrashganidan so`ng qanday 
qilib oradan uncha uzoq vaqt o`tmasdan qaysi bir oroldagi zanjirband qariyaga aylanib 
qolishidan ajablanadi. Ya'ni, bu ikki narsani bir-biriga bog`lab bo`lmasligini aytadi. 


Agar Dajjolni ham bashariy qonun-qoidalarga, insoniy chegaralarga tushadi, deb 
hisoblansa, Bayhaqiy so`zini tasdiqlashdan o`zga chora qolmaydi. Lekin Dajjolga g`ayri 
oddiy imkoniyatlar berilgan va u mana shu imkoniyatlar yordamida kishilarni fitnalaydi, 
degan fikrga qo`shilsak, inshaalloh, masala o`z-o`zidan yechiladi. Shunda Umar ibn 
Xattob va uning o`g`li Abdulloh Ibn Umarlar rayi haq bo`lib chiqadi. 


Bayhaqiy: «Dajjol odamlardan: «Payg`ambar chiqdimi?» deb xabar so`radi. Nega?» 
mazmunida savol beradi. Ya'ni, Ibn Sayyodning Dajjol emasligiga mana shuni ham dalil 
qilib ko`rsatadi. Lekin quruq savolning o`zi uning bexabar ekanini anglatmaydi. Ba'zan 
kishi o`rgatib qo`yish niyatida (bilib olish uchun emas), bildirish uchun ham savol berishi 
mumkin. U holda savol-javob o`rgatish uchun bir vosita hisoblanadi, xolos. Masalan, 
Dajjol Tamim Doriy va uning sheriklariga: «Axir unga (sollallohu alayhi vasallam) itoat 
qilishlari (arablarning) o`zlari uchun yaxshi emasmi?» dedi. Alloh va Rasulini qattiq 
yomon ko`radigan Dajjol nega endi payg`ambarga itoatga da'vat qilyapti?! 


Ha! Alloh taolo ba'zida eng ashaddiy kofir tilidan ham haq kalimasini chiqarishi 
mumkin. Sahih hadisda shaytonning bir sahobaga quyidagi narsani o`rgatgani rivoyat 
qilinadi: Shayton sahobaga dedi: «Oyatul kursiyni o`qisang, Alloh seni men(ing 
yomonligim)dan saqlaydi». So`ng sahobiy uning so`zlarini Rasulullohga (sollallohu alayhi 
vasallam) yetkazdi. «U o`zi yolg`onchiyu, (lekin) senga rost so`zlabdi», dedilar 
Payg`ambar alayhissalom. 


Tamim Doriyning Makkaga kelib Islomni qabul qilishiga Dajjol so`zlarining ham ta'siri 
bo`ldi. 


Yuqorida Bayhaqiyning Ali ibn Yazid ibn Jud'anni - Abu Bakra hadisi roviylaridan birini 
zaif degani aytib o`tilgan edi. Lekin Termiziy Ali ibn Yazidni «rostgo`y» deb sifatlagan. 
Ma'lumki, «jurh» (bir kishiga zaif, ishonchsiz, deb ta'rif berish) ochiq bo`lmasa, qabul 
qilinmaydi. Ya'ni, tanqid qiluvchi kishi o`z so`ziga hujjat keltirishi shart. Aks holda tavsiq 
(roviyni ishonchli, rostgo`y kabi so`zlar bilan sifatlash) jurhdan yuqori qo`yiladi. 

Navaviyning fikri 
Imom Navaviy «Sahihi Muslim» sharhida yozadi: 


«Uni Ibn Sayyod yoki Ibn Said deyishadi. Asli ismi Sof. Ulamolar aytadilar: «Ibn 
Sayyodning Dajjol yoki Dajjol emasligi tortishuvli masala. Bu mushkul qissa. Lekin uning 
kichik Dajjollardan biri ekaniga hech shak-shubha yo`q. Hadislar zohiriga ko`ra, Ibn 
Sayyodning Dajjol yoki Dajjol emasligi haqida vahiy tushmagan. Rasulullohga (sollallohu 
alayhi vasallam) faqat Dajjolning sifatlari tushirilgan va ba'zi o`xshashliklar Ibn 
Sayyodda topilgan. Shuning uchun ham Payg`ambar alayhissalom u haqda keskin bir 
so`z aytmaganlar. Umar (r.a.) uni o`ldirmoqchi bo`lib izn so`raganida ham: «Agar u 
Dajjol bo`lsa, hech qachon o`ldira olmaysan», deyish bilan kifoyalangan edilar». 


Ammo Ibn Sayyodning musulmonligi, Dajjolning esa kofir bo`lishi, uning bolasi borligi, 
Dajjolning esa farzandsiz o`tishi, Ibn Sayyodning Madinaga kirgani va Makka tomon 
safar qilgani, Dajjolning Makka-Madinaga kirmasligi - bularning barchasi Ibn Sayyodning 
Dajjol emasligiga dalil bo`la olmaydi. Chunki Rasululloh (sollallohu alayhi vasallam) 
Dajjolning oxir zamondagi, ya'ni insonlarni fitnaga solgan vaqtidagi sifatini aytganlar. 


Ibn Sayyod qissasining ishtibohligi uning yolg`onchi-kazzob Dajjollardan biri ekaniga 
Rasululloh (sollallohu alayhi vasallam): «Mening Rasululloh ekanimga guvohlik 
berasanmi?» deb so`rashi va qilgan da'volari dalildir. 


Ibn Sayyod quyidagi da'volarni qilar edi: 

—- Oldimga rostgo`y ham, yolg`onchi ham keladi. 

— Suv ustida turgan arshni ko`ryapman. 

- Agar menga (Dajjol bo`lish) taklif qilinsa, yomon ko`rmasdim. 

—- Men u (Dajjol)ning o`zini ham, tug`ilishini ham va hozir qaerda ekanini ham yaxshi 
bilaman. 


«Ibn Sayyod shishib-kattalashib, hatto yo`lni to`ldirdi». 


Ibn Sayyodning o`zini muslim ko`rsatishi, haj-jihod qilishi va unga nisbatan 
bildirilayotgan shabha-gumonlardan tonishi - bularning barchasi uning Dajjol emasligiga 
ochiq dalil bo`la olmaydi» (Navaviy so'zi tugadi). 


Navaviyning oxirgi so`zidan ham ko`rinib turibdiki, u Umar ibn Xattob, Abdulloh ibn 
Umar va Jobir ibn Abdulloh rayini ma'qullagan. Chunki Ibn Sayyodda ko`ringan ba'zi 
narsalar uning katta Dajjol bo`lishini man qilmaydi. Zero, Rasululloh (sollallohu alayhi 
vasallam) aytgan Dajjol sifatlari-ishlari faqat oxir zamonda - Dajjol chiqqan vaqtda zohir 
bo`ladi. Vallohu a'lam! 


Ibn Battolning fikri 


«Fathul Boriy»da yoziladi: «Ibn Battol Jobir (r.a.) dalilini, ya'ni, Rasululloh (sollallohu 
alayhi vasallam) huzurlarida Umar ichgan qasamga tayanib, Jobirning ham qasam 
ichganini tasdiqlab shunday deydi: 

«Ba'zilar aytishi mumkin: Umar (r.a.) Rasulullohga (sollallohu alayhi vasallam): 
«Ruxsat bering, uning bo`yniga uray», deya murojaat etganida Payg`ambar alayhissalom 
quyidagi javobni bergan edilar. 


—- Agar u Dajjol bo`lsa, sen unga (uni o`ldirishga) hargiz qodir qilinmassan! 


Bu Rasulullohning (sollallohu alayhi vasallam) ikkilanganliklariga ochiq dalil. Ya'ni, 
Umar (r.a.): «Ibn Sayyod - Dajjol», deb qasam ichganida Payg`ambar alayhissalomning 
sukut etganlari Umar qasamini tasdiqlaganlari bo`lmaydi. 


Biz bu e'tirozga quyidagi ikki javobni berishimiz mumkin. 


1. Rasululloh (sollallohu alayhi vasallam) ikkilangan vaqtlarida ham Alloh taolo u 
zotga Ibn Sayyodning Dajjol ekanini bildirmagandir... Keyin, ya'ni, Alloh taolodan ilm 
kelganidan so`ng Rasululloh (sollallohu alayhi vasallam) Umar (r.a.) qasamlariga e'tiroz 
bildirmadilar. 


2. Arablar ba'zan ochiq-oydin so`zlarni ham xuddi shubhalanayotgan kishining uslubi 
bilan gapiradilar. Demak, Rasululloh (sollallohu alayhi vasallam) Umarni (r.a.) Ibn 
Sayyod qonini to`kishdan lutf qilib qaytarganlar». 


Ya'ni, Rasululloh (sollallohu alayhi vasallam) Umarga «Agar u Dajjol bo`lsa, hargiz 
(uni o`ldirishga) qodir qilinmassan», deganlarida lutf qilgan edilar. Bu Rasulullohning 
(sollallohu alayhi vasallam) ikkilanganliklarini anglatmaydi. Aksincha, Rasululloh 
(sollallohu alayhi vasallam) Ibn Sayyodning Dajjol ekanini bilib turib, bir hikmat sababli 
ochiq aytmagandirlar. Zero, Alloh taolo Payg`ambariga bu xabarni e'lon etishni 
buyurmagan edi. Shuning uchun ham Rasululloh (sollallohu alayhi vasallam) Umarni 
qaytarar ekanlar, ochiq gapirmasdan, lutf bilan to`xtatib qo`ya qoldilar. 


Ko`rinib turibdiki, Ibn Battol Ibn Sayyodni Dajjol deb bilgan. Lekin u qat'iy o`z fikrini 
bayon qilmagan. Vallohu a'lam! 


Ibn Battol Ibn Sayyodning Dajjol ekaniga dalolat qiluvchi hujjat keltirgan: 
65. Ibn Umardan (r.a.) Abdurazzoq sahih sanad bilan rivoyat qiladi: 


«Ibn Sayyodni bir yahudiy kishisi bilan birga ko`rdim. Uning bir ko`zi so`nib (ko`r 
bo`lib), xuddi tuyaning ko`zidek tashqariga chiqib turardi. 


- Ey Ibn Sayyod, Alloh haqqi ayt-chi, qachon ko`zing so`ndi (ko`rmay qoldi)? - deb 
so`radim. 

—- Rahmonga qasamki, bilmayman, - deb javob berdi Ibn Said. 

—- Yolg`on gapiryapsan! Boshingdagi ko`zingni bilmaysanmi?! 


U ko`zini siladi-da, uch marta xirillab yubordi. (Yonidagi) yahudiy meni qo`li bilan 
uning ko`kragiga urdi, deb o`yladi. Men unga dedim: 

— Tur, yo`qol! Haddingdan oshma! 

(Keyin) bu voqeani Hafsaga hikoya qilib berdim. Hafsa dediki: 

—- Sen undan uzoq yur. Aytishlaricha, Dajjol u g`azab qilgan vaqtda chiqar ekan». 

Muslim ham mazkur hadis ma'nosidagi rivoyatni keltirgan. (56-hadlis). 


Ibn Battol aytadi: «Agar bu ham ikkilanishga dalolat qiladi, deyishsa, unda 
quyidagicha bo`ladi: 


Ibn Sayyodning Iso ibn Maryam o`ldiradigan ulkan Masih Dajjol ekani noaniq bo`lsa 
ham, har qalay uning Qiyomat oldidan chiqadigan kazzob Dajjollarning biri ekanida hech 
qanday shubha yo`q. Rasululloh (sollallohu alayhi vasallam) bunday kazzoblardan bizni 
ogohlantirib: «Qiyomat oldidan dajjollar-kazzoblar chiqadi», deganlar...» (Ibn Battol 
so'zi tugadi) 


Lekin Hafsa roziyallohu anhoning inisi Abdullohga aytgan so`zi ikkilanishga dalolat 
qilmaydi. Hafsa roziyallohu anho Ibn Sayyodning g`azabini keltirmaslik lozimligini 
uqtirgan. Chunki Dajjolning chiqishiga mana shu g`azab sababchi bo`lardi. Hafsa 
roziyallohu anho Rasulullohdan (sollallohu alayhi vasallam) eshitgani uchun shunday 
dedi (56-hadis). Ibn Hajar Ibn Battolning oxirgi so`zlarini shunday sharhlaydi: 


«Xulosa shuki, u (ya'ni, Ibn Battol) Ibn Sayyodni qat'iy ravishda Dajjol demagan. 
Natijada Umar, undan keyin Jobirlar (r.a.) ichgan qasam javoblari haqidagi savol yana 
o`z o`rnida qoladi». Ya'ni, modomiki Ibn Sayyodning Masihi Dajjol ekani hali aniq emas 
ekan, nega Rasululloh (sollallohu alayhi vasallam) Umarni (r.a.) qasam ichib: «Ibn 
Sayyod Dajjol», deyayotganida to`xtatmadilar? 


Ammo Hafsa va Ibn Umar qissasida Ibn Battol ko`zda tutgan ikkilanish aslida hech 
qanday asosga ega emas. Aksincha, dalil uning ziddiga dalolat qiladi. Aniqki, Hafsa ham, 
Ibn Umar ham (oxir zamonda chiqishi kutilayotgan) katta Dajjolni nazarda tutishgan. Bu 
haqda Ibn Hajar shunday deydi: 


«Ibn Umar va Hafsa roziyallohu anhumolar qissasida ularning katta Dajjolni nazarda 
tutganiga dalil bor. 


Abu Dovud sahih sanad bilan Muso ibn Aqabadan, u Nofe'dan rivoyat qiladi: 

«Ibn Umar aytar edi: 

—- Allohga qasamki, men Masih Dajjol mana shu Ibn Sayyod ekaniga hech shubha 
qilmayman» (Ibn Hajar so'zi tugadi). 


Ibn Hajarning fikri 


Buxoriyning «Al-i'tisomu bil kitabi vas sunnati» kitobida rivoyat qilingan Jobirning 
(r.a.) hadisini sharhlar ekan, hofiz Ibn Hajar: «Ibn Sayyod Yaman orollaridan birida 
zanjirband qilingan o`sha katta Masih Dajjoldir», degan fikrga yon bosgan. 


Ibn Hajar aytadi: «Tamim Doriy hadisining ma'nosi bilan Ibn Sayyodning Dajjolligini 
bir-biriga bog`laydigan eng yaqin fikr shuki, Tamim orolda aynan Masih Dajjolni 
ko`rgan... (50-hadis) 


Ibn Sayyod to Isbahonga yuzlanguniga qadar o`zini Dajjol suratida ko`rsatuvchi 
shaytondir. U Isbahonga kelib, Alloh belgilab qo`ygan muhlat bitmagunicha boshqa 

ko`rinishda yashirinib yuradi. Insonlarni chalg`itmoq niyatida oxir zamonida chiqquniga 
qadar shunday ishlar qiladi... 


Buxoriy tarjeh yo`lini tutgan va faqat Jobirning Umardan qilgan rivoyatini keltirish 
bilan kifoyalangan (60-hadis). 


So`ng Ibn Hajar quyidagi hadisni keltiradi: «Umar ibn Abu Salama Jobirdan rivoyat 
qiladi: «Rasululloh (sollallohu alayhi vasallam) minbarda turib aytdilar: «Kishilar 
dengizda (suzib) yurganlarida yeguliklari tugab qoldi. Ularga bir orol ko`ringan edi, 
yegulik topmoq ilinjida orolga tushdilar...» (64-hadis) 


Jobir uni (ya'ni, Dajjolni) Ibn Sayyod deb guvohlik berdi. 

—- Axir u o`lgan-ku, - dedim men. 

— O`lgan bo`lsa ham! - dedi Jobir 

—- (Ibn Sayyod) Islomni qabul qilgan? 

—- Islomni qabul qilgan bo`lsa ham! 

—- U Madinaga kirgan? 

—- Madinaga kirgan bo`lsa ham!» (Abu Dovud hasan sanad bilan rivoyat qilgan). 


Jobir (r.a.) Masih Dajjolning ishi chalkash-noaniq ekaniga ishora etgan. Ya'ni, Dajjol 
tomonidan qilinayotgan ba'zi ishlar oxir zamonda qiladigan ishlariga zid emas. U 
bularning barini qilishi - ko`rsatishi mumkin. 


66. Ahmad Abu Zarning (r.a.) quyidagi so`zlarini rivoyat etadi: «Ibn Sayyodni Dajjol 
deb o`n marta qasam ichish men uchun uni Dajjol emas deb qasam ichishdan 
yaxshiroqdir!» (Sanadi sahih). 


67. Abdulloh ibn Mas'ud ham shunday degan edi. U faqat «o`n marta» o`rniga «etti 
marta» so`zini ishlatgan. (Tabaroniy rivoyati) 


Hadisda kishining g`olibu zon (o`zi to`g`ri deb gumon qilgan narsasi) bilan qasam 
ichishi mumkinligiga dalil bor. (Ibn Hajar so'zi tugadi) 


Avval aytganimizdek, Ibn Hajar so`zlarida Umar ibn Xattob, Abdulloh ibn Umar, Hafsa 
binti Umar, Jobir ibn Abdulloh, Abu Zar G`iforiy va Abdulloh ibn Mas'udlar rayiga moyillik 
sezilib turibdi. 


Sahobalarning ulug`lari hamda olimlari sanalmish ushbu zotlar fikriga tayanib, Ibn 
Sayyodni o`sha Masih Dajjol desak bo`laverar... Faqat hali Dajjol chiqishi uchun ruxsat 
berilmagan, xolos. Vallohu a'lam! 


Shavkoniyning fikri 


Shavkoniy «Naylul avtor»da shunday yozadi: «Kishilar Ibn Sayyodning Dajjol yoki 
Dajjol emasligi xususida xilma-xil fikr bildirganlar. Bu haqda deyarli hamma gap aytildi. 
(51-raqamli) hadis zohiriga ko`ra, Rasululloh (sollallohu alayhi vasallam) bu masalada 
aniq bir narsa demaganlar. 

Buxoriy, Muslim va Abu Dovud Muhammad ibn Munkadirdan rivoyat qilgan hadis Ibn 
Sayyodning Dajjol ekaniga dalolat qiladi: 


Muhammad ibn Munkadir aytadi: Men Jobir ibn Abdullohning Alloh nomiga qasam 
ichib: «Ibn Sayyod Dajjol», deyayotganini ko`rdim. 

- Siz Alloh nomiga qasam ichyapsizmi?! - so`radim undan. 

—- Men Umarning mana shunday deb Rasululloh (sollallohu alayhi vasallam) oldlarida 
qasam ichganini eshitganman, - dedi Jobir, - Nabiy alayhissalom uni inkor qilmagan 
edilar. 


Buxoriy va Muslim rivoyat qilgan Ibn Umarning hadisida (51-hadis) Rasulullohning 
(sollallohu alayhi vasallam) Ibn Sayyod xususida taraddudga tushganlari - ya'ni, ochiq 
bir so`z aytmaganlari zikr qilingan. Bu ikkilanishni ikki xil sharhlaydilar: 


Rasululloh (sollallohu alayhi vasallam) ikkilanganlarida hali Alloh taolo Ibn 
Sayyodning Dajjolligini u zotga bildirmagan edi. Alloh tomonidan Ibn Sayyodning Dajjol 
ekani ma'lum qilingandan so`ng Rasululloh (sollallohu alayhi vasallam) Umarni qasam 
ichishdan qaytarmadilar. 


Arablar xabarda hech qanday shak-shubha bo`lmasa ham, ba'zan xuddi shubhalidek 
gapiradilar (IMom Shavkoniy so'zi tugadi). 


Abu Nuaym Isbahoniy fikri 


Ibn Hajar aytadi: «Abu Nuaym Isbohoniy «Isbahon tarixida Ibn Sayyodning Dajjol 
ekanini quvvatlaydigan bir rivoyatni keltirgan. 


U Shubayldan, Hasan ibn Abdurahmondan va otasidan rivoyat qiladi: «O`zimizga 
zarur narsalarni sotib olardik. Bir kuni yahudiylar qishlog`ida doiralar chalib xursandchilik 
qilayotgan ekan. Men o`sha yerdagi tanishimdan nima gapligini surishtirdim. 


—- Shohimiz tashrif buyurdi, - deydi u. - Biz uning yetakchiligida arablar ustiga yurish 
qilamiz - ularni fath etamiz. 


So`ng tanishimning ayvonida tunab qoldim. Tongda turib bomdod o`qidim. Quyosh 
chiqqanida ular tomonda yana chang-to`zon ko`tarildi. Qarasam, boshi ustida rayhon 
qubbasi o`rnatilgan bir kishi atrofida yahudiylar daf chalib o`yinga tushishyapti. Men 
haligi odamning Ibn Sayyod ekanini ko`rib qoldim. U shaharga kirdi va qaytib chiqmadi» 
(u Qiyomatgacha qaytib chiqmaydi). 


Ibn Hajar aytadi: «Abdurahmon ibn Hassonni (hadis roviylaridan biri) bilmayman, 
qolgan roviylar ishonchli kishilar» («Fathul Boriy»dan). 

Nuaym ibn Hammod fikri 


Ibn Hajar aytadi: «Buxoriyning shayxi Nuaym ibn Hammod «Fitnalar» kitobida 
Dajjolga va uning chiqishiga taalluqli hadislarni rivoyat qilgan. 


Kitobdan Jubayr ibn Nozir, Shurayh ibn Ubayd, Amr ibn Asvod va Kasir ibn 
Murralarning quyidagi so`zi keltirilgan: 


«Dajjol inson emas. U Yaman orollaridan birida yetmish halqa bilan kishanband 
qilingan shaytondir. Dajjol chiqqanida oldiga urg`ochi eshagi keladi. Uning (eshakning) 
ikki qulog`i orasi qirq ziro” bo`ladi. Eshagi ustiga misdan yasalgan minbar o`rnatadi. 
So`ng uni minib oladi. Dajjolga jin qabilalari ergashadi. Unga yer xazinalarini chiqarib 
berishadi». 


Ular so`ziga binoan Ibn Sayyodning Dajjol bo`lishi mumkin emas. Bu ishonchli kishilar, 
garchi rostgo`y-ishonchli bo`lsalar-da, yuqoridagi gapni biron ahli kitobdan olishgan 
bo`lishi ehtimol» (Ibn Hajar sharhi tugadi). 


Ibn Hajar mazkur to`rt ishonchli kishining «Dajjol inson emas, shayton», degan so`zini 
inkor qilyapti. Ibn Hajarning hujjati shuki, agar ularning gapi tasdiqlanadigan bo`lsa, Ibn 
Sayyodning Dajjol ekani tasavvurga sig`may qoladi (ya'ni Ibn Sayyod Dajjol bo`lmaydi). 
Lekin bu inkor g`ayri maqbuldir. 


Chunki Dajjol inson emas, shayton, degan so`z Dajjolning mutlaqo inson emasligini va 
uning to`la-to`kis jinlarga mansubligini anglatmaydi. Ehtimol, ular xuddi Ibn Vasif 
sharhlagani kabi Dajjolni ins va jin o`rtasidagi aralash maxluq demoqchidirlar. 


Tarixchi Ibn Vasif aytadi: «Dajjol Shaqning (mashhur folbin) o`zi. Onasi jinlardan 
bo`lgan. (Shaqning) otasini yaxshi ko`rib qolib, undan farzand ko`rgan...» 


(Bu yerda Ibn Hajarning yuqoridagi gaplari takrorlangan). 


Har nima bo`lganda ham, menimcha - yana tag`in Allohning o`zi bilguvchiroq - Dajjol 
insu jin o`rtasidagi bir maxluq yoki aniq jin-shaytonmi, bilmadimu, lekin uning inson 
(jinga aloqasiz inson) emasligi aniq. Dajjol sifatlari, fitnalari, hatto o`ziga ishongan 
mo`minni ham aldab-fitnalab qo`yishi, vaholanki, u qabih ko`rinishli, bir ko`zli maxluq edi 
va boshqa shu kabi insonga ta'sir qilish kuchlari faqat jin-shaytonda yoki shayton bilan 
ashaddiy kofir qo`shiluvida hosil bo`lgan. Aralash maxluqda shunday bo`lishi mumkin, 
xolos. 


Alloh taolo O`z fazli karami ila bizni dunyo fitnalaridan, qabr va oxirat azobidan omon 


saqlasin. Omiyn. 


Dajjolning jin-shayton yoki insu jin 
hosilasi ekaniga dalillar 


a) Buxoriy va Muslim Ibn Umardan (r.a.) rivoyat qiladi: 


www.ziyouz.com kutubxonasi 34 


Qiyomat alomatlari. Muhammad Salamat Jabar 


68. «Rasululloh (sollallohu alayhi vasallam) hayotining oxirgi kunlarida biz bilan 
xufton namozini o`qidilar. Salom berganlaridan so`ng shunday dedilar: «Mana shu 
kechangizni ko`ryapsizmi? Shu kechadan boshlab yuz yil o`tgach, bugun yer yuzida 
bo`lgan biron kishi (tirik) qolmaydi» (Muttafaqun alayh). 


Yaman orollaridan birida kishanlanib yotgan Dajjolning inson emas, jin-shayton yoki 
ins-jin hosilasi ekaniga mazkur hadis ochiq dalildir. Agar u inson bo`lganida, 110 
yilgacha o`lgan bo`lar edi. Bir qancha hadislarda uning to oxir zamongacha tirik bo`lishi 
rivoyat etilgan. Bu ham Dajjol haqidagi yuqorida aytilgan fikrlarni tasdiqlaydi; 


b) Dajjolning bir orolda Rasululloh (sollallohu alayhi vasallam) zamonlaridan beri to 
bugungi kungacha hech narsa yemay-ichmay tutqunlikda yashashi ham uning inson 
emasligini ko`rsatadi. Uning taomlangani haqida hech nima deyilmagan. Vaholanki, u 
hayot. Axir bu hol inson xususiyatlaridan emas. Endi Dajjolning ko`zlardan yashirin 
bo`lishini oling. Uni Tamim Doriydan so`ng hali hech kim ko`rgani, ko`ra olgani yo`q. Qizil 
dengiz bo`yidagi barcha orollar kashf qilingan bo`lsa-da, hanuz Dajjolning ko`zga 
ko`rinmasligi ham Nuaym ibn Hammod rivoyat etgan ishonchli kishilar so`zini qo`llab- 
quvvatlovchi dalildir. Vallohu a'lam; 


v) Ibn Sayyodning Abu Said Xudriyga aytgan quyidagi so`zlari Dajjolning sof inson 
bolasi emasligiga eng katta dalil hisoblanadi: 


—- Allohga qasamki, - dedi Ibn Sayyod, - men uning (ya'ni, Dajjolning) o`zini ham, 
tug`ilishini ham va hozir qaerda ekanini ham bilaman» (Muslim rivoyati). 


Ibn Sayyodning bu so`zi o`zining Dajjolligiga iqrori desak ham bo`ladi. Chunki u 
katta-katta sahobalar bexabar bo`lgan Dajjolga tegishli xabarlarni bilishini aytyapti. 
Unga jin-shaytoni o`rgatgan deyish noto`g`ri. Ibn Sayyodning Alloh nomiga qasam ichishi 
Dajjol sifatlarini g`aybiy eshitib bilishga emas, aynan ko`rib - shohidi bo`lib bilishiga 
dalolat qiladi. Aslida sahobalar ham Dajjolning sifatlari orqali yaxshi bilar edilar. Lekin 
Ibn Sayyod bundan yuqori darajadagi daxldorlikni da'vo qildi: «Uning tug`ilishini 
bilaman!» 


Ibn Sayyodning bu so`zini ikki xil tushinish mumkin: Ibn Sayyod Masih Dajjolning 
birinchi, ya'ni, orolga zanjirband qilinishidan oldingi tug`ilishini nazarda tutgan. 


So`ng tug`ilajak joyini aytgan. Bu oxir zamonda bo`ladi. Uning oxir zamonda 
tug`iladigan o`rni Misr yurtidagi Qavs degan makon: 


Buxoriyning shayxi Nuaym ibn Hammod Ka'bul Ahbordan rivoyat qiladi: «Dajjolni 
onasi Misrdagi Qavs degan joyda tug`adi». 


«Uning tug`ilishi bilan chiqishi orasi o`ttiz yil bo`ladi. Dajjol haqida na Tavrot va na 
Injilda hech qanday xabar nozil qilinmagan. Faqat ba'zi payg`ambarlar kitobida bor». 


Imom Ibn Hajar mazkur asar (sahobiy so`zi)ni sahih hadisga zid degan hujjat bilan 


inkor qilgan. Hadisda hamma payg`ambarlarning o`z qavmini Dajjoldan ogohlantirgani 
aytilgan. Yana uning (Dajjolning) chiqishidan o`ttiz yil ilgari dunyoga kelishi ham «Ibn 

Sayyod - Dajjol» degan fikrga, Dajjolning qaysi bir orolda zanjirband ekaniga to`g`ri 
kelmaydi». 


Lekin Ibn Hajar ko`rsatgan sabablar Ka'bul Ahbor rivoyatini zaifga chiqarmaydi. 
Chunki Dajjol haqida Tavrotu Injilda hech narsa nozil qilinmagan bo`lsa, bu hol Muso va 
Iso alayhissalomlarning qavmini Dajjoldan ogohlantirmaganini ang-latmaydi. 


Shuningdek, Dajjolning Misr qishloqlaridan birida tug`ilishi ham Ibn Sayyodning 
Madinada tug`ilganiga, uning Yaman dengizi orollaridan birida zanjirband qilinganiga zid 
emas. Chunki bu Dajjolning jin-shayton yoki insu jin hosilasi ekanini tasdiqlaydi. Demak, 
uning holati hatto hukmlari insonlar ahvol-ahkomidan to`la farq qiladi. 


Alloh taolo Dajjolga shunday imkoniyatlarni bergan bo`lishi mumkin. Shu bois uzoq 
bir orolda zanjirband holda turib, so`ng yahudiy oilasida yana qaytadan tug'`ila oladi. 


Demak, uning yahudiy otasi nomigagina ota. Ibn Sayyod o`n ikki oy (to`qqiz oy 
emas!) ona qornida yotdi va tug`ilganida xuddi bir yashar go`dakdek chinqirib yig`ladi. 
So`ng Harra kunida birdan g`oyib bo`lib qoldi-da, Isbahon yahudiylari orasida paydo 
bo`ldi. Yahudiylar uni tanidilar. Atrofida daf-doiralar chalib raqsga tushishdi. Keyin bu 
yerdan ham yo`qolib qoldi. Biron kishi uni ko`rdim, ham demadi. 


Agar yuqoridagi gaplar sahih deb topilsa, Dajjolning yana bir bor Qavsdagi yahudiy 
oilasida dunyoga kelishi unchalik g`ayrioddiy bo`lmaydi. Tug`ilganidan so`ng o`ttiz yil 
o`tgach, dunyoga Dajjol bo`lib chiqadi. Vallohu a'lam! 


g) biz Ibn Sayyodning shaytonligiga uning quyidagi so`zlarini ham dalil qilib 
ko`rsatishimiz mumkin. 


«Ibn Sayyod Abu Said Xudriyga (r.a.) dedi: 


—- Allohga qasamki, men uning (ya'ni Dajjolning) hozir qaerdaligini ham, ota-onasini 
ham bilaman» (Muslim rivoyati). Ibn Sayyod: «Dajjolning hozir qaerdaligini bilaman», 
deganida uning uzoq bir orolda kishanlanib yotganini aytayotgani yo`q. Chunki, buni 
sahobalarning o`zlari ham yaxshi biladi. 


Bu yerda Ibn Sayyod ko`proq o`zini nazarda tutgan va ushbu taxminimizga Abu 
Saidning quyidagi so`zlari ham dalolat qiladi: «U meni shubhalantirib qo`ydi». 


Yana bir dalil: «Ibn Sayyoddan so`rashdi: 

—- O`sha kishi (ya'ni, Dajjol) bo`lib qolishni xohlarmiding? 

- Agar menga taklif qilinsa, yomon ko`rmasdim (yo`q demasdim), - javob berdi Ibn 
Sayyod». 

«Men uning ota-onasini ham bilaman!» 


So`z zohiriga ko`ra, Ibn Sayyod o`zining haqiqiy jin-shayton ota-onasini nazarda 
tutgan deyish mumkin. Biz bu haqda avvalroq ham gapirib o`tgan edik. 

Kk Ko 


Savol: Dajjol Isbahondan chiqadi va unga yetmish ming yahudiy ergashadi (39- 
raqamli hadis), deyildi. Ka'bul Ahbor rivoyatida esa, uning Misrdagi Qavs degan joyda 
tug`ilishi aytilgan. Bu ikki rivoyat bir-biriga zid emasmi? 


Javob: Biz Ka'b rivoyatini sahih deb topadigan bo`lsak, unda Dajjol Misrda tug`ilib, 
Isbahondan chiqadi va unga shu yerlik yetmish ming yahudiy ergashadi. Axir Ibn 
Sayyod ham Madinada tug`ilib, Ishahonga qochmaganmidi?! Uning Isbahonda qaerga 
yashiringanini hech kim bilmay qolgan edi-ku! 


Savol: Dajjolning Payg`ambar zamonida Ibn Sayyod bo`lib gavdalanishini qanday 
tushinmoq kerak? Bu yerda qanday hikmat bor? 


Javob: Biz Muhammadning (sollallohu alayhi vasallam) faqat ochiq bir yetkazguvchi 
ekanliklarini, hech kimni o`z ixtiyorlaricha hidoyatga yo`llay olmasliklarini yaxshi bilamiz 
va bunga iymon keltiramiz. Shuningdek, shayton ham garchi hech kimni o`zicha 
zalolatga botirib yubora olmasa-da, insonlarga gunoh-ma'siyatlarni imkon qadar chiroyli 
qilib, ziynatlab ko`rsatuvchi xolos. Alloh taolo Muhammad alayhissalom ashoblarini shu 
Dajjol bilan imtihon qiladi. Toki iymoni kuchli zotlar o`z iymonlarida yana-da kuchli 
o`rnashsinlar! Qalblarida munofiqlik kasali bor kimsalar imtihondan yiqilib halokatga yuz 
tutsin! 


Agar siz Ibn Sayyod haqidagi hadislarni diqqat bilan o`rganib chiqsangiz, uning 
tug`ilishi payg`ambarlik zamoniga juda yaqin bo`lganini ko`rasiz. Ibn Sayyodning yashirin 
tarixi esa musulmonlar boshiga eng katta sinov-balo tushgan kunlarga to`g`ri keldi. 
O`sha kuni hijrat hovlisi ansorlar yurti - Madinaga Shom qo`shini bostirib kirdi va u yerda 
turli xunuk ishlarga qo`l urdi. 


Ibn Sayyod mana shu kuni - Harra kunida g`oyib bo`lgan. 


Guyo Ibn Sayyod bu kunni ataylab kutganga o`xshaydi. Musulmonlar boshiga fitna 
balosi ag`darilganini ko`rib, qalbi bir oz orom oldi va shu bilan kifoyalanib, ko`zdan 
yo`qoldi. Vallohu a'lam! 


Men hadislarni ko`zdan kechirar ekanman, yana bir bor Umar (r.a.) qasamlarini 
ko`nglimda tasdiqlayman. Darvoqe, Abdulloh ibn Umar, Jobir ibn Abdulloh, Abu Zar 
G`iforiy va Abdulloh ibn Mas'udlar ham Umar (r.a.) bilan bir xil fikrda bo`lishgan. 


Dajjol Qizil dengiz bo`yidagi orollardan birida kishanlab qo`yilgan. Dajjol Ibn Sayyod 
qiyofasida Madinaga «tashrif buyurgan». Rasululloh (sollallohu alayhi vasallam) 
yuborilgan o`sha vaqtlarda u ham payg`ambarlik da'vosi bilan chiqdi. Ashobi kiromlarni 
fitna domiga tortishga urindi. Lekin Alloh taolo mo`minlarni uning yomonligidan omon 
saqladi. Dajjol Islom g`olib bo`lgach, boshqa yahudiylar kabi shahardan quvilmaslik 
uchun o`zini musulmon qilib ko`rsatdi. Musulmonlar orasiga fitna urug`ini sochishda 
uning qanchalik xizmat ko`rsatgani yolg`iz Allohga ayon! Usmonning (r.a.) o`ldirilishidan 

boshlab Harra kuniga qadar barchasi uning fitnalaridir. So`ng u Harra kunida izsiz 
yo`qoldi. 


Mazkur dalillarga suyanib men ana shunday xulosaga keldim. Yana Allohning O`zi 
bilguvchiroqdir! 


Butun olamlar Parvardigoriga hamdlar bo`lsin! 


To`rtinchi fasl 


Iso alayhissalom 
Iso alayhissalomning tushishlari 


y 
7 a AA IA k7 Ta bi 2 SA AIN Y 
TAU I a I AHLI YMSAI urn 


«Har bir ahli kitob o`limi oldidan unga (Isoga) albatta iymon keltirur. Qiyomat 
kunda esa, u bularning zarrariga guvoh bo`lur» (Niso, 159). 


Iso alayhissalom hozir hayotlar. 


M n an 


i 
A I 


KS ai oija AA ai 
n A TU ar a 
TAGI 


«Yana kofirliklari va Maryam xususida ulug` bo`hton qilganliklari sababli 
hamda Allohning payg`ambari bo`lgan al-Masih Iso binni Maryamni «bizlar 
o`ldirganmiz» degan so`zlari sababli (Biz ularni la'natladik). Holbuki ular uni 
o`ldirganlari ham, osganlari ham yo`q. Faqat ular uchun (boshqa birov Isoga) 
o`xshatib qo`yildi, xolos. Albatta, Iso haqida talashib-tortishgan kimsalar uning 
(o`ldirilgan-o`ldirilmagani) haqida shubhada qolganlar. Balki uni Alloh O`z huzuriga 
ko`targandir. Alloh qudrat va hikmat egasi bo`lgan zotdir. Har bir ahli kitob 
o`limi oldidan unga (Isoga) albatta iymon keltirur. Qiyomat kunda esa u 
bularning zarrariga guvoh bo`lur» (Niso, 157-159). 

«Ey ahli kitob, (Isoni xudo deyish bilan) diningizda haddingizdan oshmangiz! 
Alloh sha'niga esa faqat haq gapni aytingiz! Albatta, al-Masih Iso binni Maryam 
faqat Allohning payg`ambari va Uning Maryamga yetkazgan so`zi hamda uning 
tomonidan bo`lgan ruh (sohibidir), xolos. Bas, Alloh va Uning payg`ambarlariga 
iymon keltiringiz! «(Tangri) uchta (ya'ni Alloh, Maryam va Iso uchalalari ham 
tangrilardir)» demangiz! (Bunday botil e'tiqoddan) to`xtangiz, shunda o`zingiz 
uchun yaxshi bo`lur. Hech shak-shubhasiz Alloh yakka-yagonadir. U farzandlik 
bo`lishdan pok zotdir. Osmonlardagi va yerdagi bor narsa Unikidir. Allohning 
o`zi yetarli vakildir» (Niso, 171). 


Ibn Jarir at-Tabariy Niso surasining 159-oyati tafsirida bir qancha sahobiy va 
tobe'inlar so`zlarini keltirib, oxirida shunday deydi: 


«Har bir ahli kitob o`limi oldidan unga (Isoga) albatta iymon keltirur» (Niso, 159). 
Mazkur so`zlarning eng sahihi birinchisidir. Ya'ni, Iso alayhissalom yer yuziga qaytib 
tushganlaridan so`ng, albatta, har bir ahli kitob Iso o`lmaslaridan ilgari u Zotga iymon 
keltiradi. U Zotga iymon keltirmagan bironta ahli kitob qolmaydi» (Ibn Jarir so'zi tugadi). 


Ibn Kasir aytadi: «Ibn Jarir so`zi shubhasiz haq. Chunki yahudiylarning Isoni o`ldirdik, 
osdik degan da'volari hamda nodon nasorolarning bu bo`htonni qabul qilishlari botil-no- 
to`g`ri ekanini ta'kidlashdan murod ham shu edi. Ular Iso alayhissalomni o`ldirmaganlar. 
Alloh taolo Isoni samoga ko`tardi va u zot sog`-omon hayotdirlar. Isoni o`ldirmoqchi 
bo`lgan kimsalar ko`ziga boshqa birov Iso alayhissalom qilib ko`rsatildi. Ular o`sha kishini 
Iso gumon qilib o`ldirdilar. Iso alayhissalom Qiyomat oldidan yerga tushadilar. Mutavotir 
hadislarda ta'kidlanganidek, Masihi Dajjolni o`ldiradilar, xochni sindiradilar, Xinzir 
(to`ng`iz)ni ham o`ldirib, jiz'yani tugatadilar. Ya'ni, barcha din egalari faqat Islomni qabul 
qiladi. Aks holda (endi jiz'ya emas) qilich masalani yechib beradi». 


—- Barcha ahli kitob u Zotga iymon keltiradi. Ularning birontasi ham Isoni 
tasdiqlamasdan qolmaydi. 


Alloh taolo aytadi: «Har bir ahli kitob o`limi oldidan (ya'ni Isoga) albatta iymon 
keltirur». 


Ya'ni, Iso alayhissalom o`limlari oldidan u Zotga iymon keltiradi. Yahudiylar va ularga 
hamfikr nasorolar Isoni o`ldirilgan va osilgan deb yuribdilar. 

«Qiyomat kunida esa u bularning zarrariga guvoh bo`lur». 


Ya'ni, samoga ko`tarilishlaridan oldin va yerga tushganlaridan keyin ko`rgan ularning 
yomon ishlariga guvohlik beradi» (Ibn Kasir so'zi tugadi). 


Anusiy «Ruhul ma'oniy»da yozadi: «Oyatdagi har ikkala zamir Iso alayhissalomga 
tegishli deyilgan (Ya'ni, (Isoning) o`limi oldidan, unga (Isoga) iymon keltiradi). Ushbu 
ma'nodagi so`z-tafsir Ibn Abbos (r.a.), Abu Molik, Hasan, Qatodalardan ham rivoyat 
qilingan. Tabariy ham shuni ixtiyor etgan. Ya'ni, Iso alayhissalom tushganlarida yer 
yuzida mavjud barcha ahli kitob o`limlari oldidan u Zotga iymon keltiradi. O`sha kunga 
kelib, dinlar bitta dinga aylanadi» (Anusiy so'zi tugadi). 


Lekin ba'zi mufassirlardan - ular orasida Ibn Abbos ham bor - sahih sanad bilan 
boshqacharoq tafsir ham vorid bo`lgan. Ya'ni, Iso alayhissalomga iymon keltirmay turib 
(bironta) yahudiy o`lmaydi». 


Har ikkala tafsir to`g`ri. Ular bir-birini inkor qilmaydi. Zero, haq ahli quyidagi haqiqat 
qarshisida bir xil fikrdalar: 


Har bir bandaga o`limi oldidan bilmagan (tushunmagan) narsasi oydinlashadi va u 
shunda iymon keltiradi. Lekin u vaqtdagi iymon kishiga hech qanday foyda bermaydi. 


B a ii i HA 


5 xos B 


«Na gunoh ishlarni mudom qilib yurib, qachonki, birovlariga o`lim kelganida, 
«endi tavba qildim», deydigan va na kofir holida o`lib ketadigan kimsalarning 
tavbalari qabul qilinur» (Niso, 18). 


Demak, oyati karimani quyidagicha tushunmog`imiz joiz ekan. Barcha ahli kitob - xoh 
o`zlarining o`limlari oldidan bo`lsin, xoh Iso alayhissalom tushganlarida u Zotning 
o`limlari oldidan - albatta, Isoga iymon keltiradilar. O`shanda barcha dinlar bitta Islom 
diniga aylanadi. 


Bu ahli sunnat o`rtasida ittifoq qilingan tafsirdir. Allohga behad hamdlar bo`lsinkim, 
Iso alayhissalomning tushishlari va u zot Masih Dajjolni o`ldirishlari mutavotir hadislarda 
rivoyat qilingan. 


Iso alayhissalomning tushishlari haqidagi hadislar 


69. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Jonim qo`lida bo`lgan Zotga qasamki, sizlarning orangizga Ibn Maryamning 
tushishi yaqin qoldi. U adolat bilan hukm qiladi, xochni sindiradi, xinzir (to`ng`iz)ni 
o`ldiradi va jiz'yani tugatadi. Mol-dunyo shu darajada ko`payib ketadiki, hatto uni hech 

kim qabul qilmay qo`yadi. Kishiga dunyoyu undagi bor narsadan bitta sajda yaxshiroq 
bo`lib qoladi». 


So`ng Abu Hurayra: «Xohlasangiz, (ushbu oyatni) o`qingiz: «Har bir ahli kitob o`limi 
oldidan unga, albatta iymon keltirur. Qiyomat kunida esa, u bularning zarariga guvoh 
bo`lur» (Niso, 159-oyat), dedi (Buxoriy va Muslim rivoyati. Hadis lafzi Buxoriyniki). 


70. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Iso ibn Maryam tushib, xinzirni o`ldiradi, xochni yo`qotadi. Namoz unga (uning 
imomligiga) jamlanadi. Mol-dunyoni (kishi) qabul qilmay qo`yadi. Xirojni to`xtatadi. 
Ravhoga tushib, u yerdan haj yoki umra qiladi. Yoki har ikkisini jam qiladi» (Imom 
Ahmad sahih sanad bilan rivoyat qilgan). 


71. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Orangizga Ibn Maryam tushsa va sizlarga imom bo`lsa, qanday holga 
tushasizlar...» 


Boshqa bir rivoyatda: «Sizlarga imomlik qilsa», deyilgan. 

Ibn Abu Zi'b so`radi: 

—- «Sizlarga imomlik qilsa» nima degani ekanini bilasizmi? 

—- O`zingiz meni xabardor qiling, - dedim. 

—- Bu «Sizlarga Parvardigoringiz kitobi va payg`ambaringizning sunnati ila boshchilik 
qilsa», deganidir! (Muslim rivoyati) 


72. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Payg`ambarlarning otasi bitta, onalari boshqa-boshqadir. (Ya'ni, iymon bir, 
shariatlar xilma-xil). Dinlari bir. Men Iso ibn Maryamga eng haqli insonman. Chunki 
o`rtamizda boshqa payg`ambar o`tmagan. Albatta, u tushadi. Uni ko`rgan chog`ingizda, 
taningizlar. U o`rta bo`ylik, oq-qizilga moyil inson. Ustida oq-sariq kiyim-bosh bo`ladi. 
Garchi suv tegmagan bo`lsa-da, boshidan tomchilab turganga o`xshaydi. Iso xochni 
parchalaydi, to`ng`izni o`ldiradi, jiz'yani bekor qiladi va kishilarni Islomga chaqiradi. Alloh 
taolo uning zamonida Islomdan o`zga barcha millatlarni halok qiladi, Masih Dajjolni 
o`ldiradi. So`ng yer yuzida tinchlik-omonlik hukm suradi. Hatto, sherlar tuyalar bilan, 
yo`lbarslar sigirlar bilan, bo`rilar qo`ylar bilan birga yuradi. Bolalar ilonlar bilan o`ynaydi. 
Ular bolalarga ziyon-zahmat yetkazmaydi. Iso qirq yil yashab, so`ng vafot etadi. Uning 
janozasini musulmonlar o`qiydi» (IMom Ahmad sahih sanad bilan rivoyat qilgan). 


73. Nuvos ibn Sam'ondan (r.a.) rivoyat qilinadi: «Bir kuni ertalab Rasululloh 
(sollallohu alayhi vasallam) bizga Dajjol haqida gapirdilar. Uni yomonlab, haqir ekanini 
aytdilar, fitnasining xatarli bo`lishini hikoya qildilar. Biz (Payg`ambar (sollallohu alayhi 
vasallam) gaplaridan keyin) Dajjolni Nahl toifasidan chiqsa kerak deb o`ylab qoldik. 
Kechqurun Rasululloh (sollallohu alayhi vasallam) huzurlariga qaytganimizda 
Payg`ambar alayhissalom yuzimizdan mana shu ma'noni uqdilar. 

- Sizlarga nima bo`ldi, -— deb so`radilar Rasululloh (sollallohu alayhi vasallam). 

—- Yo Rasululloh (sollallohu alayhi vasallam), - dedik biz, - ertalab Dajjol haqida 
gapirdingiz. Uning haqirligini ham, fitnasining xatarli ekanini ham aytdingiz. Biz uni 
Nahldan chiqsa kerak deb o`ylab qoldik. 


Payg`ambar (sollallohu alayhi vasallam) dedilar: 

— Sizlarni o`ylab (Dajjol emas), boshqa narsa meni xavotirga solyapti. Agar u (ya'ni, 
Dajjol) men orangizda ekanimda chiqsa, o`zim sizlarning qarshingizda turib, hujjat 
keltiruvchi bo`laman. Agar mening yo`qligimda chiqsa, unda har kim o`ziga o`zi hujjat 
keltiruvchi bo`ladi. Barcha musulmon ustida Alloh xalifadir! U (Dajjol) sochi jingalak, 
ko`zi so`nuk bir yosh. Men uni Abdul Uzzo ibn Qattonga o`xshataman. Qay biringiz 
Dajjolga yetsa, unga Kahf surasining boshlarini o`qisin. Dajjol Shom bilan Iroq 
oralig`idagi bir joydan chiqadi. O`ngu so`lga fasod tarqatishga kirishadi. Ey Allohning 
bandalari, sobitqadam bo`lingiz! 


— Yo Rasululloh (sollallohu alayhi vasallam)! U yer yuzida qancha vaqt turadi, - deb 
so`radik. 


—- Qirq kun, - dedilar Rasululloh (sollallohu alayhi vasallam). - Bir kuni yildek, yana 
bir kuni oydek, yana bir kuni haftadek bo`ladi. Qolgan kunlari odatdagi kunlaringiz 
kabidir. 


— Yo Rasululloh (sollallohu alayhi vasallam), o`sha yildek bo`ladigan kunda bir kunlik 
namoz bizga kifoyami? 


—- Yo`q. Uning miqdorini belgilanglar. 


— Yo Rasululloh (sollallohu alayhi vasallam), Dajjolning yer yuzida tezligi qanday 
bo`ladi? 


—- U xuddi shamol haydayotgan yomg`irdek (bulutdek) yuradi. Bir qavmning oldiga 
kelib, da'vat qiladi. Qavm Dajjolga iymon keltirib, da'vatiga ijobat qiladi. Dajjol osmonga 
buyurib, yomg`ir yog`diradi, yerga buyurib, o`simlik o`stiradi. Qavmning mol-hollari 
kechqurun qorinlari o`tga, yelinlari sutga to`lib qaytadi. So`ng Dajjol yana boshqa bir 
qavm oldiga keladi. Bu qavm uning da'vatini qabul qilmaydi. Dajjol ularning oldidan 
ketadi. Qavm bor-budidan ayrilgan holda tong ottiradi. Ularning qo`lidan hech narsa 
kelmaydi. Dajjol bir xaroba yonidan o`tayotib unga: «Xazinalaringni chiqar», deya 
buyruq beradi. Shunda xuddi arilar o`z boshliqlarining atrofiga yig`ilganidek, xaroba 
xazinalari uning oldiga to`planadi. So`ngra Dajjol bir yosh yigitni da'vat qiladi. Haligi 
yigitni qilich bilan urib, qoq ikkiga bo`lib tashlaydi. Keyin uni (bo`laklangan yigitni) 
chaqiradi. Yigit unga yuzlanadi. Yuzi yorishib kulib yuboradi. Mana shu paytda Alloh 
taolo Masih ibn Maryamni yuboradi. Ibn Maryam ikki sariq libosda sharqiy Damashqning 
oq minorasi yoniga ikkala kaftini ikki malak qanotiga qo`yib tushadi. U boshini egsa, (suv 
tomchilari) tomchilaydi. Boshini ko`targanida esa undan misli kumushdek qatralar 
sochiladi. Isoning nafasini sezgan kofir o`lmay qolmaydi. Uning nafasi nigohi yetgan 
joyga yetadi. Iso ibn Maryam Dajjolni Lud darvozasi yonida quvib yetib o`ldiradi. So`ng 
Iso alayhissalom Alloh (Masih fitnasidan) ma'sum saqlagan qavm oldiga keladi. Ularning 
yuzini mash etadi va jannatda erishajak darajalari haqida so`zlab beradi. Shunda Alloh 
taolo Iso alayhissalomga quyidagicha vahiy qiladi: «Darhaqiqat, men shunday bir 
bandalarni chiqardimki, hech kim ularni o`ldirishga qodir emas. Bandalarimni Tur tog`iga 
olib chiqib ket». So`ngra Alloh taolo Ya'juj va Ma'jujlarni yuboradi. Ular har bir 
tepalikdan bosh ko`taradilar. Ya'juj va Ma'jujlarning avvalidagilar Tabariya ko`li yonidan 
o`tayotib, uning suvini ichib qo`yadi. Oxiridagilar ko`l oldiga kelib: «Ko`lda suv bor edi», 
deyishadi. Ular Iso alayhissalom va uning ashoblarini o`rab olishadi. Shunda Iso 
ashoblariga hatto ho`kizning boshi bugun sizlardagi yuz dinordan ham yaxshiroq bo`lib 


www.ziyouz.com kutubxonasi 42 


Qiyomat alomatlari. Muhammad Salamat Jabar 


qoladi. Iso va ashoblari Allohga iltijolar qilishadi. Alloh taolo Ya'juj va Ma'jujlarning 
bo`yinlariga qurt tushiradi. Tonggacha hammalari xuddi bir kishining o`limidek o`ladilar. 
So`ng Iso alayhissalom va ashoblari pastga tushishadi. Pastlikdagi har bir qarich yer 
ularning badbo`y hidlari bilan to`lgan bo`ladi. Iso alayhissalom va ashoblari yana Allohga 
yolvoradilar. Alloh taolo tuya bo`ynilaridek (katta) qush(lar)ni yuboradi. Qushlar Ya'juj 
va Ma'jujlar jasadini ko`tarib, Alloh xohlagan joyga tashlab qaytadilar. So`ng Alloh taolo 
bir yomg`irni yuboradi. Undan na shahar va na qishloqdagi uy omon qoladi. Bu yomg`ir 
yerni oynadek yuvib ketadi. So`ng yerga amr qilinadi: 
— Mevalaringni chiqar! Barakotlaringni qaytar! 


O`sha kuni bir jamoat anor yeb, uning po`stlog`ida soyalanadi. Alloh taolo sutga 
barakot ato etadi. Hatto bitta tuyaning suti bir jamoatga yetadi. Xuddi mana shu holatda 
Alloh taolo xushbo`y shamol yuboradi. Bu shamol ularni o`z bag`riga oladi va Alloh taolo 
barcha mo`min-musulmonlarning jonini qabz etadi. Yer yuzida faqat eng yomon kishilar 
qoladi. Ular odamlar ko`z o`ngida xuddi eshaklardek ayollariga sakraydilar (yaqinlik 
qiladilar). Ana o`shalar ustiga Qiyomat qoyim bo`ladi» (Muslim rivoyati). 


74. Abdulloh ibn Amr ibn Osdan (r.a.) rivoyat qilinadi: Rasululloh (sollallohu alayhi 
vasallam) dedilar: «Ummatimda Dajjol chiqib qirq muddat turadi (kun, oy yoki yilligini 
bilmayman). Alloh taolo Iso ibn Maryamni yuboradi. U Urva ibn Mas'udga o`xshab 
ketadi. Iso Dajjolni izlab topib o`ldiradi. So`ng kishilar yetti yil yashaydilar. Mana shu 
muddatda ikki kishi o`rtasida (ham aslo) adovat bo`lmaydi. Keyin Alloh taolo Shom 
tomondan salqin shamolni yuboradi. Bu shamol yer yuzida qalbida zarra misqolicha 
yaxshiligi yoki iymoni bor bironta ham kishini qoldirmasdan jonini oladi. Hatto 
birontangiz tog`ning o`rtasiga kirib olsa, uning oldiga ham kirib jonini oladi. Yerda 
yaxshilikni bilmaydigan, yomonlikdan qaytarmaydigan yomon kimsalar qoladi» (Muslim 
va Nasoiy rivoyati). 


Muddat borasidagi ikkilanish Abdulloh ibn Amr tarafidan bo`lsa kerak. Chunki boshqa 
sahih hadislarda Dajjolning qirq kun turishi aniq aytilgan. 


75. Mujma ibn Joriyadan (r.a.) rivoyat qilinadi: Men Rasulullohning (sollallohu alayhi 
vasallam) shunday deganlarini eshitganman: «Iso ibn Maryam Dajjolni Lud darvozasi 
yonida o`ldiradi» (Imom Ahmad sahih sanad bilan rivoyat qilgan). 


76. Jobir ibn Abdullohdan (r.a.) rivoyat qilinadi: Rasululloh (sollallohu alayhi 
vasallam) aytdilar: «Ummatimdan bir toifa haq himoyasida jang qilib, to Qiyomat kuniga 
qadar zohir bo`lib turadi. So`ng Iso alayhissalom tushadi. Shunda musulmon toifaning 
amiri unga: «Keling, bizga (imom bo`lib) namoz o`qib bering», deydi. Iso aytadi: «Yo`q, 
sizlar o`zlaringiz bir-biringizga amirdirsiz». 


«Bu Allohning mana shu ummatga ko`rsatgan fazlu karamidir» (Muslim rivoyati). 


Olimlar aytadilar: «Bu hol Isoning endi tushgan vaqtiga taalluqli. Keyin esa 
musulmonlarga, albatta, Isoning o`zi imomlik qiladi. Ibn Moja rivoyat etgan boshqa bir 
hadisda shunday deyiladi: «O`zing oldinga chiqib namozni boshlayver, - deydi Iso 
musulmonlar amiriga, - hozir sen uchun iqomat aytildi». Rojih (to`g`riroq) gap shuki, 
aynan o`sha kuni musulmonlarga Mahdiy - Muhammad ibn Abdulloh imom bo`ladi. 
Vallohu a'lam. 

Hadis zohiridan ko`rinib turibdiki, yer Qiyomatga qadar solih bandalardan xoli bo`lmas 
ekan. Ular o`zlari aniq ishonadigan haqiqatning himoyasi uchun jang qiladilar. 


Iso alayhissalom sifatlari 


Yuqorida keltirilgan hadislarda Iso alayhissalomning ushbu sifatlari sanab o`tildi: 


—- uni ko`rgan chog`ingizda taningizlar. U o`rta bo`yli, oq-qizilga moyil inson. Ustida 
ochsariq kiyim-bosh (ikki libos). Garchi suv tegmagan bo`lsa-da, boshidan (suv) 
tomchilab turganga o`xshaydi; 


—- Ibn Maryam ikki sariq libosda sharqiy Damashqning oq minorasi yoniga ikkala 
kaftini ikki malak qanotiga qo`yib tushadi. U boshini egsa, (suv tomchilari) tomchilaydi. 
Boshini ko`targanida esa undan misli kumushdek qatralar sochiladi. Isoning nafasini 
sezgan kofir o`lmay qolmaydi. Uning nafasi nigohi yetgan joygacha yetadi. 


Navaviy aytadi: Qozi Iyoz bu jumlani zohiriga ko`ra olgan. Ya'ni, Iso alayhissalom 
nafasini sezgan kofir til tortmay o`ladi. Uning (Isoning) nafasi esa, nigohi qanchalik 
uzoqqa yetsa, shuncha masofaga yetadi... 


Abu Hurayradan (r.a.) rivoyat qilinadi: Rasululloh (sollallohu alayhi vasallam) dedilar: 
«Isro kechasida Muso alayhissalomni uchratdim...» 


Payg`ambar alayhissalom Musoning sochi jingalak ekanini aytib, uni Shanua 
qabilasining kishilariga o`xshatdilar. 


«So`ng Isoni uchratdim. U o`rta bo`yli, xuddi (hozirgina) hammomdan chiqqan 
kishidek qip-qizil... Va Ibrohim alayhissalomni ko`rdim. Unga bolalarining ichida eng ko`p 
o`xshaydigani menman» (Muttafaqun alayh). 


Demak, Iso alayhissalom yuqorida tavsiflangan ko`rinishda bo`lgan. Inshaalloh, 
risolamizning to`rtinchi faslida yana shu mavzuga qaytamiz. 


«Musulmonlar jangga hozirlik ko`rib, saflarini tiklayotgan paytlarida namoz vaqti bo`lib 
qoladi. Shunda Iso alayhissalom tushadilar va musulmonlarga imomlik qiladilar. Iso 
alayhissalomni ko`rgan Allohning dushmani - Dajjol xuddi suvga tashlangan tuzdek 
eriydi. Agar unga (Iso) tushmaganida, erib halok bo`lardi. Lekin Alloh taolo uni Iso 
alayhissalom qo`li bilan o`ldiradi. (Ibn Maryam) musulmonlarga Dajjolning qonini 
nayzasida olib ko`rsatadi» (Muslim rivoyati). 


«Agar unga (Iso) tushmaganida, erib halok bo`lardi». 


Bu jumla yuqorida aytilgan ma'noni yana-da ta'kidliroq suratda ifodalagan. Ya'ni, Iso 
nafasi yetgan kofir aslo tirik qolmaydi. 


Endi Iso alayhissalomning imomlik qilishlari masalasi haqida. Yuqorida Iso 
alayhissalom imomlikka o`tmasdan: «Siz o`tavering», deb musulmonlar amirini oldinga 
chiqarganlari aytilgan edi. Demak, Iso alayhissalom mana shu namozdan so`ng 
imomlikka o`ta boshlaydilar. Yoki imomlikni «boshliqlik, amirlik» ma'nosida tushunilishi 

lozim. Umuman, har ikki ma'no ham sahih. Zero, musulmonlar amiri ularning namozdagi 
imomi hamdir. Islomning avvalgi yillarida xalifalar jamoatga imomlik qilishardi. 


Iso alayhissalom yerda qancha muddat turadilar va so`ng qaerga dafn etiladi? 


Ibn Kasir tafsirida yozadi: «Abdurahmon ibn Odam Abu Hurayradan (r.a.) rivoyat 
qilgan hadisda Iso alayhissalomning samodan tushib, yerda qirq yil yashashlari, so`ng 
vafot etishlari va u Zotga musulmonlar janoza o`qishi hikoya qilingan. Muslim keltirgan 
Abdulloh ibn Umar rivoyatida esa, Isoning yerda yetti yil bo`lishlari aytilgan. Ehtimol, 
Isoning yer yuzida qirq yil turishida u Zotning samoga ko`tarilishlaridan oldingi va yerga 
qaytib tushishlaridan keyingi umrlari qo`shib hisoblangandir. Vallohu a'lam! 


Ya'ni, sahih qavlga ko`ra, u Zot 33 yoshida samoga ko`tarilganlar. Jannat ahli 
haqidagi hadisda jannatga kirgan mo`minlar otalari Odam alayhissalom suratida 
bo`lishlari va yoshlari esa Iso yoshida - 33da bo`lishi xabar qilingan. Ibn Asokirning: 
«Iso 150 yoshida osmonga ko`tarilgan», degan rivoyati esa, haqiqatdan yiroq hamda 
sahih naqllarga ziddir. 


Hofiz ibn Asokir Iso alayhissalom haqida gapirayotib, ba'zi salaflardan: «U 
Rasulullohning (sollallohu alayhi vasallam) yonlariga qo`yiladi», degan so`zni keltirgan. 
Vallohu a'lam (Ibn Kasir so'zi tugadi). 


Ibn Asokir keltirgan rivoyatni Termiziy Abdulloh ibn Salomdan rivoyat qiladi: 
«Tavrotda Muhammad alayhissalom sifatlari va Isoning u zot yonlariga qo`yilishi 
yozilgan». 


Abu Mavdud Madaniy aytadi: «Rasululloh (sollallohu alayhi vasallam) qo`yilgan 
hujrada bir qarich joy qolgan» (Termiziy rivoyati, hasan). 


Ibn Kasirning yuqoridagi ikki - «40 yil» va «7 yil» haqidagi rivoyatni jamlashi (33ga 
7ni qo`shib, 40 yil qilgan edi), ya'ni, bir-biriga bog`lashi to`g`ri, kuchli qavl. Chunki 
mazkur ikkala rivoyat ham sahih. Shu bois, modomiki ularni bir-biriga bog`lash mumkin 
ekan, hech qaysi rivoyatni rad etishning hojati yo`q. Vallohu a'lam. 


Men Iso alayhissalomning Rasululloh (sollallohu alayhi vasallam) hujralariga dafn 
qilinishlari haqidagi rivoyatni ham to`g`ri deb bilaman. Vallohu a'lam. Chunki roviy (ya'ni, 
Abdulloh ibn Salom) yahudiylarning ulkan ulamolaridan bo`lgan. U Rasululloh (sollallohu 
alayhi vasallam) sifatlarini Tavrotda topganidan so`ng Alloh hidoyati ila Islomni qabul 
qilgan edi. Payg`ambar alayhissalom davrlariga qadar Tavrotda tahrif - buzilgan o`rinlar 
unchalik ko`p emasdi. Demak, Abdulloh ibn Salom aytgan yuqoridagi xabar ham 
Tavrotning aslidan olingan. Chunki tahrif Tavrotga ilgariroq kiritilganida edi, yahudiylar 
undagi Rasululloh (sollallohu alayhi vasallam) sifatlari zikrini ham, mazkur rivoyatni ham 
olib tashlagan bo`lardilar. Vallohu a'lam. 

Beshinchi fasl 
Ya'juj va Ma'juj 

«Hatto Ya'juj va Ma'juj (to`g`oni) ochilib, ular har bir tepalikdan oqib 
keladilar» (Anbiyo, 96). 


Ya'juj va Ma'jujning chiqishi 


Ular Iso alayhissalom samodan tushib, Masih Dajjolni o`ldirganlaridan so`ng chiqadi. 
So`ng Alloh taolo Iso alayhissalomga mo`minlarni Tur tog`iga olib chiqib ketishni, chunki 
hech kim bas kela olmaydigan maxluqlar chiqarilganini vahiy etadi. Ya'juj va Ma'juj 
kuchli qavlga ko`ra, Yofas ibn Nuh avlodidan bo`ladi. 


77. Hokim Abdulloh ibn Umar (r.a.) yo`lidan rivoyat qiladi: Rasululloh (sollallohu 
alayhi vasallam) dedilar: «Ya'juj va Ma'juj (ham) Odam zurriyoti. Ularning har biri 
o`zidan mingta va undan ko`p bola qoldirmagunicha o`lmaydi». 


Abd ibn Hamid ham Abdulloh ibn Salomdan (r.a.) xuddi shunday rivoyatni sahih 
sanad bilan keltirib o`tgan. Agar mazkur rivoyat sahih bo`lib chiqsa, demak, ular juda 
uzoq umr ko`radilar. Hatto har biri to bola-chaqa, nevara-chevaralarining soni mingta va 
undan oshib ketgunicha yashaydi. 


78. Ibn Abu Hotim va Hokim Abu Javzo yo`li orqali Ibn Abbosdan (r.a.) rivoyat qiladi: 
Rasululloh (sollallohu alayhi vasallam) dedilar: «Nuh alayhissalom Som, Hom va Yofas 
ismli farzandlar ko`rdi. Somdan arab, fors va rum, Homdan esa qibt, barbar va sudonlar 
dunyoga keldi. Yofasning avlodi Ya'juj va Ma'juj, turk hamda saqolibalar bo`ldi». 


Ibn Hajar mazkur hadis sanadida zaiflik bor degan. 

Lekin tarixdan aynan mana shu hadisga guvohliklar topish mumkin. Vallohu a'lam! 

Ibn Hajar aytadi: «Shayx Muhiddinning fatvolarida quyidagi so`zlar uchraydi: «Ya'juj 
va Ma'juj Odamning bolalariyu, lekin ular Havvo (Odam alayhissalom jufti haloli)dan 
tug`ilmagan». Demak, Ya'juj va Ma'jujlar biz bilan o`gay og`a-inidirlar». 

Biz ushbu ma'nodagi so`zni salaflardan faqat Ka'bul Ahborda uchratishimiz mumkin. 
Lekin «Ya'juj va Ma'jujlar Nuh avlodidan», degan marfu” hadis ular so`zini inkor qiladi. 
Zero, Nuh alayhissalomning Odam va Havvo zurriyoti ekanliklarida hech shak-shubha 
yo`q» (Ibn Hajar so'zi tugadi). 


Biz yuqorida Ya'juj va Ma'jujlar haqida Muslimning Nuvos ibn Sam'ondan keltirgan 
rivoyatini o`rganib chiqqan edik (73-hadisga qarang). 

79. Sahih hadisda Anasdan (r.a.) rivoyat qilinadi: Rasululloh (sollallohu alayhi 
vasallam) dedilar: «Yer yuzida «Alloh, Alloh», deyilmay qolguniga qadar Qiyomat qoyim 
bo`lmaydi» (Muslim rivoyati). 


80. «Yer yuzida «la ilaha illalloh» aytilmay qolguniga qadar Qiyomat qoyim 
bo`lmaydi» (IMom Ahmad sahih sanad bilan rivoyat qilgan). 


81/82. Ummul mo`minin Zaynab roziyallohu anhodan rivoyat qilinadi: Rasululloh 
(sollallohu alayhi vasallam) bir kuni uning oldiga xavotirlangan holda kirib keldilar: 

— Yaqinlashib qolgan yomonlikdan arablarga vayl bo`lsin. Bugun Ya'juj va Ma'juj 
to`g`onidan mana shuncha ochildi (Payg`ambarimiz (sollallohu alayhi vasallam) ikki 
barmog`ini halqa shakliga keltirib ko`rsatdilar). 

Zaynab aytadi: «Men Rasulullohdan (sollallohu alayhi vasallam) so`radim: 

—- Yo Rasululloh! Oramizda solih insonlar bo`lsa ham, hammamiz halok bo`lamizmi? 

—- Ha, - dedilar Payg`ambar (sollallohu alayhi vasallam), - agar iflosliklar ko`payib 
ketsa». 


Ibn Hajar «Fathul Boriy»da yozadi: «Olimlar «iflosliklar» kalimasini «zino, valadi 
zinolar va fisqu fujur» deya sharhlaganlar». 


Ibn Arabiy aytadi: «Demak, yaxshilar ham yomonlar bilan birga - agar ularni 
o`zgartirmasalar - halok bo`ladilar. Shuningdek, yomonlar yaxshilar nasihatiga quloq 
solmasdan, o`z fisqu fujurlarida qaysarlik bilan davom qilsalar va buning natijasida fasod 
chor-atrofga tarqalib ketsa, hamma birdek halok bo`ladi. So`ng har kim niyatiga qarab 
turg`iziladi. Zaynab onamiz Rasululloh (sollallohu alayhi vasallam) so`zlaridan agar o`sha 
kichkina tuynuk kattarishda davom etsa, bir kun Ya'juj va Ma'jujlar chiqadigan katta 
yoriqqa aylanishini tushunganlar. U Ya'juj va Ma'jujlar chiqishi insoniyat uchun umumiy 
halokat ekanini bilgan» (Ibn Hajar so'zi tugadi). 


Zulqarnayn kim? 
Ya'juj va Ma'jujlar kimlar? 


Zulqarnayn Kahf surasida zikr etilgan solih podshohdir. U Ya'juj va Ma'jujlar bilan 
ularga qo`shni turuvchi zolimlar o`rtasiga to`siq qurgan. 


ra Y 


arora arni olu aa 
(a i t uu Balan 


«Ular: «Ey Zulqarnayn, shak-shubhasiz, (shu tog`lar ortidagi) Ya'juj va Ma'juj 
(qabilalari) yer yuzida buzg`unchilik qilguvchilardir. Bizlar senga bir (miqdor) 
to`lov to`lasak, biz bilan ularning o`rtasiga bir sad chekib (bir to`g`on qurib) 
berurmisan?» dedilar. U (Zulqarnayn) aytdi: «Parvardigorim menga ato etgan 
(saltanat) sizlar beradigan (mol-dunyodan) yaxshiroqdir. Bas, sizlar menga (mol- 

dunyo bilan emas, balki) kuch-quvvat bilan yordam beringlar, men sizlar bilan 
ularning o`rtasiga bir devor bino qilay» (Kahf, 94-95). 


Biz Zulqarnayn qurdirgan devorning sharqda ekanini qat'iy ayta olamiz. Chunki 
Zulqarnayn kunchiqar tomonda o`sha zaif qavmni uchratgan edi. 


I sg I U a an aa aa 
«Hatto (u) kunchiqarga yetgach...» (Kahf, 90). 


Ammo aynan ma'lum bir devorni: «Mana shu Zulqarnayn qurdirgan to`g`on», 
demoqlik mushkul. 


Balki bu o`sha mashhur Xitoy devoridir. Yoki ulug` muhaddis Imom Termiziy yurti 
Termizda topilgan devordir. Vallohu a'lam! 


«Fi zilalil Qur'an»da yozilishicha: «Termiz shahridagi bir maqbara yonidan (eski) 
devor topilgan. U «Temir darvoza» nomi bilan tanilgan. Milodiy o`n beshinchi asrning 
boshlarida u yerdan nemis olimi Sayld Berger o`tayotib, o`z kitobida mazkur devor 
haqida yozgan edi. Shuningdek, ispan tarixchisi Klavixo ham o`zining 1403 yildagi safari 
tarixini yozar ekan, devor haqida to`xtalib o`tadi. «Temir darvoza shahrining devori 
Samarqand - Hind yo`li ustida joylashgan. Bu Zulqarnayn tiklagan o`sha devor bo`lishi 
ham mumkin». 


Yuqoridagi fikrlarning qay biri tasdiqlanishidan qat'iy nazar, Ya'juj va Ma'jujlarning 
kichik sharqdan chiqishi aniq. 


Endi Zulqarnayn haqida gapiradigan bo`lsak, ba'zilar uni nabiy desa, yana ba'zilar uni 
payg`ambar emas, faqat solih podshoh deyishadi. 


Xo`sh, Zulqarnayn kim o`zi? U Iskandariyani qurdirgan yunon shohi Iskandarmi? Yoki 
Ibrohim alayhissalom bilan bir zamonda yashagan Yaman shohimi? Olimlar bu xususda 
turlicha fikr bildirganlar. Haqiqat esa yolg`iz Allohga ayon. 


Ba'zi mufassiflar Aleksandr Makedonskiyning (makedoniyalik Iskandar) Zulqarnayn 
emasligini yozadi va bunga yunon shohi Iskandarning kofir ekanini, Qur'onda zikr 
qilingan Zulqarnayn esa mo`min-musulmon kishi bo`lganini hujjat qilib keltiradi. Lekin bu 
dalil kuchli emas. Chunki biz faqat tarixga suyanib, makedoniyalik Iskandarni kofirga 
chiqaryapmiz. Tarix esa hamisha faqat aniq haqiqat bo`lavermaydi. Biz tarixning 
unchalik ishonarli hujjat bo`la olmasligiga quyida bir misol keltiramiz. 


Tarix Ibrohim, Muso va Iso alayhissalomlar haqida hech narsa demagan. Axir Qur'oni 


karimda hikoya qilingan mazkur haqiqatlar tarixning ochiq, nurli sahifalarida 
naqshlanishga haqli emasmidi?! Afsuski, bunday bo`lmadi. Tarix ular haqida hanuz gung. 

Menimcha, tarixning tumanli va gumonli ekaniga yuqoridagi dalil kifoya qilsa kerak. 
Biz faqat salafi solihlarimiz tomonidan aytib o`tilgan xabarlarni mahkam tuta olamiz. 
Alloh taologa behad hamdu sanolar bo`lsin! 


«Fathul Boriy»da Ibn Hajar quyidagicha yozadi: «Ulkan faqih tobe'inlardan bo`lmish 
Ubayd ibn Umayr yo`lidan rivoyat qilishicha, Zulqarnayn piyoda haj qilgan va uning 
xabarini eshitgan Ibrohim alayhissalom Zulqarnaynga peshvoz chiqqanlar». 


Abdulloh ibn Abbosdan rivoyat qilinadiki: «Zulqarnayn Masjidul Haromga kirgan. 
Ibrohim alayhissalomga salom berib, u zotning qo`lini olib ko`rishgan». 


Usmon ibn Saj yo`lidan rivoyat qilinishicha: «Zulqarnayn Ibrohim alayhissalomdan: 
«Meni duo qiling», deb so`raydi. «Qanday qilib seni duo qilay, - deydilar Ibrohim 
alayhissalom. - Axir sizlar (Zamzam) bulog`ini bulg`adingiz-ku!» 


«Bu ish mening tarafimdan sodir etilgani yo`q», deydi Zulqarnayn. Ya'ni, bu ishni 
mendan beso`roq qilishgan. 


Ibn Hishom yozadi: «Ibrohim bir masalada Zulqarnayndan hukm so`radi. Zulqarnayn 
unga hukm chiqarib berdi». 


Ibn Hajar aytadi: «Mazkur rivoyatlar bir-birini tasdiqlab-quvvatlab kelyapti». 


Yuqoridagi rivoyatlarga ko`ra, Zulqarnayn Ibrohim alayhissalomga zamondosh 
bo`lgan. Demak, u Ibrohim alayhissalom Alloh amriga binoan kishilarni hajga 
chaqirganida hajga kelgan. 


- 


DEU i Qor HAI 


«Va odamlar orasida (yurib ularni) hajga chaqirgin, ular senga (ya'ni, sening 
da'vatingga javoban) yayov hollarida va yiroq yo`llardan keladigan oriq-holdan 
toygan tuyalar ustida kelurlar» (Haj, 27). 


Qur'onda zikr etilgan Zulqarnaynning yunon shohi Iskandar emasligiga Ibn Hajar 
mana shuni dalil qilib ko`rsatgan. Chunki Iskandar Iso alayhissalom zamonlariga yaqin 
yashab o`tgan. Demak, bu Ibrohim alayhissalom zamonlaridan qariyb 2000 yil keyin 
bo`lgan. 


Faxrur Roziy yozadi: «Zulqarnayn nabiy bo`lgan. Iskandar esa kofir. Unga kofirligiga 
hech qanday shak-shubha bo`lmagan Arastu ustozlik qilgan. Iskandar uning maslahatiga 
ko`ra ish yuritgan». 


Ibn Hajar aytadi: «Zulqarnaynni Iskandar deb biluvchilar Tabariy va Muhammad ibn 


Robe'larning «Misrga tushgan sahobalar» kitobida keltirilgan quyidagi hadisiga 
suyanishadi. Lekin bu hadis roviylari orasida Ibn Lahiya ham bor: 

83. Bir kishi Rasulullohdan (sollallohu alayhi vasallam) Zulqarnayn haqida so`radi. 
Payg`ambar alayhissalom shunday javob berdilar: «U rumlik bo`lgan. Shohlik-mulk ato 
qilingach, Misrga kelib Iskandariyani bino qildi. Iskandariyani qurib bitirganidan so`ng 
uning oldiga bir malak keldi. Zulqarnayn samoga ko`tarildi. Malak unga: «Pastga bir 
qara», dedi. «Men (faqat) bitta shaharni ko`ryapman», deb javob berdi Zulqarnayn. 
Malak dedi: «Bu yer. Alloh taolo (uni) senga ko`rsatishimni xohladi. Darhaqiqat, Alloh 
yer yuzida senga saltanat-hokimlik berdi. Endi sen yer uzra yurib, bilmagan kishiga 
bildirgin, bilganlarni esa (yanada) sobit qilgin». 


Agar ushbu hadis sahih bo`lganida, masala o`z yechimini topardi. Lekin bu hadis zaif. 
Vallohu a'lam» (Ibn Hajar so'zi tugadi). 


Ibn Hajarning hadisni Ibn Lahiya sababidan zaifga chiqarishi unchalik to`g`ri emas. 
Abdulloh ibn Lahiya rivoyat qilgan hadislarni rojih-kuchli gapga ko`ra hasan deyish 
mumkin. 


Zulqarnayn qurgan to`g`on ochilganmi? 
Ya'juj va Ma'jujlar tashqariga chiqdimi? 


To`g`ondan kichkina teshikcha ochilgani haqiqat. Biz yuqorida aynan mana shu 
ma'noga dalolat qiluvchi ikkita hadis keltirib o`tgan edik. Risolamizdagi 81 - 82-raqamli 
hadislarning birini Buxoriy va Muslim, ikinchisini esa Buxoriyning yolg`iz o`zi rivoyat 
qilgan. 


Har ikkala hadis to`g`onning buzila boshlaganiga dalolat qiladi. To`g`on to Iso 
alayhissalom zamonlarigacha turadi. Iso alayhissalom zamonida Alloh izni ila Ya'juj va 
Ma'jujlar butunlay tashqariga chiqib oladilar. Bu chiqish Qiyomatning ulkan 
alomatlaridan biri hisoblanadi. 


«Rasululloh (sollallohu alayhi vasallam) bir kuni qo`rqqan-xavotirlangan holda kirib 
keldilar: 

—- Yaqinlashib qolgan yomonlikdan arablarga vayl bo`lsin. Bugun Ya'juj va Ma'juj 
to`g`onidan mana shuncha ochildi (Payg`ambarimiz (sollallohu alayhi vasallam) ikki 
barmog`ini halqa shakliga keltirib ko`rsatdilar). 


Zaynab aytadilar: «Men Rasulullohdan (sollallohu alayhi vasallam) so`radim: 

— Yo Rasululloh! Oramizda solih insonlar bo`lsa ham, hammamiz halok bo`lamizmi? 

—- Ha, - dedilar Payg`ambar (sollallohu alayhi vasallam), - agar iflosliklar ko`payib 
ketsa». 


Menimcha, vallohu a'lam, Ya'juj va Ma'jujlarning bir martalik chiqishi mo`g`ul-tatarlar 
bosqinida bo`lib o`tgan. Mo`g`ullar Islom davlatlarini birin-ketin bosib oldilar. Bog`dodni 
vayronaga aylantirib, u yerda qariyb sakkiz yuz ming kishini qilichdan o`tkazdilar. Xalifa 
Mo`'tasim va uning oilasi ham qatl qilindi. Hijriy yettinchi yilning boshlarida bo`lgan bu 
qirg`in — mo`g`ullarning behisob qo`shin bilan bostirib kelishi Ya'juj va Ma'jujlarning 
so`nggi chiqishi emas edi. Musulmonlar orasida ma'siyatlar, fisqu fujur ko`payb 
ketganidan so`ng, Alloh taolo ularni mana shunday jazoladi. Ilohiy hikmat taqozosiga 

ko`ra berilgan ushbu jazo musulmonlar uchun o`zlarini o`nglab olishga - g`aflatdan 
uyg`onishga bir turtki edi. 


Ha, musulmonlar orasida ma'siyatlarning avj olib ketishi ular uchun halokatli 
yakunlandi. Nahot endi ham biz o`zimizni o`nglab olmasak?! Nahot endi ham nima uchun 
xorlik va halokat yoqasida turganimizni anglab yetmasak?! Nahot hali ham nafslarimizu 
shaharlarimizni ma'siyat-buzuqliklardan tozalamasak?! 


Shoyad shundan keyin bizga Allohning rahmi kelsa, yana xusrat yuborsa! Zero, Alloh 
taolo Qur'oni karimda quyidagicha marhamat qiladi: 


o PO a0sa a Ha ; 1 i af 202 A KK” 27 


Uo 8s o 5173 


A sn b9 i i) SO asia 


«Aniqki, to` biron qavm o`zlarini o`zgartirmagunlaricha Alloh ularning 
ahvolini o`zgartirmas» (Ra'd, 11). 


Ba'zi mufassiflar mo`g`ullar bosqini bilan Ya'juj va Ma'jujlar chiqishini nihoyasiga 
yetgan deb fikr bildirgan. Ya'ni, Qiyomatning ulkan alomatlaridan bo`lgan Ya'juj va 
Ma'jujlarning chiqishi hijriy yettinchi asrda voqelikda ko`rindi. 


«To Ya'juj va Ma'juj (to`g`oni) ochilib, ular har bir tepalikdan oqib keladigan 
va haq va'da (ya'ni Qiyomat) yaqin bo`ladigan vaqtgacha ular qaytmaydilar» 
(Anbiyo, 96). 


«Fi zilalil Qur'an»da yoziladi: «Yuqoridagi oyati karima Ya'juj va Ma'jujlarning qaysi 
zamonda chiqishini aniq belgilab berayotgani yo`q. «Haq va'da yaqin bo`ladigan...» 


demakkim, Qiyomat yaqinlashyapti. Bu esa hali Payg`ambar alayhissalom hayot bo`lgan 
vaqtdayoq aytilgan edi: 


AH KI y K2 
ja 
«(Qiyomat) soati yaqinlashib qoldi va oy ham bo`lindi» (Qamar, 1). 
Zero, ilohiy hisobdagi zamon bashar sanog`idagi zamondan farqlidir. 
Demak, ««(Qiyomat) soati yaqinlashib qoldi»dan boshlab to` bugungi 
kunimizgacha, ya'ni, mana shu vaqt oralig`ida, Ya'juj va Ma'jujlar to`g`oni ochildi deyish 


mumkin. Unda mo`g`ul-tatarlarning sharqqa qilgan bosqini o`sha Ya'juj va Ma'jujlarning 
(so`nggi) chiqishi bo`ladi. 

Rasululloh (sollallohu alayhi vasallam) bundan o`n uch yarim asr muqaddam 
Zulqarnayn qurgan to`g`ondan kichik teshik ochilganini aytgan edilar. Mo`g`ul-tatarlar 
bosqini ham undan keyin bo`ldi. Mo`g`ul-tatarlar Halako`xon boshchiligida Abbosiylarning 
so`nggi vakili Mo`tasim xalifaligi davrida arab shaharlarining kulini ko`kka sovurdi. 
Rasulullohning (sollallohu alayhi vasallam) Ya'juj va Ma'jujlar haqidagi so`zlari voqeda 
ana shunday gavdalandi. Biz faqat o`zimizcha shu to`g`ri deb aytyapmiz xolos. Keskin 
hukm qilayotganimiz yo`q. Zero, uning haqiqati yolg`iz Allohgagina ayon!» 


Hech shak-shubha yo`qki, Qur'oni karimda Qiyomatning ulkan alomatlaridan 
sanalgan, Rasululloh (sollallohu alayhi vasallam) hadislarida rivoyat qilingan Ya'juj va 
Ma'juj-larning chiqishi hali voqeda kuzatilmadi. Chunki bu «ulkan chiqish»ning eng 
yorqin alomati uning Iso alayhissalom samodan tushgan vaqtda bo`lishidir. Alloh taolo 
ularni Iso va uning ashoblari duosi barakoti bilan halok etadi. Ya'juj va Ma'jujlar ustiga 
qurtlar yuboriladi va ular xuddi bir kishining o`limidek, baravar jon beradilar. 


Bu haqda sahih hadislar rivoyat qilingan. 


Oltinchi fasl 


Quyoshning g`arbdan chiqishi 


Y 


io Qara SUS LA aaa oi 


«Parvardigoringizning ayrim oyatlari keladigan kunda esa ilgari iymon 
keltirmagan yoki iymonida yaxshilik kasb qilmagan biron jonga (endi keltirgan) 
iymoni foyda bermas. Ayting: «Kutaveringlar! Biz ham kutguvchilarmiz!» 
(An'om, 158). 


Tavba eshiklarining taqa-taq berkilishi - quyoshning g`arbdan (sharqdan emas!) bosh 
ko`tarishi. Mazkur oyat bayoni bir qancha muta-votir hadislarda kelgan. Bu kun quyosh 
g`arbdan chiqadigan kun! Quyosh g`arbdan chiqqan zahoti har bir qalb oxirgi soniyadagi 
holati-kechinmasi bilan tosh qotadi. Alloh oqibatimizni xayrli etsin! 


Iso alayhissalom vafotidan so`ng quyosh g`arbdan chiqadi. So`ng Dobbatul arz, so`ng 
mo`minlarning jonini oluvchi hushbo`y shamol, so`ng insonlarni o`z mashhargohlari 
tomon haydovchi olov va so`ng Qiyomat bo`ladi. 


Bizga Allohning O`zi kifoya va U naqadar yaxshi kifoya qilguvchi! 

Quyida quyoshning mag`ribdan bosh ko`tarishi haqidagi ba'zi hadislarni keltirib 
o`tamiz. 


84. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «To quyosh mag`ribdan chiqmagunicha Qiyomat qoyim bo`lmaydi. Quyosh 
mag`ribdan chiqqach, uni ko`rib, hamma iymon keltiradi. Lekin bu paytda ilgari iymon 
keltirmagan yoki iymonida yaxshilik kasb qilmagan biron jonga (keltirgan) iymoni foyda 
bermaydi» (Buxoriy va Muslim rivoyati). 


85. Abu Zar G`iforiydan (r.a.) rivoyat qilinadi: Rasululloh (sollallohu alayhi vasallam) 
dedilar: «Ey Abu Zar! Hali unga: «Qaerdan kelgan bo`lsang, o`sha yerga qayt», 
deyiladigan (zamon) keladi. Bu shunday vaqtki, unda ilgari iymon keltirmagan yoki 
iymonida yaxshilik kasb qilmagan biron jonga (endi keltirgan) iymoni foyda bermas» 
(Buxoriy va Muslim rivoyati). 


86. Huzayfa ibn Usayd G`iforiydan rivoyat qilinadi: «Biz Qiyomat haqida gaplashib 
o`tirganimizda Rasulluloh (sollallohu alayhi vasallam) hujralaridan chiqib keldilar. 


—- To o`n oyat-alomatni ko`rmaguningizga qadar Qiyomat qoyim bo`lmaydi, —- dedilar 
Rasululloh (sollallohu alayhi vasallam). - Quyoshning g`arbdan chiqishi, duxon-tutun, 
dobba, Ya'juj va Ma'jujlarning chiqishi, Iso alayhissalomning chiqishi, Dajjolning chiqishi, 
uch joyda - mashriqda, mag`ribda va arab jazirasida oyning tutilishi hamda odamlarni 
haydaydigan - yoki to`playdigan - Adan qa'ridan chiquvchi olov. U kishilarga kechki 
uyquda ham, kunduzgi uyquda ham sherik bo`ladi (ya'ni, ular bilan birga yuradi) (Sunan 
sohiblari rivoyati. Termiziy hasan sahih degan. Muslimda ham shunga o'xshash hadis 
rivoyat qilingan). 


87. Safron ibn Assoldan (r.a.) rivoyat qilinadi: «Men Rasulullohning (sollallohu alayhi 
vasallam) bunday deganlarini eshitdim: «Alloh taolo tavba uchun mag`rib tomondan 
kengligi yetmish yillik yo`l bo`lgan bir darvozani ochib qo`ydi. Bu darvoza to quyosh o`sha 
yerdan chiqquniga qadar berkilmaydi» (Termiziy rivoyati. Nasoiy va Ibn Moja sahih 
degan). 


88. Abdulloh ibn Amr ibn Osdan rivoyat qilinadi: Rasululloh (sollallohu alayhi 
vasallam) dedilar: «Albatta, hijrat ikki xislatdir. Ularning biri yomon ishlardan 
uzoqlashish. Ikkinchisi esa Alloh va Rasuli tomon (uchun) hijrat qilish. Hijrat, modomiki 
tavba qabul qilinar ekan, to`xtamaydi. Tavba esa to quyosh mag`ribdan bosh 
ko`tarmaguniga qadar qabul qilinaveradi. Qachonki quyosh mag`ribdan chiqsa, har bir 
qalb (oxirgi lahzadagi) narsasi bilan muhrlanadi. Odamlar amaldan kifoyalanadilar 
(Ya'ni, amallar ham to`xtaydi)». (Hadis ma'nosi tarjima qilindi. Vallohu a'lam!) 


Ibn Kasir aytadi: «Ushbu hadisning isnodi hasan. Lekin uni olti kitob muallifidan 
birontasi ham rivoyat etmagan. Vallohu a'lam!» 


«Ilgari iymon keltirmagan yoki iymonida yaxshilik kasb qilmagan biron jonga (endi 
keltirgan iymoni) foyda bermas». 


Ibn Kasir ushbu oyat tafsirida shunday deydi: «Ya'ni agar o`sha kuni biron kofir iymon 
keltirsa, uning iymoni qabul qilinmaydi. Ammo mo`min kishi avvaldan yaxshi amallar 

qilib yurgan bo`lsa, u, albatta, ulug` yaxshilik ustida turadi. Agar mo`min bo`laturib solih 
amal qilmagan bo`lsa va faqat o`sha kuni tavba-tazarrular qila boshlasa, endi uning 
tavbasi qabul qilinmaydi. Bunga boshqa bir qancha hadislar ham dalolat qiladi. Oyati 
karimada «yoki iymonida yaxshilik kasb qilmagan bo`lsa» deyilgan. Ya'ni, agar mo`min 
ilgaridan solih amallar qilib kelmagan bo`lsa, endi qiladigan yaxshi ishlari qabul etilmas» 
(Ibn Kasir so'zi tugadi). 


89. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «(Quyidagi) olti (narsa kelmasidan burun yaxshi) amallarga shoshilinglar: 
quyoshning mag`ribdan chiqishi, duxon-tutun, Dajjol, Dobba, biringizning fitnalar(ga 
uchrashi) va umumiy fitnalarning (kelishi)» (Muslim rivoyati. Hadis ma'nosi tarjima 
qilindi. Vallohu a'lam). 


Duxon-tutun - rojih qavlga ko`ra, u Makka kofirlari ustida bo`lib o`tgan. Ba'zilar 
Duxon voqeasi hali bo`lmagan deyishadi. 


90. Abdulloh ibn Amr ibn Osdan (r.a.) rivoyat qilinadi: «Men Rasulullohdan (sollallohu 
alayhi vasallam) bir hadis yodladim va uni hanuz unutganim yo`q. Rasululloh (sollallohu 
alayhi vasallam) aytgan edilar: «(Qiyomatning ulkan) alomatlarining eng birinchi bo`lib 
ko`rinadiganlari quyoshning mag`ribdan chiqishi va choshgohda odamlar oldiga 
Dobbaning chiqishidir. Ularning qay biri ko`rinsa, ikkinchisi ham tezda ko`rinadi» (Muslim 
rivoyati). 


Quyoshning kunbotishdan bosh ko`tarishi olamning umri juda oz qolganini bildiruvchi 
alomatdir. Quyoshning g`arbdan chiqishi bu borliqning tebranishga tushganidan, 
olamning xarob bo`layotganidan darak. 


Iso alayhissalomning tushishi, Dajjolni o`ldirishi, so`ng Ya'juj va Ma'jujlarning chiqishi 
sahih hadislarda quyoshning g`arbdan chiqishidan muqaddam berilgan. Yana bir dalil: 
Quyosh g`arbdan chiqishi bilan tavba eshigi berkitiladi. Lekin Iso alayhissalom yerga 
tushgan vaqtlarda Islomga kirgan kishining islomi qabul qilinar edi. 


Abdulloh ibn Salomning quyidagi so`zini ham mana shunday tushunmog`imiz lozim. 


91. Abdulloh ibn Salom aytadi: «Qiyomat shartlarining eng avvali kishilarni 
mashriqdan mag`ribga to`playdigan olovdir» (Buxoriy rivoyati). 


Ya'ni, Qiyomat qoyim bo`lishiga dalolat qiluvchi eng birinchi alomat mana shu olovdir. 
Keyin surga nafxa uriladi. 


Ibn Hajar yozadi: «Hadislar majmuidan ko`rinadiki, Dajjolning chiqishi yerning katta 
qismida umumiy ahvolning o`zgarayotganini bildiradi va u (ya'ni, bu alomatlar) Iso 
alayhissalom vafot etishi bilan tugallanadi. Quyoshning g`arbdan chiqishi esa, yuqori 
olamda-samoda holatlarning o`zgarayotganini bildiruvchi katta alomatlarning eng 
avvalidir va u Qiyomat qoyim bo`lishi bilan yakun topadi» (Ibn Hajar so'zi tugadi). 

Yettinchi fasl 


Dobbatul arz 


Dobbatul arz (er hayvoni) - Allohning bir maxluqi. Faqat hech kim uning mohiyati- 
ichini, sirini bilmaydi. Haqiqati yolg`iz Allohga ma'lum. Biz faqat uning bir kun chiqishini 
bilamiz, xolos. 


Yer hayvoni mo`minni kofirdan ajratish, kofir burniga belgi qo`yib, mo`minning yuzini 
yoritish uchun chiqadi. Ana o`shanda hammaning asl basharasi ochiladi. Har kim 
yonidagi kishining kofir yoki mo`min ekanini ajratib olishga qodir bo`ladi. Hadislar 
zohiriga ko`ra, Dobba Iso alayhissalom vafotidan so`ng, quyosh mag`ribdan chiqqanidan 
ozgina keyin yoki ozgina oldin chiqadi. Vallohu a'lam. Ushbu so`zimizga Abdulloh ibn 
Amr rivoyatini dalil sifatida keltirishimiz mumkin: 


92. «Men Rasulullohdan (sollallohu alayhi vasallam) bir hadis yodladim va uni hanuz 
unutganim yo`q». 


Mazkur hadis «Sahihi Muslim»da rivoyat qilingan. (90-hadisga qarang). 


Musiy yozadi: «Haq gap shuki, Dobbatul arz chiqqan vaqtda odamlar orasida mo`mini 
ham, kofiri ham bo`ladi». 


Quyidagi rivoyat ham fikrimizga dalil bo`la oladi: 


93. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Dobbatul arz chiqqanida, unda Musoning asosi va Sulaymonning uzugi bo`ladi. 
Uzuk bilan mo`minning yuzini yorishtiradi, aso bilan kofir burnida iz-belgi qoldiradi. Hatto 
(so`ng) hamma bir dasturxon ustiga yig`iladi va mo`min kofirdan ajraladi» (Ahmad, 
Tayolisiy, Nuaym ibn Hammod, Abd ibn Hamid, Termiziy, Ibn Moja, Ibn Jarir, Ibn 
Munzir, Ibn Abu Hotim, Ibn Muravayh va Bayhaqiylar rivoyat qilgan. Termiziy hasan 
degan). 


94. Burayda (r.a.) rivoyat qiladi: «Rasululloh (sollallohu alayhi vasallam) Makka 
yaqinidagi bir cho`lga meni olib bordilar. Qup-quruq yer, chor atrof qum. Rasululloh 
(sollallohu alayhi vasallam) dedilar: «Dobba mana shu yerdan chiqadi. (Uning 
chiqadigan joyi) bir qarichga bir qarich yer bo`ladi». (Buxoriy rivoyati) 


Dobbatul arz haqida bizning fikrimiz quyidagicha: U oyog`i bor ulkan jonzot. Mutlaqo 
inson zotidan emas. Alloh taolo oxir zamonda uni yerdan chiqaradi. Alloh taoloning 
«erdan» degan so`zida, bir fikrga ko`ra, uning ko`paymasligiga ishora bor. 


Ibn Kasir o`z tafsirida yozadi: «Oxir zamonda insonlar buzilib ketib, Alloh buyruqlarini 
qilmasdan, haq dinni buzib, o`zgartirib yurgan vaqatlarida Alloh taolo yerdan mana shu 
Dobbani chiqaradi. Uni ba'zilar Makkadan, yana ba'zilar boshqa yerdan chiqadi, 
deyishgan. Dobba insonlarga ana shularni gapiradi. Ibn Abbos, Hasan va Qatodalar: «U 
odamlar bilan suhbatlashadi», deyishdi. Ato Xurosoniy esa boshqacharoq so`z aytgan: 
«Ularga gapiradi. Aytadiki, insonlar bizning oyatlarimizga inonmas edilar». 

Bu xabar Ali (r.a.) yo`lidan rivoyat qilingan va Ibn Jarir ham mana shu qavlni 
tanlagan». 


Bizningcha, Dobba quyosh g`arbdan chiqqanidan so`ng paydo bo`ladi. Chunki aynan 
mana shu kavniy o`zgarish, ya'ni quyoshning g`arbdan chiqishidan keyin tavba eshigi 
berkitilardi. 


Dobba chiqadi, mo`min kim, kofir kim aniq bo`lib qoladi. So`ng Shom yoki Yaman 
tarafdan xushbo`y shamol esib, mo`minlarning jonini oladi. Yer yuzida faqat Luka' ibn 
Luka'(lar)gina qoladi va Qiyomat ana shu kimsalar ustida bo`ladi. 

Allohning O`zi asrasin! 


Quyoshning g`arbdan chiqishi Dobba chiqishidan oldin bo`lishiga Ibn Hajar keltirgan 
rivoyatlar ham dalolat qiladi. 


Ibn Hajar «Fathul Boriy»da yozadi: «Nuaym ibn Hammod Abdulloh ibn Amrdan 
rivoyat qiladi: 


—- Odamlar Ya'juj va Ma'jujlardan so`ng ozgina muhlat turadilar. Hatto quyosh 
kunbotishdan bosh ko`taradi. Shunda ularga bir jarchi nido qiladi: «Ey iymon 
keltirganlar! Darhaqiqat, sizlardan qabul qilindi. Ey kofirlar! Endi sizlardan tavba eshigi 
berkitildi. Qalamlar (siyohi) quridi, sahifalar yopildi». 


Yazid ibn Shurayh yo`lidan rivoyat qilinadi: «Quyosh mag`ribdan chiqqach, qalblarga 
(ayni holatdagi) narsalari muhrlanib qoladi. Hafaza (kotib, saqlovchi) farishtalar 
ko`tariladi. Ularga hech qanday amalni yozmaslik buyuriladi». 


Abd ibn Hamid va Tabariy sahih sanad bilan Oishadan (r.a.) rivoyat qiladilar: 


«(Qiyomatning) eng dastlabki oyat-alomatlari ko`rinishi bilan qalamlar tashlanadi, 
sahifalar yopiladi, hafazalar ozod qilinadi, tanalar (qilingan) amallarga guvohlik beradi». 


Mazkur rivoyat garchi Oisha onamiz tilidan aytilayotgan bo`lsa-da, uning 
Rasulullohdan (sollallohu alayhi vasallam) olingani shubhasizdir. Yuqoridagi rivoyatlar 
bir-birlarini quvvatlab, quyidagi ma'noga dalolat qiladi. Quyoshning g`arbdan chiqishi 
tavba eshigini yopadi va bu eshik qaytib ochilmaydi. Bu faqat quyosh g`arbdan chiqqan 
kungagina xos emas. Balki to Qiyomat kuniga qadar cho`ziladi. Demak, quyoshning 
g`arbdan chiqishi Qiyomat kuni yaqin qolganini bildiruvchi eng birinchi alomat» (Ibn 
Hajar so'zi tugadi). 


Demak, Dobba quyosh mag`ribdan chiqqanidan so`ng, choshgoh mahalida zohir 
bo`ladi. Qiyomat ana shundan so`ng juda-juda yaqin qoladi. Hatto o`sha vaqtda endi 
tug`ilgan go`dak gunoh yoziladigan yoshga yetmay turib Qiyomat boshlanadi. Tavba 
eshigi Qiyomat kunigacha berk bo`ladi. Ilohiy adolat otaning gunohiga bolani javobgar 
qilmaydi. Tavba eshigi balki faqat quyoshning g`arbdan chiqishini ko`rganlargagina 
tegishli bo`lar. Vallohu a'lam! 

Sakkizinchi fasl 


Xushbo`y shamol 


Quyida Muslim rivoyat qilgan ikki rivoyatni keltirib o`tamiz. Ular avvalgi boblarda to`la 
rivoyat qilingan edi. 


«Xuddi mana shu holatda Alloh taolo xushbo`y shamol yuboradi. Bu shamol ularni o`z 
bag`riga oladi va Alloh taolo barcha mo`min-musulmonlarning jonini oladi. Yer yuzida 
faqat yomon kimsalar qoladi. Ular odamlar ko`z o`ngida xuddi eshakdek ayollarga 
sakraydilar (yaqinlik qiladilar). Ana shu kimsalar ustiga Qiyomat qoyim bo`ladi» (Muslim 
rivoyati). 


«Alloh taolo Iso ibn Maryamni yuboradi. U Urva ibn Mas'udga o`xshab ketadi. Iso 
Dajjolni izlab topib o`ldiradi. So`ng kishilar yetti yil yashaydilar. Mana shu muddatda ikki 
kishi o`rtasida adovat bo`lmaydi. Keyin Alloh taolo Shom tomondan sovuq bir shamolni 
yuboradi. Bu shamol yer yuzida qalbida zarra misqolcha yaxshiligi - yoki iymoni - bor 
bironta ham kishini qoldirmasdan jonini oladi. Hatto birontangiz tog`ning o`rtasiga kirib 
olsa, uning ham jonini oladi. Yerda yaxshilikni bilmaydigan, yomonlikdan 
qaytarmaydigan yomon kimsalar qoladi». 


Bu xushbo`y shamol Iso alayhissalom vafotidan so`ng bo`ladi. Sahih hadisda Iso 
alayhissalomning yerda qirq yil turganidan so`ng vafot etishi va unga musulmonlar 
janoza o`qishlari rivoyat qilingan. Agar xushbo`y shamol undan ilgari esganida Iso 
alayhissalomga janoza o`qigani bironta ham musulmon topilmagan bo`lardi. Demak, 
Abdulloh ibn Amr hadisida aytilganidek, musulmonlar jonini oluvchi bu xushbo`y shamol 
Iso alayhissalom vafotlaridan so`ng yetti yil o`tgach esadi. Vallohu a'lam! 


95. Abu Hurayradan rivoyat qilinadi (r.a.): Rasululloh (sollallohu alayhi vasallam) 
dedilar: «Alloh taolo Yaman tomondan ipakdan-da mayin bir shamol yuboradi. Bu 
shamol qalbida zarra misqolicha iymoni bor biron kishini qoldirmasdan jonini oladi» 
(Muslim rivoyati). 


Savol: Abdulloh ibn Amr hadisida «Alloh taolo Shom tomondan sovuq bir shamol 
yuboradi», deyilgan. Bu yerda esa shamol Yaman tarafdan esadi, deyilyapti. Hadislar 
bir-biriga qarama-qarshi ma'noni bildirmayaptimi? 


Javob: Imom Navaviy aytadi: «Savolga quyidagi ikki javobni berish mumkin: 

1. Ular ikki shamol bo`ladi. Biri Shomdan, boshqasi esa Yaman tomondan esadi. 

2. Bu shamolning paydo bo`lish joyi yuqoridagi ikki iqlimning biri bo`ladi. Ya'ni, agar 
Shomdan paydo bo`lsa, so`ng Yamanga o`tadi. Vallohu a'lam! 


Endi yana bir masala. 

«Ummatimdan bir toifa to Qiyomat kuniga qadar haq ustida zohir turadi» hadisi ham 
yuqoridagi hadislar ma'nosiga zid emas. Chunki bu yerda ma'no quyidagichadir: 
«Ummatimdan bir toifa kishilar to jonlarini xushbo`y shamol olmagunicha haq ustida 

qoyim turadilar». Ya'ni, ular Qiyomat shartlari oxirlaguniga qadar turadilar. Vallohu 
a'lam! 


Hadisdagi «Zarra yoki urug` misqolichalik iymon» jumlasi iymonning ko`payib yoki 
kamayib turishiga dalildir. «Ipakdan-da mayin shamol», jumlasida mo`minlarga nisbatan 
muloyim munosabat va izzat-ikrom bo`lishiga ishora bor» (Navaviy so'zi tugadi). 


Mayin shamolning esishi Qiyomat qoyim yaqinligini bildiruvchi ulkan alomatlarning 
so`nggisidir. 


Endi vaqt juda-juda oz qoldi. Misli oy-kuni to`lgan ayol. Uning qachon ko`zi yorishini 
hech kim bilmaydi. Kechasi yoki kunduzi to`satdan uni to`lg`oq tutishi mumkin. Alloh 
taolo bu olamning kuni bitganini, endi yangi, boqiy olamga ko`chish vaqti yetganini e'lon 
qilar ekan, buning eng birinchi alomati Adan qa'ridan chiqib insonlarni mahshargohlari 
sari haydaydigan olov bo`ladi. Keyingi faslda, Xudo xohlasa, ana shu alomat haqida 
suhbatlashamiz. 


To'qqizinchi fasl 
Olovning chiqishi 


Qiyomatning bu ulkan alomati haqida xilma-xil hadislar rivoyat etilgan. Ulamolar 
ularni bir-biriga bog`lashga harakat qildilar. Haqiqat esa yolg`iz Allohgagina ayon! 


96. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «To Hijoz yeridan olov chiqmagunicha Qiyomat qoyim bo`lmaydi. (Hijozdan 
chiqqan bu olov) Busradagi tuyalarning bo`ynini yoritadi» (Buxoriy va Muslim rivoyati). 


Anas ibn Molikdan (r.a.) rivoyat qilinadi: Rasululloh (sollallohu alayhi vasallam) 
dedilar: «Qiyomat shart (alomat)larining eng avvali odamlarni mashriqdan mag`ribga 
to`plovchi olovdir» (Buxoriy rivoyati). 


97. Huzayfa ibn Usayd G`iforiydan (r.a.) rivoyat qilinadi: «Rasululloh (sollallohu alayhi 
vasallam) oldimizga chiqdilar. Biz Qiyomat haqida so`zlashib o`tirgan edik. Payg`ambar 
alayhissalom dedilar: 

— O`n oyat-alomatni ko`rmaguningizga qadar, Qiyomat bo`lmaydi. 

Rasululloh (sollallohu alayhi vasallam) Duxon, Dajjol, Dobba, quyoshning g`arbdan 
chiqishi, Isoning tushishi, Ya'juj va Ma'juj, Mashriq, Mag`rib hamda arab jazirasidagi yer 
yorilishini sanadilar. Oxirida esa odamlarni mahshargohlari tomon haydaydigan olovni 
aytdilar» (Muslim rivoyati). 


Abu Dovud rivoyatining oxirida: «Yamandan, Adan qa'ridan olov chiqadi va odamlarni 
mahshargohlari tomon haydaydi», deyilgan. 


Qiyomat oldidan chiqadigan olov haqida mana shunday hadislar rivoyat qilingan. 

Birinchi hadisda: «Hijoz yeridan olov chiqadi», deyilgan edi. Bu oyat-alomat voqeda 
bo`lib o`tgan. 


Qurtubiy «Tazkira»da yozadi: «Hijoz yerlarida - Madinada bu olov chiqdi. U 654 yil, 
jumodul oxir oyining uchinchi tuni chorshanba kechasida qattiq zilzila bilan boshlandi va 
juma kunining choshgohigacha davom etdi». 


Ibn Hajar «Fathul Boriy»da yozadi: «Menimcha ham hadisda zikr qilingan olov Madina 
tomonlardan chiqqan. Ammo odamlarni to`playdigan olov hali chiqqani yo`q, u boshqa 
olovdir». 


Hadislardagi xilma-xillikni Ibn Hajar quyidagicha izohlagan: «Bu olovning Adan 
qa'ridan chiqishi uning odamlarni mashriqdan mag`ribga to`plashiga zid emas. Ya'ni u 
boshlab Adan qa'ridan chiqadi va atrofga tarqaladi. «Odamlarni mashriqdan mag`ribga 
to`playdi», degan so`zda sharq yoki g`arb xoslanayotgani yo`q. Umumiy hashr-to`plash 
maqsad qilinyapti. Yoki u (ya'ni, olov) yer yuzida yoyilganidan so`ng eng birinchi 
mashriq ahlini to`playdi». 


Hadislar olimlarimiz tomonidan ana shunday sharhlangan. Lekin bu olovning haqiqat- 
mohiyati, odamlarni qanday to`plashi qorong`u. Bu sirni ham yolg`iz Alloh biladi. 


Zamon yaqinlashuvi 


Qiyomat qoyim xabarini beruvchi bu alomatning aynan qachon bo`lishi, qaysi oyat- 
alomatdan so`ng ko`rinishi hadislarda aytilmagan. Demak, uning qachon bo`lishini ham 
Alloh biladi. 


98. Abu Hurayradan (r.a.) rivoyat qilinadi: «Zamonning yaqinlashuvi, ilmning 
kamayib ketishi, fitnalarning zohir bo`lishi, xasislikning urchishi va harjning ko`payishi 
Qiyomat shartlaridandir», dedilar Rasululloh (sollallohu alayhi vasallam). 

—- Yo Rasululloh (sollallohu alayhi vasallam)! Nima u harj? - deb so`rashdi sahobalar. 

— Qatl, qatl, - dedilar Payg`ambar (sollallohu alayhi vasallam)» (Buxoriy va Muslim 
rivoyati). 


Ibn Asir zamon yaqinlashuvini umrlarning qisqarishi va barakaning kamayishi deb 
sharhlagan. 


Ibn Asir yozadi: «Lekin ba'zilar uni boshqacha sharhlaganlar. Ya'ni, zamon 
yaqinlashadi, hatto yil oydek, oy haftadek, hafta kundek, kun soatdek, soat xurmo 
bargining yonishidek bo`lib qoladi». 


Mana shu oxirgi tafsir sahihroq. Vallohu a'lam! Chunki aynan mana shu ma'noga 
dalolat qiluvchi zaif hadis bor. Lekin Buxoriy va Muslim rivoyat etgan hadis uning 
sahihligini bildiradi. Vallohu a'lam! 


99. Anas ibn Molikdan (r.a.) rivoyat qilinadi: Rasululloh (sollallohu alayhi vasallam) 
dedilar: «To zamon yaqinlashib qolguniga qadar Qiyomat qoyim bo`lmaydi. (Zamonlar 

yaqinlashadi) hatto yil oydek, oy haftadek, hafta kundek, kun soatdek, soat esa bir 
uchqunchalik bo`lib qoladi» (Termiziy rivoyati). 


Alloh taolo yerni o`z o`qi atrofida bundan-da tezroq aylantirishga qodir. Quyoshning 
g`arbdan chiqishi kabi bu ham olamning umri tugayotganiga bir alomat bo`ladi. Zero, 
Alloh taolo barcha narsaga qodir Zotdir! 


Uch marta yerning yorilishi 


Yerning uch marta yorilishi - mag`ribda, mashriqda va Arab jazirasida bo`ladigan 
zilzilalar. Qiyomat xabarini beruvchi bu yer yorilishlar odatdagi zilzilalardan farqli bo`ladi. 
Chunki deyarli har yili olamning qaysi bir burchagida yer qimirlayotgani yoki vulqon 
otilgani haqida eshitib turamiz. Ehtimol, hadisda aytilgan sharqu g`arbdagi yer yorilishi 
yadroviy urush natijasida yuz berar. Ammo arab jazirasida bo`ladigan tabiiy ofat - 
Qiyomat alomatiga kelsak, uni bizga quyidagi sahih hadis sharhlab beradi, degan 
umiddamiz: 


100. Oishadan (r.a.) rivoyat qilinadi: Rasululloh (sollallohu alayhi vasallam) dedilar: 
«Ka'baga bir qo`shin g`azot qilib chiqadi. Qo`shin sahroda turganida, ularning avvalu 
oxirini yer yutadi. 


Shunda Oisha onamiz: «Bu qo`shin orasida boshqalar ham bo`ladi-ku», mazmunida 
savol berdilar. Rasululloh (sollallohu alayhi vasallam) dedilar: «Ularning avvalu oxirini 
yer yutadi. So`ng (Qiyomatda) niyatlariga qarab turg`iziladilar» (Muttafaqun alayh. Hadis 
lafzi Buxoriyniki). 


Abul Farj Javziy «Fuhumul asar» kitobida Iroq va Mag`ribda yer yorilganini hamda bu 
ofat natijasida juda ko`p kishining yostig`i quriganini yozgan. To`g`ri, haqiqatan ham 
tarixda shunday hodisa bo`lgan. Lekin biz hadisda aytilgan Qiyomat alomatlaridan 
bo`lmish yer yorilishi ofati mana shu edi, deb ayta olmaymiz. 


Bizningcha, u zilzila - yer yorilishi hali bo`lganicha yo`q. Allohning o`zi asrasin! 


Surga nafxa urilishi 


Sur chalinishi olamning umri tugagani, Qiyomat qoyim bo`lgani va insonlarning endi 
boqiy olamga ko`chishlari haqidagi xabardir. Boqiy olamda Qiyomat kuni uchun adolat 
tarozulari o`rnatilgan. U kunda hech bir jonga zulm qilinmas va bandalarning yaxshi 
amallariga ziyoda ajru savoblar berilur. 


ng 

«Ular: «Agar rostgo`y bo`lsangizlar (aytinglar-chi), mana shu va'da (qilingan 
azob) qachon bo`ladi?» derlar. Ular faqat birgina dahshatli qichqiriqni 
kutmoqdalar, xolos. U ularni (o`limdan mutlaqo bexabar hollarida ko`cha-kuy va 
bozorlarda bir-birlari bilan) janjallashib turganlarida olib ketar (ya'ni halok etar). 
Bas, ular na biron vasiyat qilishga va na uylariga qaytishga qodir bo`lurlar» 
(Yosin, 48-50). 


Osmonlaru yerdagi bor jonzotni jonsiz etuvchi bu birinchi nafxa (chalinish)dan faqat 
Alloh xohlagan ba'zi muqarrab-yaqin farishtalargina tirik qoladi. Lekin Alloh taolo 
quyidagi kalimasining haqligini ko`rsatish uchun so`ng ularning ham jonini oladi: 


I a A i n 20 
TAY alari Uo 


«(Yer) yuzidagi barcha jonzod foniydir. Buyuklik va karam sohibi bo`lgan 
Parvardigoringizning yuzi —- o`zigina boqiy mangu qolur» (Rahmon, 26-27). 


Aa on oo i uar 


«Barcha narsa halok bo`lguvchidir, magar Uning o`zigina (mangudir)» (Qasos, 
88). 


ia; i 


«Har bir jon o`limni totguvchidir» (Oli IMron, 185). 

So`ng Alloh taolo Sur sohibi - Isrofil alayhissalomni tiriltirib, Surga yana nafxa urishni 
buyuradi. Surga ikkinchi nafxa urilganidan so`ng hamma qayta tiriladi. Ular endi 
kutadilar. 


pos 


bus YUTAR ATI i UI aaa 
TI 3229 AYNISHIGA 


«(Qiyomat soati kelib farishta Isrofilning) suri chalinishi bilan banogoh ular 
qabrlaridan Parvardigorlari (huzuriga hisob-kitob uchun) sug`irilib chiqurlar. Ular: 
«Ey bizlarga o`lim bo`lsin! Kim bizlarni yotgan joyimizdan (qabrlarimizdan) 
turg`az-di?» deganlarida, (ularga aytilur): «Mana shu Rahmon va'da qilgan va 
payg`ambarlar rost so`zlagan narsa - Qiyomatdir» (Yosin, 51-52). 


Ikki nafxa orasi qirqdir. Qirq yilmi, oymi yoki kunmi, noma'lum. Ularning qay biri 
bo`lishini yolg`iz Allohgina biladi. Ikki nafxa orasining qirq yil bo`lishini rivoyat qiluvchi 

hadislar sahih emas. Sahih hadislarda esa aynan «qirq» yil, oy yoki kun ekani aniq 
aytilmagan. 


101. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Ikki nafxa orasi qirqdir!» 

—- Qirq kunmi? - deb so`rashdi. 

Abu Hurayra dedi: 

—- Xohlamadim (ya'ni, aniqlashtirishni xohlamadim). 

—- Qirq yilmi? 

—- Xohlamadim. So`ng osmondan bir suv tushadi (yomg`ir yog`adi). (Hamma) xuddi 
o`t-o`lan o`sgani kabi o`sib chiqadi. Insondagi bor narsa chirib bitgan bo`ladi. Faqatgina 
bitta suyak chirimaydi. U ajbuz-zanabdir. Butun yaralmish Qiyomat kunida mana shu 
suyakdan qayta shakllanadi» (Muttafaq alayh). 


Muslim rivoyati esa quyidagicha: Rasululloh (sollallohu alayhi vasallam) dedilar: 
«Insonda bir suyak borki, uni yer hech qachon yemaydi. Qiyomat kunida (tanalar) 
undan (qayta) tiklanadi. 

—- Yo Rasululloh! U qanday suyak? - deb so`rashdi sahobalar. 

—- Ajbuz-zanab, - dedilar Payg`ambar alayhissalom». 


Hamma biladiki, insonning butun tanasi - garchi suyaklar go`shtdan bir oz keyinroq 
chirisa-da - yo`q bo`lib ketadi. Hadisning sahihligi ham aniq. Rasululloh (sollallohu alayhi 
vasallam) hech qachon havoyi narsani gapirmaganlar. Naza-ringizda, hadis ma'nosi siz 
bilgan voqelikka zid kelib qolmayaptimi? Balki hadisni noto`g`ri tushunayotgandirmiz?! 


Hadisda zikr qilingan ajbuz-zanab kalimasi dumg`aza suyagini anglatmaydi. U asliy bir 
zarra va aynan mana shu zarradan inson yaraladi. Bu juda kichkina zarra bizga otamiz 
Odam alayhissalomdan o`tib kelyapti. U shu qadar kichkinaki, bitta Odam alayhissalom 
pushti kamariga butun zurriyotning asliy zarrasi joylab qo`yilgan va ular nasldan-naslga 
ko`chib o`tmoqda. Quyidagi sahih hadisni so`zimiz dalili sifatida keltirib o`tamiz. 


102. Abdulloh ibn Abbosdan (r.a.) rivoyat qilinadi: Rasululloh (sollallohu alayhi 
vasallam) dedilar: 


«Alloh taolo Arafa kuni No`'monda (No`mon - Arafa yaqinidagi tog`, vodiy) Odam 
alayhissalom ustidan ahd-paymon oldi. U Odam alayhissalom pushti kamaridan uning 
butun zurriyotini chiqardi, ularni yaratdi va qo`l ostiga yoyib qo`yib bevosita gaplashdi. 


Alloh dedi: 

—- Men sizlarning Rabbingiz emasmanmi? 

—- Ha (Rabbimiz o`zingsan! Va) biz buning guvohimiz, —- dedi insonlar» (Ahmad, 
Nasoiy, Ibn Abu Hotim, Hokim rivoyat qilgan). 


Insonning mana shu asliy zarradan yaratilganiga yana bir dalil. 

103. Abu Hurayradan (r.a.) rivoyat qilinadi: Rasululloh (sollallohu alayhi vasallam) 
dedilar: «Hamma odam bolasi tuproqqa yem bo`ladi. Faqat ajbuz-zanabgina qoladi. 
Yaralish ham, (qayta) shakllanish ham undandir» (Muslim, Abu Dovud va Nasoiy 
rivoyati). 

Ma'lumki, inson dumg`aza suyagidan paydo bo`lmagan. Inson yaralishi nutfadan 
boshlanadi. Demak, asliy zarra nutfada yashiringan. Vallohu a'lam! 


UCHINCHI BOB 
KUN BUNI y HA UU 
MAS ul I 


«Odamlarga hisob-kitoblari (ya'ni Qiyomat qoyim bo`lishi) yaqinlashib qoldi. 
Ular esa g`aflatda, (iymon keltirib, yaxshi amallar qilishdan) yuz o`girguvchilardir» 
(Anbiyo, 1). 


Qiyomat qoyimning yaqinligi 


Qiyomat qoyim deyilganda ikki xil ma'no tushuniladi. 
Birinchi ma'no: Har bir insonning o`z qiyomati bor. Kishining o`limi uning qiyomatidir. 


Ikkinchi ma'no: Ulkan Qiyomat. Dunyo hayotining tugashi va oxirat olamiga safar. U 
kunda har bir jon amaliga yarasha jazo-mukofot oladi. 


Quyidagi hadis Qiyomat qoyimning birinchi ma'nosiga tegishli. 


104. Oisha (r.a.) aytadi: «Sahroi arablar Rasululloh (sollallohu alayhi vasallam) 
huzurlariga kelishsa, u zotdan Qiyomat haqida so`rashardi. 


Payg`ambar alayhissalom ularning yoshi eng kichkinasiga qarab aytar edilar: 
—- Agar mana bu o`lmasa, hatto unga qarilik yetmasdan turib, ustingizga Qiyomat 
keladi» (Buxoriy va Muslim rivoyati). 


Rasululloh (sollallohu alayhi vasallam) ularga Qiyomat qoyimni o`ylamasdan 
o`zlarining Qiyomatlari - o`limlari g`amini yemoqlari lozimligini aytganlar. Kim o`lsa, 
demak uning Qiyomati qoyim bo`libdi. Marhum uchun qabr jannat bog`laridan bir bog`ga 
yoki jahannam chohlaridan bir chohga aylanadi. Inson eng avvalo yaqinda boshiga 
tushadigan narsaga tayyorlanmog`i lozim. U: «Qiyomat qoyim qachon bo`ladi?» deb 
boshini og`ritib yurishning o`rniga yaxshi amallarini ko`paytirsin, niyatini xolis qilsin va 
mana shu tariqa o`z qiyomat - o`limiga hozirlik ko`rsin! 


105. Anas ibn Molikdan (r.a.) rivoyat qilinadi: «Bir kishi Rasulullohdan (sollallohu 
alayhi vasallam): «Qiyomat qoyim qachon bo`ladi?» deb so`radi. Rasululloh (sollallohu 
alayhi vasallam) bir oz jim turdilar-da, so`ng yonlaridagi Azd shanualik (Azd Shanua - 
Yamandagi qabila) bolaga qarab dedilar: «Agar manavi bola umr ko`rsa, unga qarilik 
yetmasdan turib Qiyomat qoyim bo`ladi». 


Anas (r.a.) aytadi: «O`sha kunlarda u bola men bilan tengqur edi» (Muslim rivoyati). 

Yuqorida keltirilgan hadislarda Qiyomat so`zi birinchi ma'noga ko`ra ishlatilgan. 


Ulkan Qiyomat, ya'ni butun olam hayotining tugallanishi haqida esa juda ko`p hadislar 
rivoyat qilingan. Men Qiyomatning juda yaqin qolganini ta'kidlamoqchiman. Hatto, 
qo`rqamanki, nabiralarimiz Qiyomat qoyimni ko`rmasalar edi. 


Alloh taolo bizni ham, zurriyotimizni ham bu kunni ko`rishdan asrasin! Chunki U kun 
faqat Alloh g`azabi va la'natiga duchor bo`lgan kimsalar ustiga keladi va ular orasida «La 
ilaha illalloh» kalimasini aytuvchi biron tirik jon qolmaydi. Alloh asrasin! 


Endi yana Qiyomat yaqin qolganini bildiruvchi hadislarga hamda voqeiy misollarga 
o`tamiz. Alloh madadkor! 


Qiyomat qachon? 


Qiyomatning aniq vaqti yolg`iz Allohgagina ma'lumdir. 


5 74704 kq — 2? “a Ti Y Bi ng qi a qi 
g oluv KURD Y $8 / H «.121y 7 
Ha ra 


bun I 


«(Ey Muhammad), sizdan soat (ya'ni, Qiyomat) qachon voqe bo`ladi, deb 
so`raydilar. Ayting: «Uning bilimi faqatgina Parvardigorning dargohidadir. 
Vaqti-soati kelganida ham faqat O`zi oshkor qilur. U (ya'ni, Qiyomat) samovot va 
yer uchun juda og`ir (dahshatli) bir ishdir. U sizlarga faqat to`satdan - 
kutilmaganda kelur». Go`yo siz u haqda yaxshi biladigandek so`raydilar. 
Ayting: «Uning bilimi faqatgina Alloh dargohidadir. Lekin juda ko`p odamlar uni 
bilmaydilar» (A'rof, 187). 


Lekin Qiyomat yaqinlashganini taxminan bilish mumkin va bu ish shariatda ham 
qaytarilmagan. Qiyomatning katta va kichik shartlari sahih hadislarda bayon etilgan. Biz 
ularga qarab ko`p narsani bilishimiz mumkin. Butun olamlar Parvardigori Alloh taologa 
hamdlar bo`lsin. 


Shu bois voqeiy hodisalarga, zohir bo`lgan alomatlarga asoslanishning Qiyomat 
yaqinligi xususida bahs yuritar ekanmiz, bu bilan befoyda yoki imkonsiz narsaga qo`l 
urgan hisoblanmaymiz. Alloh haq yo`ldan adashtirmasin! 


Ibn Hajar aytadi: «Rasululloh (sollallohu alayhi vasallam): «Payg`ambar qilib 


yuborilganimda Qiyomat va men mana bu (ikki barmog`im)dek edi», deganlar. Qur'oni 
Karimda esa quyidagi mazmunda oyat nozil qilingan: 

ya - 
QI SIZU La AR 


i 


TI 


(a AES Sa ao ibi zdi g'i kr 


«Darhaqiqat, yolg`iz Allohning huzuridagina (Qiyomat) soati (qachon bo`lishi 
to`g`risidagi) bilim bordir» (Luqmon, 34). 


Hadis va oyat ma'nolari bir-biriga zid emas. Chunki Qiyomatning yaqinligini bilish bu 
uning aynan qachon bo`lishini aytish hisoblanmaydi» (Ibn Hajar so'zi tugadi). 


Biz ham mana shu yo`ldan boramiz. Qiyomatning yaqin qolganligi haqida bahs yuritar 
ekanmiz, uning muayyan vaqtini belgilashni barcha g`oyiblarni bilguvchi Zotga havola 
qilamiz. 


O`tgan bobda Qiyomat qoyimning yaqinligiga dalolat qiluvchi bir qancha hadislar 
aytildi. Ulardan ba'zi birlarini eslab o`tamiz. 


106. Mustavrid ibn Shaddoddan rivoyat qilinadi: Rasululloh (sollallohu alayhi 
vasallam) dedilar: «Men Qiyomat soati nafasida yuborildim. Manavi (barmog`im) 
bunisidan o`zganidek undan o`zdim». Rasululloh (sollallohu alayhi vasallam) ko`rsatkich 
va o`rta barmoqlariga ishora qildilar» (Termiziy va Tabaroniy rivoyati). 


Ibn Hajar «nafas» kalimasini yaqinlik ma'nosida sharh-lagan. 


Ibn Asir «Nihoya»da yozadi: «Rasululloh (sollallohu alayhi vasallam) «Men (Qiyomat) 
soati nafasida yuborildim», dedilar. Ya'ni, men Qiyomat qoyim vaqti yetilib qolgan 
paytda yuborildim. Faqat Alloh taolo uni bir oz keyinga surdi va meni mana shu nafasda 
yubordi». Bu yerda «nafas» yaqinlik ma'nosida qo`llangan. 


Ba'zilar aytadiki: Alloh taolo Qiyomatga ham xuddi inson nafasi kabi nafas ato etgan. 


Rasululloh (sollallohu alayhi vasallam) aytmoqchilarki: «Men Qiyomatga yaqin bir 
paytda yuborildim. Xuddi yaqinda turgan kishining nafasi sezilganidek, uning nafasini his 
qildim». 


107. Anas ibn Molikdan (r.a.) rivoyat qilinadi: Rasululloh (sollallohu alayhi vasallam) 
dedilar: «(Payg`ambar qilib) yuborilganimda, men va Qiyomat mana bu ikkisidek edik. 
(Ularning orasi) xuddi ulardan birining ikkinchisidan ortiqligidek». Rasululloh (sollallohu 
alayhi vasallam) ko`rsatkich va o`rta barmoqlarini juftlashtirdilar» (Buxoriy va Muslim 
rivoyati). 


Ya'ni, o`rta barmoqning ko`rsatkich barmoqdan qanchalik uzunligiga qarab yana 
qancha muddat hayot davom etishini o`ylang. 


Odam alayhissalomdan to Qiyomatga qadar yashash o`rta barmoqchalik bo`lsa, bu 
hayotning ko`rsatkich barmoqchalik umri tugadi. Endi o`rta barmoqning ko`rsatkich 
barmoqdan uzunligi miqdorida hayot qoldi, xolos. 

Qozi Iyoz va boshqalar aytadi: «Rasululloh (sollallohu alayhi vasallam) o`zlari bilan 
Qiyomat o`rtasidagi muddatning kamligiga nisbatan aytilgan lafzlarning har xilligiga 
ishora qilganlar». 


Qurtubiy «Mufhim»da yozadi: «Hadisi sharifdan Qiyomat qoyimning yaqinlashgani va 
tezda kelishi xulosa qilinadi». 


«Tazkira»da yozadi: «Bu gapdan: «Qiyomat aynan falon kuni bo`ladi», degan ma'no 
kelib chiqmaydi. Faqat jumla siyoqi Uning yaqin qolganiga dalolat qilyapti, xolos. Chunki 
Qiyomat shartlari ketma-ket bo`ladi. Qur'onda ham: «Darhaqiqat, uning shartlari keldi», 
deyilgan». 


Imom Tabariy bir asarida Ibn Abbosning quyidagi so`zini keltirgan: «Dunyo oxirat 
jumalaridan bir jumadir. U yetti ming yil». 


Mazkur rivoyat sanadida Yahyo ibn Ya'qub va Hammod ibn Abu Sulaymonlar ham bor. 
Ularni ba'zilar tanqid qilgan. Lekin Abu Hotam Yahyo haqida «Uning mahalli sidqdir», 
degan. Hammod esa Ko`faning faqihi bo`lgan. Uni Ibn Ma'in va boshqalar ishonchli kishi 
deb ta'kidlashgan. Demak, Ibn Abbosdan rivoyat qilingan bu mavquf hadis sanadi sahih 
ekan. Mazkur rivoyatni Tabariy Ka'bul Ahbor va Vahb ibn Munabbahlardan naql qilingan 
quyidagi rivoyatlardan ustun qo`ygan. Vahb va Ka'bdan naql qilingan rivoyat: «Dunyo 
6000 yildir. Uning 5600 yili o`tdi». 


Ibn Jarir «Sahihayn»da keltirilgan Ibn Umarning (r.a.) hadisini naql qiladi: Rasululloh 
(sollallohu alayhi vasallam) dedilar: «Sizlarning ajal (muhlat)ingiz sizlardan ilgari 
o`tganlar ajali oldida asr namozidan kun botgunigacha (bo`lgan muddatchadir)». 


Ibn Hajar yozadi: «Ibn Umarning ushbu hadisi muttafaqun alayh sahih hadisdir. Unga 
e'timod qilinadi. Hadisni ikki xil tushunish mumkin. 


Birinchi: Hadisdagi miqdor-muddat zohiriga ko`ra tushunilmaydi. Faqat Qiyomatning 
yaqin qolgani tashbeh bilan aytilyapti, xolos. 


Ikkinchi: Hadis zohiriga ko`ra olinadi. Demak, mana shu ummatning yerda yashash 
muddati taqriban kunning beshdan bir qismiga teng ekan» (Ibn Hajar so'zi tugadi). 


Olimlar ushbu masalada turlicha fikr yuritganlar. Lekin bularning barchasi taxmin, 
xolos. Qiyomatning aynan qay soatda bo`lishi yolg`iz Allohgagina ayon. 


Shunisi aniqki, Qiyomat juda yaqin qolgan. Haq da'vatchisi nidosiga javob 
qaytaruvchi biron jon yo`q. Vaholanki, Qiyomatning barcha kichik shartlari bo`lib o`tdi. 


- 

«Odamlarga hisob-kitoblari (ya'ni Qiyomat qoyim bo`lishi) yaqinlashib qoldi. 
Ular esa g`aflatda, (iymon keltirib, yaxshi amallar qilishdan) yuz o`girguvchilardir» 
(Anbiyo, 1). 

Dunyo hayotining beshdan to`rt qismi o`tib bo`ldi. Dunyo umri deyilganida, albatta 
bashariyat umri tushuniladi. Dunyo umri, ya'ni, bashariyat hayoti (mana shu yer 
ustidagi albatta) yetti ming yildan oshmaydi. 


Lekin ba'zilar bu fikrga qo`shilmaydilar. Ular qadimgi g`orlardan topilgan inson 
suyaklari va bosh chanoqlari bundan qirq ming yil muqaddam yashagan ajdodlarga 
tegishli deyishadi. Hatto yerda inson hayoti boshlanganligiga million yil bo`lgan deb 
o`ylovchilar ham bor. 


Ularga beriladigan eng oson javob shuki, inson tarixini o`rganuvchi o`sha olimlarning 
o`zlari ham g`orlardan topilgan suyaklar insonga tegishlimi yoki noma'lum jonzot 
qoldiqlarimi buni aniq bilmaydilar. Ular aytayotgan farazlarning to`g`riligiga yo`q?! 


Faylasuf va tarixchi Vul Dyurant yozadi: «Frantsuz arxeologlari mana shu iqlimda 
(ya'ni, Iroq va Eronda) yigirma ming yil muqaddam o`tgan odamlar qoldig`i-suyaklarini 
topdilar. Shuningdek, miloddan ilgari 4500yilda yuksak madaniyat bo`lganiga dalolat 
qiluvchi topilmalar ham mavjud». 


Vul Dyurant fikrini davom ettirib, insoniyat tarixi, uning qachondan boshlab temirdan 
foydalangani, umuman ijtimoiy-madaniy hayoti haqida bahs yuritadi. 


Haqiqatni yolg`iz gumonu taxminlarga tayanib topmoqchi bo`layotgan kimsalarning 
nodonligini bir tomosha qiling! Payg`ambarlarni tasdiqlash va iymon ne'matidan mahrum 
olimlarning holini ko`ring. 


Alhamdu lillahki, musulmonman va bir musulmon sifatida Odam alayhissalomning Vul 
Dyurant kabi faylasuf olimlardan madaniyatu ma'rifat borasida yuksakda ekaniga e'tiqod 
qilaman. Zero, Alloh taolo unga hayot uchun zaruriy bo`lgan barcha bilimlarni o`rgatgan 
edi: 

«Va U zot Odamga barcha narsalarning ismini o`rgatdi» (Baqara, 31). 


Haq din ta'limotini olmagan ba'zi kimsalar Odam va uning zurriyotini (avvalo ularga 
ishonsalar, albatta) hech narsaga aqli yetmaydigan nodon, gapira olmaydigan soqov, 
Parvardigorlarini tanimaydigan kofiru johil qilib tasvirlaydilar. 


Ular bilgan din tarixi ham, insoniyat tarixi ham mana shunday deydi. Bunday 
«olimlar» fikriga ko`ra inson so`zlashishni keyinchalik qush va hayvonlarga qarab 
o`rgangan. Ilk ajdodlar, ularning fikricha, to olov tasodifan kashf etilmaguniga qadar 
go`shtni xomligicha yeganlar, tabiat yomonligidan saqlanmoq ilinjida turli narsalarga 
sig`inganlar. 


So`ng hayot kechirish darajalari sekin-sekin rivojlanib borgan va taxminan bundan olti 
ming yillar muqaddam tasodifan temir-ma'danlar kashf qilingan. To o`shangacha, ya'ni 

kam deganda qirq ming yil, agar million yil deyishmasa, odamlar jaholatda, zulmatda 
hayot kechirganlar. Tosh qurollari yordamida kun ko`rib, g`orlarda yashashgan. 


Bu iymon ne'matidan benasib qolgan kimsalar taxmini, ular qurgan farazlar. Lekin 
Allohga va oxirat kuniga ishongan mo`minlar boshqacha e'tiqod qiladilar. Ular Odam 
alayhissalomning nabiy ekaniga, Alloh taoloning unga barcha narsalar ismini 
o`rgatganiga va hayot uchun zaruriy bilimlarni bildirganidan so`nggina otamizni yerga 
tushirganiga ishonadilar (Odam alayhissalom farzandlari ham hech narsani bilmaydigan 
johil, nodon, kofir bo`lishmagan). 


Hech kim Qiyomatning aniq qaysi soatda bo`lishini aytib bera olmaydi. Insonlar hisob- 
kitobida esa xato bo`lishi shubhasizdir. 


far 

ishq kd ANI TAYA RI 


as 120 5 i 


Yursa SA 


«(Ey Muhammad), sizdan soat (ya'ni, Qiyomat) qachon voqe bo`ladi deb 
so`raydilar. Ayting: «Uning bilimi faqatgina Parvardigorim dargohidadir. Vaqti- 
soati kelganida ham faqat o`zi oshkor qilur. U (ya'ni Qiyomat) samovat va yer 
uchun juda og`ir (dahshatli) bir ishdir. U sizlarga faqat to`satdan-kutilmaganda 
kelur». Go`yo siz u haqda yaxshi biladigandek so`raydilar. Ayting: «Uning bilimi 
faqatgina Alloh dargohidadir. Lekin juda ko`p odamlar uni bilmaydilar» (A'rof, 
187). 


Rasululloh (sollallohu alayhi vasallam) Qiyomatning juda yaqin qolgani, farishta faqat 
surga nafxa urishga buyruq kutayotgani haqida gapirganlarida sahobai kiromlarga bu bir 
oz og`ir keldi. Ular: 


—- Yo Rasululloh (sollallohu alayhi vasallam)! Biz nima qilamiz? —- deb so`radilar. 
Payg`ambar alayhissalom aytdilar: 


—- Sizlar: «Alloh bizga kifoyadir va u naqadar yaxshi vakil - kifoya qilguvchi. Biz 
Allohga tavakkul qildik!» denglar» (Hadis ma'nosi o'girildi. Termiziy rivoyati). 


Bizni haq yo`lga hidoyat qilib qo`ygan Allohga hamdlar bo`lsin! 


Agar Alloh hidoyat etmaganida, biz hech qachon buni bilmagan bo`lardik. Darhaqiqat, 
Parvardigorimiz elchilari faqat haqni olib keldilar. 

TO`RTINCHI BOB 


Qiyomat alomatlarining sirlari haqida 
Borliqdagi ramziylik 


Garchand ramziylik borliqdagi ochiq haqiqat bo`lsa-da, o`ta nozikligi, daqiqligi sababli 
ko`pincha sezilmay qoladi. Aslida atrofdagi har bitta narsa juda ko`p oliy sirlaru maxfiy 
ma'nolarga dalolat qiladi. Ularni faqat Alloh bildirgan zotlargina anglay oladi. 


Inshaalloh, quyida borliqdagi ramziylikka oid ba'zi hadislarni keltirib o`tamiz. So`ng 
esa Qiyomat shartlarining sirlari va ularning ramziy ma'nolari haqida bahs yuritamiz. 


108. Hudaybiya sulhida musulmonlar bilan muzokara o`tkazish uchun Makka kofirlari 
Suhayl ibn Amrni yuborishdi. Uni ko`rib, Rasululloh (sollallohu alayhi vasallam) 
ashoblariga dedilar: «Endi sizlarga ishlaringiz yengil bo`ldi («Suhayl» kalimasi arab tilida 
«engillik» ma'nosini anglatadi)» (Buxoriy rivoyati). 


Rasululloh (sollallohu alayhi vasallam) Qurayshning Suhaylni yuborishidan, ya'ni, 
Allohning mana shuni xohlashidan juda chigal holatda turgan sulh ishining Alloh iznu 
irodasi ila yengillik asosida hal etilganini tushundilar. Go`yo Suhaylning kelishi yengillik- 
yaxshilikka bir ramziy ishora edi. Haqiqatan ham, Suhayl ibn Amr elchiligi ostida 
Hudaybiya sulhi tuzildi. Alloh taolo musulmonlarning ishini oson qildi. 


109. Rasululloh (sollallohu alayhi vasallam) dedilar: «Tushimda go`yo biz Aqaba ibn 
Rofe'ning hovlisida ekanmiz. Rutab ibn Tobanikidan kelibmiz. Men buni dunyodagi 
oliyligimiz (rofe' - baland), oxiratdagi (yaxshi) oqibatimiz (aqaba -— oqibat) va 
dinimizning yaxshiligi-pokligi (toba - yaxshi, pok) deb ta'vil qildim» (Sahih hadis. 
Vallohu a'lam!) 


Biz tushda ham, o`ngda ham ramziylik bo`lishiga dalil keltiryapmiz. Quyida fikrimizga 
yana-da yorqinroq, yana-da yaqinroq bo`lgan boshqa bir dalil keltiramiz. 


110. Abu Muso Ash'ariy uyidan tahorat olib chiqdi. U, bugun Rasululloh (sollallohu 
alayhi vasallam) yonlaridan jilmay, kunimni u zot bilan birga o`tkazaman, deb niyat qildi. 
Masjidga kelib, Rasulullohni (sollallohu alayhi vasallam) so`ragan edi: «Manavi tomonga 
ketdilar», deyishdi. Abu Muso aytadi: 


—- Men Rasulullohni (sollallohu alayhi vasallam) odamlardan so`rab-surishtirib yurib, 
Aris qudug`i oldiga keldim. Uning (qo`rg`onining) eshigi oldida to Rasululloh (sollallohu 
alayhi vasallam) qazoi hojat qilib, so`ng tahorat olgunlariga qadar kutib o`tirdim. Keyin 
Rasululloh (sollallohu alayhi vasallam) quduq labidagi sal ko`tarilgan joyga - quduq 
to`sig`i ustiga o`tirdilar. O`rtasiga joylashib olgach, boldirlarini ochib oyoqlarini osiltirdilar. 
Men Rasululloh (sollallohu alayhi vasallam) oldlariga borib salom berdim-da, yana 
ortimga qaytdim. Payg`ambarning (sollallohu alayhi vasallam) dorboni (eshik og`asi) 
bo`laman, deb eshik oldiga o`tirib oldim. Abu Bakr (r.a.) kelib eshikni itardi. 

—- Kim u? - deb so`radim. 

—- Abu Bakr! 

—- Bir oz kutib turing, - dedim-da, Rasululloh (sollallohu alayhi vasallam) oldlariga 
borib, Abu Bakrning kirishga izn so`rayotganini aytdim. 

—- Unga izn ber va jannat xushxabarini ayt, - dedilar Rasululloh (sollallohu alayhi 
vasallam). 


Men yana eshik yoniga qaytdim. 
—- Kiring, - dedim unga, —- Rasululloh (sollallohu alayhi vasallam) sizga jannat 
xushxabarini aytdilar! 


Abu Bakr kirib Rasulullohning (sollallohu alayhi vasallam) o`ng yonlaridan joy oldi. U 
ham xuddi Payg`ambar (sollallohu alayhi vasallam) kabi boldirlarini ochib, oyoqlarini 
osiltirib o`tirdi. 


Keyin men yana joyimga bordim. Ukam tahorat olayotganida chiqib ketgan edim. U 
orqamdan kelishi kerak edi. Agar Alloh ukamga yaxshilikni xohlasa, uni (shu yerga) 
keltiradi, deya umidvor turardim. 


Shu payt kimdir eshikni itardi. 
—- Kim u? - deb so`radim men. 
—- Umar ibn Xattob! 

—- Bir oz kutib turing. 


Men Rasululloh (sollallohu alayhi vasallam) oldlariga borib, salom berdim va: 

—- Umar ibn Xattob kirishga izn so`rayapti, - dedim. 

—- Unga izn ber va jannat xushxabarini ayt, - dedilar Rasululloh (sollallohu alayhi 
vasallam). 


Umar yoniga qaytib, unga: 
— Rasululloh (sollallohu alayhi vasallam) sizga izn berdilar va jannat xushxabarini 
aytdilar, - dedim. 


Umar kirib, Rasulullohning (sollallohu alayhi vasallam) chap yonlarida oyoqlarini 
quduqqa osiltirib o`tirdi. Men joyimga qaytdim. Alloh ukamga yaxshilikni xohlasa, uni 
(shu yerga) keltiradi, deya hanuz umidvor turardim. So`ng kimdir kelib eshikni taqillatdi. 
Usmon (r.a.) ekan. 

—- Bir oz kutib turing! - dedim-da, Rasululloh (sollallohu alayhi vasallam) oldlariga 
borib, Usmon ibn Affonning kirishga izn so`rayotganini aytdim. 

—- Unga izn ber va boshiga tushadigan bir balo-sinov bilan birga jannatiy bo`lishini 
ham ayt, - dedilar Rasululloh (sollallohu alayhi vasallam). 

—- Kiravering, - dedim Usmonga, - Rasululloh (sollallohu alayhi vasallam) boshingizga 
tushadigan bir balo-sinov bilan birga jannatiy bo`lishingizni ham aytdilar! 


Usmon Allohga hamd aytib: «Allohning O`zi madadkor!» deb qo`ydi. U kirib quduq 
atrofining to`lganini ko`rdi-da, boshqa tomondan ularning ro`parasiga o`tirdi». 


Sayyid ibn Musayyab aytadi: «Men buni ularning qabrlariga ta'vil qildim» (Buxoriy va 
Muslim rivoyati). 


Ya'ni, ushbu hodisa ularning qabrlariga nisbatan bir ramziy ishora sifatida olindi. 
Haqiqatan ham Abu Bakr va Umarlarning qabri Payg`ambar alayhissalom qabrlari bilan 

yonma-yon, bir hujrada joylashgan. Usmonga (r.a.) esa bu hujrada joy qolmagan va u 
zot hujraning qarshisidagi qabristonga dafn qilingan. 


Menimcha, mazkur hodisa ramziylikning e'tiborli ekaniga kuchli va ochiq hujjat bo`la 
oladi. 


Butun olamlar Parvardigoriga hamdlar bo`lsin! 


Birinchi fasl 


Insonning o`zi kichik bir olam 


Borliqdagi ramziylikni tasdiqlab hakim zotlardan biri: «Insonning o`zi kichik bir olam», 
deb aytgan ekan. 


Hukamolardan biri yozadi: «Faraz qil, senda - kichkina bir jasadda butun olam 
gavdalangan. Suyaklaring ulkan tog`ga o`xshab ketadi. Ularsiz tanang shubhasiz qulab- 
nurab bir uyum go`shtga aylanadi. Qoning dengizlar, tomirlaring anhorlar, soching esa 
o`t-o`lanlar timsoli. Sochingning qalin-chigal joylari o`rmon-changalzorlarga ishora». 


Risolalarida yerni erkak, oyni ayol muqobiliga qo`yishgan. 


Bu o`rinda esa, Xudo xohlasa, mana shu ulkan borliq bilan kichkinagina inson 
o`rtasidagi o`xshashliklar haqida suhbatlashamiz. Alloh madad bersin! 


Inson - borliq ruhi 


Inson mana shu borliqning jonidir. Aslida butun dunyo inson sababli va inson uchun 
yaratilgan. Shuning uchun ham bashariyat to`la kofir bo`lib, Uning oyatlarini inkor 
qilganida dunyoning umri tugaydi. 


«Alloh, Alloh!» deguvchi inson ustida Qiyomat qoyim bo`lmas!» (Muslim rivoyati) 


Insoniyat iymon ne'matidan butunlay mahrum qilinganida, yer yuzida «La ilaha 
illalloh» kalimasini aytadigan bironta odam topilmaydigan zamonlar kelganida borliq 
ham ruhi jonidan judo bo`ladi. Zero, borliq mana shu ruh bilan tirik turadi. U aynan 
ushbu ruh sababli yaratilgan edi. Xuddi ruh yashashi uchun inson yaratilganidek. 

Chunki inson faqat go`shtu qondan tarkib topgan emas. Unda yashayotgan ruh 
insoniyat haqiqati, uning mohiyatidir. Inson - Allohning yerdagi xalifasi! Bu oliy 
martabaga u nafxa sohibi bo`lgani bois erishdi. 


EZ 


SI oo $ , 9, 77, 109g i 
DQ aa za I ULI is II 


«Bas, qachon uni tiklab, ichiga o`z (dargohimdagi) jondan kiritganimda, sizlar 
unga sajda qilgan holingizda yiqilingiz!» (Hijr, 29) 

Buxoriy va Muslim rivoyat qilgan sahih hadisda aytilishicha, homila yuz yigirma kunlik 
bo`lganidan so`ng unga ruh kiritiladi. 


Borliqda Odam alayhissalomning yaratilishi ham mana shunga o`xshaydi. Ya'ni, nutfa 
(bir tomchi suv) inson ruhini qabul qilib olishga tayyor bo`lgach, Alloh taolo unga bir 
farishtani yuboradi va Alloh izni bilan homilaga jon-ruh kirgiziladi. 


Xuddi shunday borliq ham xalifaning istiqboliga tayyor bo`lgach, Alloh taolo 
farishtalarga dedi: 


«Men yerda (odamni) xalifa qili. (Baqara, 30) 


Yer xalifasi Odam va uning zurriyoti borliq uchun ruh-jon maqomida turadi. Alloh 
taolo yerdagi barcha narsani yana o`ziga qaytarib olguniga qadar borliq inson bilan tirik 
bo`ladi. Bu holat inson vafot etguniga qadar ruhi bilan yerda yashaganiga o`xshaydi. 


Oqibat esa turlicha bo`ladi. Kimdir yerdagi xalifalikni to`g`ri ado etgani uchun rohat- 
farog`atga erishadi. Yana kimdir noto`g`ri xatti-harakatlari bois azob-uqubatga duchor 
qilinadi. 

Ibrohim alayhissalom zamonigacha bashariyat o`spirin bolalardek yengiltaklik va 
quloqsizlik bilan yashadi. Ular pand-nasihatlarni tinglamadi, hikmatga e'tibor ham 


bormadi. Natijada mana shu yengiltakliklari, quloqsizliklari tufayli ko`plari Nuh 
alayhissalom o`z qavmi 950 yil hidoyatga da'vat qildilar. halok bo`ldi. 


IASHATIYA YET Or YA T o IA aaa ar aa a 
EI 


«Darvoqe, har qachon men ularni Sening mag`firatingga (sabab bo`ladigan din 
yo`liga) da'vat qilsam, ular (mening so`zlarimni eshitmaslik uchun) barmoqlarini 
quloqlariga tiqib (meni ko`rmaslik uchun yuzu ko`zlariga) oyoq tirab turdilar hamda 
(menga itoat etishdan bosh tortib) kibr-havo qildilar». (Nuh, 7) 


Nuh alayhissalom shu qadar uzoq muddatli da'vatdan so`ng qavmining iymonga 
kelishidan umid uzdilar va ularni duoibad qildilar. Zero, bu qavm yerda xalifalik ma'no- 
mohiyatini to`g`ri ado etuvchi mo`minlar uchun yaratilgan hayotga loyiq emas edi! 


i ani Ooo 
anori 

«Nuh aytdi: «Parvardigorim, yer kofirlaridan biron hovli-joy egasini 
qoldirmagin. Chunki Sen agar ularni (er yuzida) qoldirsang, ular bandalaringni 
yo`ldan ozdirurlar va ular faqat ko`rnamak, nopok (kimsalar)ni tug`ib- 
ko`paytirurlar». (Nuh, 26-27) 


Ba'zi rivoyatlarda aytilishicha, Nuh alayhissalomga iymon keltirgan, uning kemasida 
jon saqlab qolgan mo`min va mo`minalar soni bor-yo`g`i saksonta bo`lgan. 950 yillik 
da'vatlari hosilasi edi bu! 


Keyingi qavmlar ham Nuh alayhissalom qavmlaridan deyarli farq qilmaydi. Biz Od, 
Samud, Tubba' va boshqa qavmlar qissasidan xabardormiz. Ularning barchalari o`z 
payg`ambarlarini yolg`onchiga chiqardi va natijada Alloh azobiga duchor bo`ldilar. Chunki 
ulardan ham, zurriyotlaridan ham biror yaxshilik chiqishi umid qilinmadi. 


B 
yi7 AZ 7 GA I aba a q2 b 
ora o ara 


Nuh alayhissalom aytgan edilar: «Chunki Sen agar ularni (er yuzida) qoldirsang, 
ular bandalaringni yo`ldan ozdirurlar va ular faqat ko`rnamak, nopok 
(kimsalar)ni tug`ib-ko`paytirurlar». (Nuh, 27) 


Mo`minlar avlodiga yer keng-mo`l bo`lishi uchun ilohiy hikmat taqozosiga ko`ra kofir 
qavmlarning hayot tomirlari yulib tashlandi. Endi bashariyatning yoshi bir oz ulg`aygan 
edi. Insonlar o`spirinlik yoshidan o`tib, ko`p narsani aql tarozusida tortib ko`radigan 
bo`lishdi. Bu davrda, ya'ni, Ibrohim alayhissalomdan keyin to Muhammad (sollallohu 
alayhi vasallam) davrlarigacha bo`lgan muddatda rasullar da'vatini qabul qiladigan 
kishilar soni ortib bordi. Hatto ashaddiy kofirlar avlodidan ham mo`min farzandlar 
chiqishi umidli hodisaga aylandi va shu sababli butun qavmni yer yuzidan yo`qotib 
tashlash jazosi to`xtatildi. Endi faqat o`lim va asirlik jazolari qolgan edi. 


Nihoyat bashariyat Muhammad (sollallohu alayhi vasallam) zamonlariga kelib, aqliy 
komillikka yetishdi. Ya'ni, aqli to`ldi. Bu hol inson hayotidagi qirq yoshga qiyos qilinadi. 


Agar butun o`tgan umr bor-yo`q hayotning beshdan to`rt qismini tashkil etadigan 
bo`lsa, bugun insoniyat - agar kishi umri bilan hisoblaydigan bo`lsak - ellik yoshga kirdi 
va buyog'`i bizning hisobimizda juda-juda oz qoldi. 


Odamlar turli ma'siyatlar, fisqu fujurlar, mast qiluvchi ichimliklar bilan o`zlarini-o`zlari 
o`limga hukm etar ekanlar, yigitlik yoshida ham hayot bilan vidolashishlari mumkin! 


Bugun biz ayni shu holatning tirik guvohlarimiz. Butun bashariyat tarixi mana 
shunday o`z-o`zini o`ldirish bilan to`lib-toshgan. Bu zulmatdek qop-qora, zulm, kufr va 
fisqu fujur bilan to`lgan qora kunlar, qora tarixdir. 


Nopok kimsalar olamga hukmron. Barcha-barcha imkoniyat va qulayliklar fasod 


tarqatuvchi «zot»lar qo`lida. Insoniyat bugun olamni hatto to`rt marta izdan chiqarib 
yuborishi mumkin. U ana shunday xarob qiluvchi qurollarga ega. 

Xo`sh, mana shunday hayot tarziga ega qavm yer yuzida uzoq hayot kechiradi, deb 
o`ylaysizmi?! 


Menimcha, vallohu a'lam, Alloh taolo bandalarini bu zulm-zulmat orasiga tashlab 
qo`ymaydi. U juda mehribon Zot! 


Hayot oxirlamoqda, bashariyat umri juda oz qoldi. Qiyomat alomatlari asta-sekin 
ko`rinyapti. 


Bandalar Parvardigorlari huzurida hisob-kitob qilinadilar. Alloh bizga kifoya va U 
naqadar yaxshi kifoya etguvchi! 


Ikkinchi fasl 


Qiyomatning ulkan alomatlari zamiridagi sir-asrorlar 


Biz yuqorida insonning kichik bir olam ekani, unga yuz yigirma kunlik homila ekanida 
ruh puflangani va bu ruh insonga hayvon hayotini kechirish uchun emas, balki inson 
bo`lib yashamog`i uchun berilgani haqida suhbatlashdik. Inson aynan mana shu ruhi 
sababli ilohiy ma'rifat va yerdagi xalifalikka munosib ko`rildi. Alloh iznu irodasi bilan 
butun borliq unga bo`ysundirildi. Inson yerda xalifa bo`ldi. Lekin odam tug`yonga tushib, 
o`zgalarga jabr-zulm o`tkazsa, yaratgan ulug` Parvardigorini unutib, fisqu fujur ishlarga 
sho`ng`isa, o`zicha kibru havo qilib haq yo`ldan yuz o`girsa, Alloh taolo uni parcha-parcha 
qilib tashlaydi. Shuningdek, olamda ham fasod, qirg`inlar haddan ziyod ko`payib ketsa, 
dunyo oxirgi soatlariga tobora yaqinlashadi. Agar mana shunday buzuq dunyoda 
Qiyomat alomatlari ko`rinayotgan bo`lsa, bunga sira-sira ajablanmaslik kerak. 


Qiyomatning ulkan shartlarining eng avvali Mahdiy - Muhammad ibn Abdullohning 
chiqishidir. Alloh taolo uning vositasida ummat holini o`nglaydi, ularni hidoyatga 
yo`llaydi. Bu ish xuddi o`lim to`shagida yotgan kasal kishining holatiga o`xshaydi. Ya'ni, 
ramziy qilib aytadigan bo`lsak, o`lim to`shagida yotgan kishining hayvoniy hislari 
zaiflashib, ruhoniyat nurlari yuksaladi. U Parvardigor rahmatiga talpinadi. 


Demak, Mahdiyning chiqishini ramziy ma'noda o`lim to`shagidagi kishi holatiga 
o`xshatish mumkin bo`ladi. 


Qiyomat shartlarining eng avvali o`lim to`shagidagi insonda ko`riladigan birinchi 
alomat-belgiga o`xshashi o`zaro munosabatli holatlardir. Hayotining so`nggi lahzalarini 
yashayotgan kishi uchun yolg`iz bitta davo bor - o`lim! 


Bugungi kunda olamning bir emas, bir nechta bedavo kasallik bilan og`riyotgani oqil 
kishi uchun sir emas. Bu «kasalliklar» barcha «tabib»larni ojiz qoldirdi. Endi olamga ham 
bitta davo bor -Qiyomat qoyim! Alloh taolo yer va undagi bor mavjudotni meros qilib 
olgach, bandalarini amallariga ko`ra so`roq qiladi. O`shanda: 

ani 553 YU YAR AO IR 


«Bas, kim (hayoti-dunyodalik paytida) zarra misqolichalik yaxshilik qilsa, 
(Qiyomat kunida) o`shani ko`rur. Kim zarra misqolichalik yomonlik qilsa, uni ham 
ko`rur!» (Zalzala, 7-8) 


Iso alayhissalom tushishlari siri 


Iso alayhissalomning tushishlari o`lim mastligining ilk lahzalarida kuzatiladigan bir 
ochilish - o`ziga kelishga o`xshaydi. Inson o`limi oldidan o`zini bir oz tetik his qiladi. Hatto 
ba'zilar “tuzalyapmiz” deb o`ylaydi. So`ng esa adashganini sezadilar. O`shanda haqiqat 
barchaga ayon bo`ladi. Kofir, fojir kimsalar o`zlarining haqdan yiroq yurganlarini 
anglaydilar. Ammo joni uzilayotgan kishi mo`min bo`lsa, jannatdagi maqomini ko`radi, 
o`limning yuziga kulib qaraydi va Parvardigoriga ro`baro` bo`lishini o`ylab quvonadi. 


Savol: Nega aynan Iso alayhissalom tushadilar? 


Javob: Iso alayhissalom otasiz tug`ilganlar. Alloh qudrati ila Maryam unga (Isoga) 
homilador bo`lgan edi. Shuning uchun ham Iso alayhissalomni “Allohning kalimasi”, 
“Ruhulloh” deydilar. Chunki Ruhulloh Alloh izni bilan o`liklarni tiriltirar edilar. “Ruhulloh” 
nomini eshitib, Isoning Allohga biron bog`liqligi bor, deb tushunmaslik kerak. Alloh taolo 
bunday bo`htonlardan pokdir. U maxluqotlarida aslo ko`rinmas va maxluqotlar ham hech 
qachon Alloh taoloda ko`rina olmaslar! Alloh ba'zi kimsalar aytayotgan nomunosib 
sifatlardan pokdir! 


ra aaa aa aa 


«(Ey Muhammad), ayting: «U - Alloh birdir (Ya'ni, uning hech qanday sherigi 
yo`qdir. U yakkayu yolg`izdir). Alloh (barcha hojatlar bilan) ko`zlanguvchidir (ya'ni, 
barcha hojatlar Undan so`raladi, ammo U hech kimga muhtoj emasdir). U tug`magan 
va tug`ilmagandir (ya'ni, Allohning o`g`il-qizi ham, ota-onasi ham yo`qdir. U azaliy va 
abadiy zotdir). Va hech kim U zotga teng emasdir» (Ixlos surasi). 


Kimki Iso alayhissalomni g`ayribashariy, ya'ni, ilohiy biron sifat bilan sifatlar ekan, u 
shak-shubhasiz kofir bo`ladi. Bu borada barcha imomlar bir xil fatvo berishgan. 


Iso alayhissalom sharafini oshirish uchun «Ruhulloh» deydilar. Masalan, biz 
«Baytulloh» deymiz. Ya'ni, Allohning bayti - uyi deb uni sharaflaymiz. 


Isoning Alloh izni bilan o`liklarni tiriltirish xislatiga Rasulullohning (sollallohu alayhi 
vasallam) quyidagi tavsiflari ham dalolat qiladi: 

— U boshini egsa, (suv) tomchilaydi. Agar boshini ko`tarsa, undan la'ldek tomchilar 
sachraydi; 


—- Uning boshidan xuddi (hozirgina) hammomdan chiqqanga o`xshab (suv) 
tomchilaydi; 


—- Unga suv tegmagan bo`lsa ham, boshidan (suv) tomchilab turadi. 


Biz nega buni dalil sifatida keltiryapmiz? Chunki uning boshidan tomchilayotgan 
tomchilar (vaholanki, hali unga suv tekani yo`q) hayot suviga dalolat qiladi. 


5 Oo Iu i 
A i 
“Va barcha tirik mavjudotni suvdan (paydo) qildik» (Anbiyo, 30). 
Dajjol chiqishining siri 


Dajjol Rasululloh (sollallohu alayhi vasallam) aytganlaridek kutilayotgan g`aybiy 
yomonlikdir. Qiyomat shartlaridan sanalmish uning ulkan fitnasi o`lim mastligini 
boshidan kechirayotgan kishining fitnasiga (ya'ni, fitnaga solinishiga) o`xshaydi. Jon 
berayotgan kishi oldiga Iblis kelib, uni yahudiy yoki nasroniy bo`lib o`lishga da'vat qiladi, 
islomida shak-shubhaga solishga urinadi. 


Rasululloh (sollallohu alayhi vasallam) masih Dajjol fitnasi yoniga qo`ygan o`lim fitnasi 
mana shu edi. 


Rasululloh (sollallohu alayhi vasallam) dedilar: «Parvardigoro! Men Sendan do`zax 
azobidan, qabr azobidan, tiriklik va o`lim fitnasidan hamda Masih Dajjol fitnasidan panoh 
tilayman!» 


Iblisning jon chiqar mahalda insonni fitnaga solishi Qiyomat qoyim oldidan bo`ladigan 
Dajjol fitnasiga muqobildir. Axir Qiyomat ham butun olamning o`limi emasmi?! 


Alloh taolodan dunyoyu oxirat omonligini so`raymiz! Amiyn! 


Quyoshning mag`ribdan chiqishi siri 


Oxirat olami... Dunyo olamiga nisbatan u kunbotar tarafdir. Jon bo`g`izga tiqilib, 
haqiqat olamiga o`tay-o`tay deb turganida mana shu o`zga olamdan haqiqat quyoshi 
balqiydi. Ruh botgan tarafdan nurli yog`dular ko`rinadi va ana shunda tavba eshigi 
yopiladi, amallar qabul qilinmaydi. 


Rasululloh (sollallohu alayhi vasallam) dedilar: «Quyosh mag`ribdan chiqmagunga 
qadar Qiyomat bo`lmaydi. Quyosh mag`ribdan chiqqach, uni ko`rib hamma iymon 

keltiradi. Ilgari iymon keltirmagan yoki iymonida yaxshilik kasb qilmagan kimsaga u 
paytda (endi keltirgan) iymoni foyda bermas» (Buxoriy rivoyati. Muslim ham shu 
ma'nodagi hadisni rivoyat qilgan). 


Demak, quyoshning g`arbdan chiqishi ramziy ma'noda oxirgi lahzada - jon chiqar 
chog`ida o`zga olamdan porlaydigan haqiqat quyoshining chiqishiga muqobil ekan. Zero, 
undan keyin faqat o`limgina qoladi. Mo`minning joni yengil, yumshoq olinadi. Kofirning 
ruhi esa qattiq sug`irib olinadi. Axir xushbo`y shamol ham mo`minlarning jonini avaylab, 
ohista olmasmidi?! So`ng ayollari ustiga xuddi eshaklardek sakraydigan fojiru kofir 
kimsalarga Qiyomat qoyim keladi va ularning joni qattiq, alamli sug`irib olinadi. Alloh 
taolodan dunyoyu oxirat salomatligini so`raymiz! Amiyn! 


Ya'juj va Ma'jujlar 


Iso alayhissalom tushib, Dajjolni o`ldirganlaridan so`ng, Ya'juj va Ma'jujlar chiqadi. 
Musulmonlar hali Iso alayhissalom hukmi ostida rohat qilib yashamagan bo`ladi. 


Biz bu davrni har bir kishi boshidan kechiradigan o`lim oldidagi tetiklikka, uning 
naqadar qisqaligiga qiyosladik. Ya'ni, musulmonlar ozgina muddat Iso hukmi ostida 
yashaydilar. Ya'juj va Ma'jujlarning chiqishi esa inson jismini halok qiluvchi fano 
omillarining hujumiga ramziy bir ishoraga o`xshaydi. Zero, xuddi Ya'juj va Ma'jujlar kabi 
bu fano omillari hujumini hech kim qaytarishga qodir bo`lmaydi. Ya'ni, Ya'juj va 
Ma'jujlarni to`xtatishdan hatto Iso hamda uning ashoblari ham ojiz bo`ladilar. O`lim soati 
yaqinlashgan vaqtda fano omillarini hech kim to`xtatib qola olmaydi. Endi Iso 
alayhissalomning duosi bilan Ya'juj va Ma'jujlarning o`ldirilishiga kelsak, bu ham o`lim 
oldidagi tetiklikka ramzdir. Vallohu a'lam! 


Dobbatul arz chiqishining siri 


Dobba quyosh mag`ribdan bosh ko`tarib, tavba eshigi berkitilganidan so`ng chiqadi. 
“Odamlar bizning oyatlarimizga ishonmas edilar”, deb gapiradi. Mo`minning yuzini yana- 
da yorishtirib, kofirning burniga belgi qo`yadi. Hamma bir dasturxon atrofida jamlanib, 
kim mo`min va kim kofir ekani bilib olinadi. Bu o`lim to`shagida yotgan kishiga 
farishtalarning xabar keltirishiga o`xshaydi. Maloikalar mo`minga jannat xushxabarini 
beradi, joni uzilayotgan kofirni do`zax bilan qo`rqitadilar! 


li i ba Zz 2,2 

qa i 1 B.) i 


u u4 qo 7 B qoi o 3 
a ra or aa n aa 
TIYIN 


«(Ey Muhammad), bu zolimlarni o`lim girdobida qolgan, o`lim farishtalari 
qo`llarini cho`zib: «Jonlaringizni beringiz! Bu kun - Alloh sha'niga nohaq 
gaplarni aytganingiz va Uning oyatlaridan yuz o`girib kibru havo qilganingiz 
sababli xorlik azobi bilan jazolanadigan kuningizdir», deb turgan paytda bir 
ko`rsangiz edi» (An'om, 93). 


5 
g SA o o o a 3A yon o JI ga ba $2 AI 
o ad ai yanna o Nari 

«Agar farishtalar kofir kimsalarning yuz va ketlariga urib jonlarini olayotgan 
va: «Do`zax azobini totingiz! Bunga sabab o`zlaringiz qilgan amallaringizdir, 
zero Alloh hargiz bandalariga zulm qiluvchi emasdir», deyayotgan paytini 
ko`rsangiz edi» (Anfol, 50). 


Endi mo`minlar haqida. 


7 
. 


y 
Y o 33 Y OK QA 23 SA 0 maa A Ko 7 2 A K7 Y To 

«Ular (shirk va isyondan) pok bo`lgan hollarida, farishtalar ularning jonlarini 
olar ekanlar: «Sizlarga tinchlik-omonlik bo`lgay. (Endi) qilib o`tgan amallaringiz 
sababli jannatga kiringiz», derlar» (Nahl, 32). 


Dobbaning chiqishi ana shunday o`lim sir-asrorlariga va olamning umri tugayotganiga 
ishora qiluvchi alomatdir. 


So`ng abadiy hayot boshlanadi. Alloh taolodan bizni ham fazlu karami ila haq yo`lga 
hidoyatlanganlar qatorida qilishini so`raymiz. Amiyn! 


Odamlarni mashriqdan mag`ribga to`playdigan olov 


O`lim to`shagida yotgan kishining joni sug'`irilib o`zining sharqiy olami — dunyo 
olamidan g`arbiy olami - oxirat olamiga o`tkaziladi. Ruh quyoshi bizga nisbatan mana 
shu yerda botadi, oxirat olamiga nisbatan esa chiqadi... 


So'ngso'z 


Qiyomat shartlari va ularning sir-asrorlari haqida Alloh izni bilan baholi qudrat bilgan- 
tushunganlarimni bayon etdik. 

Alloh taolodan ushbu amalimizni qabul etishini va uni xolis karim yuzi uchun qilishini 
so`raymiz. 


Risoladagi qalam adashgan, toyilgan o`rinlarni Uning O`zi kechirsin! 


Bizni mana shunga yo`llab qo`ygan Allohga hamdlar bo`lsin! Zero, o`zimizcha hech 
qachon uni topa olmasdik! 


Albatta, Parvardigorimiz rasullari faqat haqni keltirganlar! 


Assalomu alaykum va rahmatullohi va barakatuh! 

